އަބުރު ރައްކާތެރި ކުރުމުގެ ޙައްޤަށް ޙުރުމަތްތެރި ވުމަކީ، ނޫސްވެރިޔާގެ ޒިންމާއެއް: ރައީސް ޞާލިޙު | Sandhaanu\nއަބުރު ރައްކާތެރި ކުރުމުގެ ޙައްޤަށް ޙުރުމަތްތެރި ވުމަކީ، ނޫސްވެރިޔާގެ ޒިންމާއެއް: ރައީސް ޞާލިޙު\nނޫސްވެރިއެއްގެ ހައިސިއްޔަތުން ލިބިފައިވާ މިނިވަންކަމުގެ ބޭނުން ހިފާއިރު، އަނެކުންނަށް ލިބިގެންވާ އަބުރު ރައްކާތެރި ކުރުމުގެ ޙައްޤަށް ޙުރުމަތްތެރި ވުމަކީ، ނޫސްވެރިޔާގެ ޒިންމާއެއްކަން ހަނދާނުގައި ބަހައްޓަންވާނެ ކަމުގައި ރައީސް އިބްރާހީމް މުޙައްމަދު ޞާލިޙު ވިދާޅުވެއްޖެއެވެ.\n“އެ ޒިންމާ އަދާކުރުމަކީ، މީސްމީހުންނާ ބެހޭގޮތުން، ޙަޤީޤަތެއް ނެތް ވާހަކަތައް ނުފެތުރުމާއި، ޔޯލަ ވާހަކަ ފެތުރުން ހުއްޓައިލުމެވެ.” ބައިނަލްއަޤްވާމީ ފެންވަރުގައި މިއަދު ފާހަގަކުރާ، މިއަހަރުގެ ނޫސްވެރިކަމުގެ މިނިވަންކަމުގެ ދުވަހުގެ މުނާސަބަތުގައި، ރައީސް ޞާލިޙު ފޮނުއްވި މެސެޖުގައި ވިދާޅުވެފައިވެއެވެ. ” ނޫސްވެރިންގެ އެންމެ މަތީ ޒިންމާއެއް ކަމުގައި ހަދަންވީ، ފަނާކުރަނިވި އެންމެހައި ކަންކަމުން ރައްޔިތުން ދުރުހެލިކޮށް، ޤައުމު ބިނާކޮށް އާރާސްތުކުރުމުގައި ރައްޔިތުންގެ ބައިވެރިވުން އިތުރު ކުރުމަށް މަސައްކަތް ކުރުމެވެ.”\nރައީސް ވިދާޅުވި ގޮތުގައި ނޫސްވެރިކަމަކީ ހަމައެކަނި ކިޔުންތެރިން މުނިފޫހިފިލުވައިދިނުމުގެ މައްޗަށް ބިނާވެފައި އޮންނަ ކަމެއް ނޫނެވެ.\n“ނޫސްވެރިކަމަކީ އެއަށްވުރެ މާމަތިވެރި މަޤްޞަދެއްގެ މަތީގައި ބިނާވެފައި އޮންނަ ކަމެކެވެ. އެއީ، ކޮންމެ ކަމެއްގައިވެސް އެންމެ ފުރިހަމަ ތެދު މަޢުލޫމާތު، ރައްޔިތުންނަށް ފޯރުކޮށްދިނުމެވެ. މޫސުމަށް އަންނަ ބަދަލުތަކާއި، ކޯވިޑް-19ގެ ބަލިމަޑުކަން ފަދަ، ޤައުމީ އަދި ބައިނަލްއަޤްވާމީ ބޮޑެތި މައްސަލަތަކަށް ރައްޔިތުން ހޭލުންތެރިކޮށްދިނުމެވެ.” ރައީސްގެ ޚިޠާބުގައި ވިދާޅުވެފައިވެއެވެ. ” މަޢުލޫމާތު ހޯދައި ލިބިގަތުމުގެ ޙައްޤަކީވެސް، ނޫސްވެރިކަމުގެ މިނިވަންކަމުގެ ޙައްޤު ފަދައިން، ޤާނޫނުއަސާސީން ކަށަވަރުކޮށްދީފައިވާ ޙައްޤެކެވެ. މިއީ ވަކިނުކުރެވޭ ވަރަށް ގުޅި ލާމެހިފައިވާ ދެ ޙައްޤެވެ. ދައުލަތުގެ އެއްވެސް މުއައްސަސާއަކުން، ނޫސްވެރިކަމުގެ މިނިވަންކަމަށް އެއްވެސް މިންވަރަކަށް ހުރަސް އެޅުމަކީ، ސަރުކާރުގެ ސިޔާސަތެއް ނޫނެވެ. ނޫސްވެރިކަމުގެ މިނިވަންކަމުގެ ޙައްޤުގެ ބޭނުން ފުރިހަމަ ގޮތުގައި ހިފޭނީ، ޤާނޫނުގައިވާ ގޮތުގެ މަތިން މަޢުލޫމާތު ހާމަކުރުމަށް، ދައުލަތުގެ މުއައްސަސާތަކުން މިހާރަށްވުރެ ބޮޑަށް އިސްކަން ދީގެންނެވެ.”\nމަޢުލޫމާތު ހޯދައި ލިބިގަތުމުގެ ޙައްޤަކީވެސް، ނޫސްވެރިކަމުގެ މިނިވަންކަމުގެ ޙައްޤު ފަދައިން، ޤާނޫނުއަސާސީން ކަށަވަރުކޮށްދީފައިވާ ޙައްޤެއްކަމަށް ވިޔަސް، ނޫސްވެރިން އެބައި މީހުންގެ ލިއުންތަކުގައި ހިމަނައި އާންމުންނާ ހަމައަށް ގެންނަން ބޭނުންވާ މައުލޫމާތު ސަރުކާރުގެ އިދާރާތަކުން ނުދީ ބައެއް ފަހަރަށް ހިފަހައްޓަމުންދެއެވެ. އެކަމުގެ ސަބަބުން ނޫސްވެރިކަމަށް ބޮޑެތި ހުރސްތައް އެޅެމުންދެއެވެ. އަދި މުޒާހަރާތަކުގެ ތެދު މައުލޫމާތު ފަތުރަން މަސައްކަތް ކުރާ ނޫސްވެރިންނަށް ފުލުހުން ހުރަސް އެޅުމާއި އެކަން ހުއްޓުވުމަށް ފުލުހުން ބައެއް ފަހަރަށް ހިންގާ ހަރަކާތްތަކުގެ ސަބަބުން ނޫސްވެރިންނަށް ގެއްލުމާއި ބިރުވެރިކަން ތަހައްމަލު ކުރަން ޖެހެއެވެ.\nރައީސްގެ ޚިޠާބުގައި ނޫސްވެރިންގެ އެންމެ މަތީ ޒިންމާއެއް ކަމުގައި ހަދަންވީ، ފަނާކުރަނިވި އެންމެހައި ކަންކަމުން ރައްޔިތުން ދުރުހެލިކޮށް، ޤައުމު ބިނާކޮށް އާރާސްތުކުރުމުގައި ރައްޔިތުންގެ ބައިވެރިވުން އިތުރުކުރުމަށް މަސައްކަތް ކުރުންކަމުގައި ވިދާޅުވެފައިވެއެވެ.\n“ހުރިހާ ދިވެހި ނޫސްވެރިންނަށްވެސް އަޅުގަނޑު އިލްތިމާސްކުރަނީ، ޚަބަރާއި މަޢުލޫމާތު ފެތުރުމުގައި މިހާރަށްވުރެވެސް ޒިންމާދާރު ވުމަށެވެ. ހަމައެފަދައިން، މަޢުލޫމާތު ފެތުރުމުގައި ޔޯލަ ވާހަކަތަކަށް ބަރޯސާނުވެ، ތަޙުލީލީ ނޫސްވެރިކަމުގެ ޒަރީޢާއިން، ކޮންމެ ކަމެއްގެވެސް ޙަޤީޤަތާ ހަމައަށް ފީނައި، ކަން އޮތް ގޮތް ރައްޔިތުންނަށް ހާމަކޮށްދިނުމަށެވެ. ނޫސްވެރިކަމަކީވެސް ޤައުމީ ޚިދުމަތެއް ކަމުގައި ދެކިގެން، ޤައުމު ބިނާކުރުމުގެ ރޫޙުގައި ހުރިހާ ނޫސްވެރިންވެސް މަސައްކަތް ކުރައްވާނެ ކަމަށް އުންމީދު ކުރަމެވެ.” ރައީސްގެ ޚިޠާބުގައި ވިދާޅުވެފައިވެއެވެ. “މިފަދަ ދުވަހެއް ފާހަގަކުރާއިރު، ދިވެހިރާއްޖެ ޑިމޮކްރެސީއަށް ކުރި ދަތުރުގައި، ދިވެހި ނޫސްވެރިން ވެފައިވާ މަތިވެރި ޤުރުބާނީ އަޅުގަނޑުމެން ހަނދާނަށް ގެންނަންޖެހެއެވެ. ޑިމޮކްރެސީއަށް އަޑުއުފުލައި ޚިޔާލު ފާޅުކުރުމުގެ ތެރޭގައި، ތަފާތު އަނިޔާތަކާއި ޖަލު ޙުކުމްތައް ތަޙައްމަލުކުރި ނޫސްވެރިންނާއި، އަނިޔާވެރި ޢަމަލުތަކުގެ ޝިކާރައަކަށްވެ މިދުނިޔެ ދޫކުރި ނޫސްވެރިންގެ ހަނދާން އައުކުރަން ޖެހެއެވެ.”


Adhadhuthah dhashah, ekamaku luithah dheyn adhi avas! - One Online\nސަިނަމާލެ ބުރިޖު ސަރަހައްދުން ދެމީހަކު ހުރަސްކުރަނީ --- ކޮވިޑުގެ ނަންބަރުތައް ކޮންމެވެސް ވަރަކަށް ދަށްވެފައިވާތާ ހަފުތާއެއްހާދުވަސް ވީނަމަވެސް، ބޮޑު ލުއިތަކެއް އެއްފަހަރާ ދިނުން އެއީ އެންމެ ރައްކާތެރި ގޮތް ނޫން ކަމަށް ސިއްހީ މާހިރުން ވިދާޅުވޭ\nރާއްޖޭގައި ކޮވިޑް-19ގެ ކޭސްތައް ކޮންމެ ދުވަހަކު އަލަށް ފެންނަ ވަރު މިހާރު މި ވަނީ 100 އަށް ވުރެ ދަށުގައި ހިފެހެއްޓިފަ އެވެ. މީގެ ކުރިން މި ގޮތަށް ކަންތައް ވީ ފަހަރުތަކުގައި އާއްމުންގެ ކިބައިން ފެނުނީ އެންމެ އެދޭ ފަދަ ބަދަލެއް ނޫނެވެ. އޭރު ހީވީ ކޮވިޑްގެ ނުރައްކާ މުޅިން ފިލައިގެން ގޮސްފައިވާ ކަމަށް ގަބޫލުކުރެވިގެން މީހުން ނުކުތް ހެންނެވެ. ބާޒާރުތަކާއި މަގުތައް ތޮއްޖެހުނެވެ. އޭގެ އިތުރުން، ހަފްލާތަކާއި އެއްވުންތަކާ ދިމާއަށް ވެސް ބަޔަކު ދިޔަ އެވެ.\nކޮވިޑް ކޮންޓްރޯލް ކުރަން ރާއްޖެ އިން ދުރާލައި ވީ ތައްޔާރީތަކުގެ މާ އެދެވޭ ނަތީޖާއެއް ފެނުނު ކަމަކަށް ބުނެވޭކަށް ނެތެވެ. ރާއްޖެ އަށް ވުރެ އެތައް ގުނައެއް އާބާދީ ބޮޑު މެލޭޝިއާ އާއި ރާއްޖެއާ އަޅައިބެލުމުން މިކަން ވަރަށް ރަނގަޅަށް އޮޅުންފިލަ އެވެ. އެ ގައުމުގެ އަބާދީގައި 40 މިލިއަނަށް ވުރެ ގިނަ މީހުން ތިބިއިރު، ކޮވިޑްގެ ކޭސްތަކުގެ އަދަދަކީ 11،484 އެވެ. މަރުވި މީހުންގެ އަދަދަކީ 136 އެވެ.\nރާއްޖެ އަކީ އެންމެ ހަތަރު ލައްކައެއްހާ މީހުންގެ އާބާދީއެއް ދިރިއުޅޭ، ކުޑަކުޑަ ޖަޒީރާ ގައުމެކެވެ. އެކަމަކު، ރާއްޖޭގެ ކޭސްތަކުގެ އަދަދު މިހާރު 10،000 ވުރެ މަތިވެއްޖެ އެވެ. މަރުވި މީހުންގެ އަދަދު 34 އަށް އަރައިފި އެވެ. މިއީ ވިސްނާލަން ޖެހޭ މުހިއްމު ތަފާސްހިސާބެކެވެ. މުހިއްމު ދެ ކަމެއް މި ނަތީޖާގައި އެބަ ހިމެނެ އެވެ. ފުރަތަމަ ކަމަކީ މެލޭޝިއާގެ އާބާދީ އެވެ. ރާއްޖެއާ އަޅައިބަލާއިރު މެލޭޝިއާގެ އާބާދީ ނުބައްދަލެވެ. އެ ގައުމުގައި 40 މިލިއަނަށް ވުރެ ގިނަ މީހުން ތިބިއިރު، އެއް ތަނެއްގައި ދިރިއުޅޭ މީހުންގެ އަދަދު ވެސް ރާއްޖެ އަށް ވުރެ ގިނަ އެވެ. ރާއްޖޭގެ އާބާދީ ކުޑަވެފައި މާލެ ފިޔަވައި އެހެން ސަރަހައްދުތަކުގައި އޮތް އާބާދީ ބެހެނީ ދުރުދުރުގައި ފެތުރިފައިވާ ރަށްތަކެއްގެ މައްޗަށެވެ. މީގެ މާނަ އަކީ، ގަބޫލުކުރަން އުނދަގޫވިޔަސް، ކޮވިޑާ މެދު އަހަރުމެން ފަރުވާކުޑަކޮށްފި ކަމެވެ. މި ބައްޔާ މެދު ފަރުވާތެރި ވެވުނީ ވާން ޖެހޭ ވަރަށް ވުރެ ކުޑަކޮށް ކަމެވެ.\nމެލޭޝިއާގެ މިސާލުން ފާހަގަވާ މުހިއްމު ނުކުތާއެއް އެބަ އޮތެވެ. އެއީ، ކޮވިޑް ކޭސްތައް ކިތަންމެ ދަށަށް ދިޔަ ނަމަވެސް، އަދި ކޮންޓްރޯލްވެފައި އޮންނަތާ ކިތަންމެ ދުވަހެއް ފާއިތުވެގެން ދިޔަ ނަމަވެސް، ވައިރަސް އަލުން ފެތުރުމުގެ ފުރުސަތު އެބަ އޮތް ކަމެވެ. މީގެ ކުރިން ފެތުރުނު މިފަދަ އެހެން ބައެއް ބަލިތަކާ ހިލާފަށް ކޮވިޑް-19 ގައި "ހާޑް އިމިއުނިޓީ" އުފެދި، އާބާދީގެ ބޮޑު ބައެއް ބައްޔަށް އިމިއުންވާ ހާލަތު ކޮވިޑްގައި އުފެދޭ މިންވަރު ދަށްކަން މި ކަމުން އެބަ ހާމަވެ އެވެ. ބައެއް ގައުމުތަކުގައި ކުރި ސާވޭތަކުން ވެސް ވަނީ އެކަން އެނގިފަ އެވެ.\nރާއްޖޭގައި މިހާރު އަޅާފައިވާ، ނިސްބަތުން ވަރަށް ލުއި ފިޔަވަޅުތަކާއި ފަރުދީ ފެންވަރުގައި ރައްކާތެރިކަމުގެ ގޮތުން ދަމަހައްޓަން ޖެހޭ އުސޫލުތައް ދޫކޮށްލެވެން ނެތް ސަބަބަކީ މި އެވެ. ކޮވިޑް-19 އަށް ވެކްސިނެއް އަދި ބޭހެއް ހޯދަން ދުނިޔޭގެ ކަންކޮޅުތަކުގައި ސައިންސްވެރިން ކެނޑިނޭޅި ކުރަމުން އެ އަންނަ ބުރަ މަސައްކަތުގެ ފޮނިމޭވާއެއް ލިބޭނީ އެ މަސައްކަތް ކާމިޔާބުވަންދެން ބަލި ކޮންޓްރޯލް ކޮށްފައި ބޭއްވިގެންނެވެ.\nއެ ޒިންމާ އަހަރުމެން ކޮންމެ މީހެއްގެ ބޮލުގައި މި ވަނީ އެޅިފަ އެވެ!\nގުޅޭ ޓެގު ސިއްހަތު ހެލްތު ޕްރޮޓެކްޝަން އެޖެންސީ (އެޗްޕީއޭ) ކޮވިޑް 19 ވެކްސިން އެޗްއީއޯސީ ކޮވިޑް ހުއްޓުވާނީ އަހަރެން ޑރ. ޝީނާ މޫސާ\n"ކޮވިޑް ހުއްޓުވާނީ އަހަރެން" ގައުމީ ކެމްޕޭނުގައި ހަރަކާތްތެރިވާ މީޑިއާތަކަށް ނައިބު ރައީސްގެ ޝުކުރު


Luthufee ge massalaagai eh bayaku aneh bayakah foolhukandanee! | Mihaaru\nލުތުފީގެ މައްސަލާގައި އެއް ބަޔަކު އަނެއް ބަޔަކަށް ފޫޅުކަނޑަނީ!\nއަބްދުﷲ ލުތުފީ: ކުށެއް ނެތް އެތައް ބަޔަކު މަރާލި މައްސަލައިގައި އޭނާގެ މައްޗަށް ވަނީ ހުކުމް ކޮށްފައި.\nއޭގެ ބަދަލުގައި ކަމާ ބެހޭ ސަރުކާރުގެ އިދާރާތަކުން ފޫޅުކަނޑާލަނީ އެއް ބަޔަކު އަނެއް ބަޔަކަށެވެ.\nބާގީ ލުތުފީގެ ގޮތުގައި މުޅި ރާއްޖެއަށް މަޝްހޫރުވެފައިވާ އަދި ނޮވެމްބަރު ތިނެއްގެ ހަމަލާއާ ގުޅިގެން މަރަން ހުކުމްކުރި ކުށްވެރިޔާ ފިލީ އެމްޑީޕީގެ ސަރުކާރުގައި، ޖެނުއަރީ، 16، 2010 ގައި ބޭސްފަރުވާ އަށް އިންޑިއާ އަށް ފޮނުވުމުންނެވެ. އޭނާ ހޯދަން އިންޓަޕޯލުން އޮތީ ރެޑް ނޯޓިސް ވެސް ނެރެފަ އެވެ. އެކަމަކު މިދިޔަ މަހުގެ 1 ގައި ލުތުފީ އަމިއްލައަށް ގޮސް ލަންކާގައި ހުންނަ ދިވެހި އެމްބަސީއާ ހަވާލުވުމުގެ ކުރިން އޭނާގެ އެއްވެސް ހަބަރެއް، ސަރުކާރުގެ އެއްވެސް ފަރާތަކަށް ލިބުނު ކަމަކަށް ނުވެ އެވެ.\nލުތުފީ އެންމެ ފަހުން ސަރުކާރުގެ ބެލުމުގެ ދަށަށް މިދިޔައީ އެޕްރީލް މަހު ސްރީ ލަންކާގައި ދިން ޓެރަރިސްޓް ހަމަލާއާ ގުޅިގެން ބޭރު މީހުން ބަލާފާސްކޮށް، ގަވާއިދާ ހިލާފަށް އުޅޭ މީހުން ޑިޕޯޓްކުރަން، އެ ގައުމުން މަސައްކަތް ފެށުމުންނެވެ.\nއެކަމަކު ދިވެހި އެމްބަސީއަށް ލުތުފީ ދިޔަކަން ރެއާ ހަމައަށް ސަރުކާރުން ބޭއްވީ ބޮޑު ސިއްރެއްގެ ގޮތުގަ އެވެ. އެމްބަސީ އާއި ފޮރިން މިނިސްޓްރީ އާއި ފުލުހުން ވެސް އެކަމާ ބެހޭ ގޮތުން ވާހަކަ ދައްކާފައެއް ނުވެ އެވެ.\nދިވެހި އެމްބަސީގައި ލުތުފީ ހުރި ކަން ފަޅާއަރުވާލީ ކުރީގެ ހޯމް މިނިސްޓަރު އުމަރު ނަސީރެވެ. އޭނާ އިއްޔެ ހެނދުނު ކުރެއްވި ޓުވީޓެއްގައި ތުހުމަތުކުރެއްވީ ސަރުކާރުން ލުތުފީ ފޮރުވައިގެން ގެންގުޅޭ ކަމަށެވެ.\nއެ ތުމަތަށް، ރޭ 11 ޖެހި ފަހުން ފުލުހުން ޖަވާބު ދިނީ ކުރު ބަޔާނަކުންނެވެ.\nއޭނާ ފިލި ތާރީޚްތަކާއި އެއީ ހޯދަމުން އައި މީހެއް ކަން ފާހަގަކޮށްފައި އޮތް ބަޔާނުގައި ބުނީ އަމިއްލަ އަށް ލުތުފީ ހަވާލުވުމުން އޭނާ ގެނައުމުގެ މަސައްކަތް މިހާރު ކުރަމުން އަންނަ ކަމަށެވެ. އެކަމަކު ލަންކާގައި ލުތުފީ ހުރީ ފުލުހުންގެ ބެލުމުގެ ދަށުގައި ކަމަށް ބުނުން ފިޔަވައި އިތުރު ތަފްސީލެއް ނެތެވެ.\nލުތުފީ އަމިއްލަ އަށް ހަވާލުވުމުން އެކަން އާއްމު ނުކުރީ ކީއްވެ ކަމެއް އަދި އޭނާ ރާއްޖެ ނުގެނެވި ލަސްވާ ސަބަބެއް ވެސް ސަރުކާރަކުން ނުބުނެ އެވެ.\nލަންކާގައި ހުންނަވާ ޑެޕިއުޓީ އެމްބެސެޑަރު އަސްލަމް ޝާކިރު އަށް "މިހާރު" އިން މިއަދު ގުޅުމުން ވިދާޅުވީ ލުތުފީއާ ގުޅޭ މައުލޫމާތު ދޭނީ ރާއްޖޭގެ ފޮރިން މިނިސްޓްރީން ކަމަށެވެ. އޭނާ އެދިވަޑައިގަތީ ފޮރިން މިނިސްޓްރީން ޖަވާބު ހޯދުމަށެވެ.\nއެކަމަކު އެ މިނިސްޓްރީގެ ޑިރެކްޓަ އޮފް ކޮމިއުނިކޭޝަންސް މިއުވާން މުހައްމަދު ވިދާޅުވީ ލުތުފީއާ ގުޅޭ ގޮތުން ވާހަކަ ދައްކާނީ އެ މިނިސްޓްރީން ނޫން ކަމަށެވެ.\nނޮވެމްބަރު3ގެ އުދުވާނީ ހަމަލަ އަށް ފަހު އިންޑިއާގެ ސިފައިންގެ ބެލުމުގެ ދަށުން ހައްޔަރުކޮށްގެން ގެންދަނީ.\nފުލުހުންގެ ތަރުޖަމާން އިޒްމިއާ ޒާހިރު ވިދާޅުވި ގޮތުގައި ފުލުހުން ރޭ ނެރުނު ބަޔާނަށް ވުރެ އިތުރު މައުލޫމާތެއް އަދި ދެއްވޭކަށް ނެތެވެ.\nލުތުފީގެ މައްސަލާގައި ކަމާ ބެހޭ އިދާރާތަކުން ތަފްސީލު ނުދީ ހިފަހައްޓާ އިރު، ލަންކާގައި ވިސާ ނެތި ދިރިއުޅޭ ދިވެހިންގެ ތެރޭގައި ފިލައިގެން އުޅޭ ކުށްވެރިން ވެސް ހިމެނޭ ކަމަށް މީޑީއާތަކުގެ އިސް ވެރިންނާ އެކު މިދިޔަ މަހުގެ 22 ގައި ފޮރިން މިނިސްޓްރީގައި ބޭއްވި ބައްދަލުވުމެއްގައި މިނިސްޓަރު އަބްދުﷲ ޝާހިދު ވަނީ ވިދާޅުވެފަ އެވެ. ފުލުހުން ރޭ އާއްމުކޮށްފައިވާ މައުލޫމާތުތަކަށް ބަލާއިރު އޭރު ލުތުފީ ވަނީ އަމިއްލަ އަށް އެމްބަސީއާ ހަވާލުވެފަ އެވެ.\nކަމާ ބެހޭ އިދާރާތަކުން އޭގެ ތަފްސީލު ހާމަނުކުރުމުން، ލުތުފީގެ ކަންކަން ސިއްރުކުރި ސަބަބާ މެދު ސުވާލު އުފެދެ އެވެ.\nލުތުފީ އަށް އިތުރު ގޮތެއް ނެތް!\nއޭރު ސްރީ ލަންކާއިން ވަކިވެ، ވަކި ދައުލަތެއް އުފައްދަން ހަނގުރާމަކުރި ލަންކާގެ ތަމަޅަ ގްރޫޕްތަކުގެ ތެރެއިން ޕްލޮޓް ޖަމާއަތުގެ ޓެރަރިސްޓުންނާ ގުޅިގެން ލުތުފީ އިސްކޮށް ހުރެ، ނޮވެމްބަރު، 3، 1988 ގައި ރާއްޖެ އަށް ދިން އުދުވާނީ ހަމަލާގައި 19 ދިވެއްސަކު މަރުވި އެވެ. އޭގެ ތެރޭގައި އާންމުންގެ 11 މީހުންނާއި އަށް ސިފައިން ހިމެނެ އެވެ.\nއޭނާގެ މައްޗަށް މަރުގެ ހުކުމް އިއްވި ނަމަވެސް އޭރުގެ ރައީސް މައުމޫން އަބްދުލްގައްޔޫމް ވަނީ އުމުރު ދުވަހުގެ ޖަލު ހުކުމަކަށް ބަދަލުކުރައްވައިފަ އެވެ. ރާއްޖޭގެ ގާނޫނު އޭރު އޮތް ގޮތުން އުމުރު ދުވަސް ކަމަށް ބަލަމުން އައީ 25 އަހަރެވެ. ލުތުފީ ނުފިލައި ހުރި ނަމަ އޭނާގެ ޖަލުގެ ހުކުމް 2014 ގައި ހަމަވީހެވެ.\nނޮވެމްބަރު3ގެ ހަމަލާގައި ލުތުފީއާ އެކު ޓެރަރިސްޓުން ގޮވައިގެން މާލެ އެރި މަޝްހޫރު އަނެއް ބާގީ ސަގަރު އަހުމަދު ނާސިރު ވަނީ 25 އަހަރު ހަމަކޮށް މިނިވަންވެފަ އެވެ.\nޓްރެވެލް ޑޮކިއުމެންޓެއްގައި ލުތުފީ ބޭސްފަރުވާ އަށް ފޮނުވާލުމުން އޭނާ ލަންކާގައި ދިރިއުޅެމުން އައީ، އެނގިފައިވާ ގޮތުގައި، ނަން އޮޅުވާލައިގެންނެވެ. ހޯމް މިނިސްޓްރީން 2016 ގައި އާއްމުކުރި މައުލޫމާތުތަކުގައިވާ ގޮތުން ލުތުފީ އުޅެމުން އައީ "ޒާން"ގެ ނަމުގަ އެވެ.\nއެނގިފައިވާ ގޮތުގައި ލުތުފީ އަމިއްލަ އަށް އެމްބަސީއާ ހަވާލުވީ "އިތުރު ގޮތެއް ނެތުމުން"ނެވެ. މިދިޔަ އެޕްރީލް މަހު، ލަންކާގެ އެކި ތަންތަނުގައި ބޮން ގޮއްވައި ދިން ހަމަލާއާ ގުޅިގެން ސަލާމަތީ ކަންކަން ވަރުގަދަކޮށް، ގެތަކަށް ސިފައިން ވަދެ ރެއިޑްކުރި އެވެ. ވިސާ ނެތި އެ ގައުމުގައި ދިރިއުޅެމުން އައި މީހުން ޑީޕޯޓްކޮށްލައި ޝައްކު ކުރެވޭ މީހުން ހައްޔަރު ވެސް ކުރި އެވެ.\nބޮމުގެ ހަމަލާއާ ގުޅިގެން ލަންކާގެ ސިފައިން ސަލާމަތީ ކަންކަން ބަލަހައްޓަނީ. --ފޮޓޯ:އޭއެފްޕީ\nލުތުފީ އަށް ކުރިމަތިވީ، ސިފައިން ގެތަކަށް ވަދެ ހިންގި އޮޕަރޭޝަނުގައި އޭނާ އަތުލައިގެންފާނެ ކަމުގެ ބިރެވެ. ލަންކާގައި ދިރިއުޅޭ ބިދޭސީން އެންމެ ކައިރި ޕޮލިސް ސްޓޭޝަންތަކުގައި ރަޖިސްޓްރީން ވާން ވެސް އެންގި އެވެ. އެހެންވެ އޭނާ ސަލާމަތްކަން ހޯދީ އެމްބަސީ ތެރެއަށް ވަދެގެންނެވެ.\nލުތުފީ ގެނައުން ލަސްވަނީ، އެނގިފައިވާ ގޮތުގައި، ބައެއް ލިޔެކިޔުންތައް ނުނިމިގެންނެވެ. ލަންކާގައި މިހާތަނަށް އޭނާ ދިރިއުޅުނީ ގަވާއިދާ ޚިލާފަށެވެ. އެއީ ވެސް ކުށެކެވެ.\nލަންކާ އިން ހިމާޔަތް ހޯދަން ލުތުފީ އުޅުނު!\nލަންކާގައ ދިން ހަމަލާއާ ގުޅިގެން އެ ގައުމުގައި ފިލައިގެން އުޅުމުގެ މަގުތައް ބަންދުވުމުން، މިދިޔަ އެޕްރީލް މަހުގެ 28 ގައި ރާއްޖޭގެ ހިއުމަން ރައިޓްސް ކޮމިޝަނަށް ލުތުފީ ސިޓީއެއް ފޮނުވި އެވެ. އެ ސިޓީގައި ބުނެފައި ވަނީ އޭނާ އަށް އިއްވި ހުކުމުގައި ބާކީ މުއްދަތެއް އޮންނާނެ ކަމަށް ގަބޫލު ނުކުރާ ކަމަށެވެ. އޭނާ އެދިފައި ވަނީ "އިންސާފު ހޯދައިދޭށެ"ވެ.\nހާލަތު ތަފްސީލްކޮށް ބަޔާން ކޮށްދެމުން ސިޓީގައި ލުތުފީ ބުނެފައި ވަނީ ޖަލުގައި ލިބުނު އަނިޔާ އަށް ބޭސްކުރަން 2010 ގައި އިންޑިއާގެ ކޮޗިން އަށް ފޮނުވުމުން ލަންކާ އަށް އެތެރެވީ މުއްދަތު ހަމަނުވާ ޓްރެވަލް ޑޮކިއުމެންޓެއްގައި ކަމަށެވެ. އެއާ އެކު ސްރީ ލަންކާ އިން ސިޔާސީ ހިމާޔަތް ހޯދަން މަސައްކަތް ކުރި ކަމަށް ބުނެފައިވެ އެވެ.\nއެކަން ހަމަޖެހުމުން ދަނިކޮށް ހުރަސްއެޅީ، އޭނާ ތުހުމަތުކޮށްފައިވާ ގޮތުގައި، ކުރީގެ ސަރުކާރުން އޭނާއާ މެދު "ދޮގު މައުލޫމާތުތައް ފެތުރުމުން"ނެވެ. އޭނާ އަކީ ގާނޫނާ ޚިލާފު ޕާސްޕޯޓެއްގައި ޖަލުން ފިލި މީހެއް ކަމަށް ބުނެ އަމުރު ނެރެފައިވާތީ ލުތުފީ ވަނީ ސިޓީގައި ހިތްހަމަނުޖެހުން ވެސް ފާޅުކޮށްފަ އެވެ.\nއޭނާ ބުނިގޮތުގައި އެސައިލަމް މައްސަލަ ބޭރުކުރީ ރީޖަނަލް ހެޑްކުއާޓާސްގެ ނުފޫޒު ބޭނުންކޮށްގެން ރާއްޖޭގެ ގާނޫނީ ޓީމުންނެވެ.\nމި ޝަކުވާތައް އަޑު އަހައި އެޗްއާރުސީމުން އޭނާ އަށް ޖަވާބު ދީފައި އޮތީ، އެ މައްސަލަތައް ކުރިއަށް ގެންދަން ޖެހެނީ ޝަރުއީ މަރުހަލާގެ ތެރެއިން ކަމަށެވެ.\nކުށްކުރުން ފުލުހުން ހިއުމަން ރައިޓްސް ކޮމިޝަން ފޮރިން މިނިސްޓްރީ ރާއްޖެ-ލަންކާ އަބްދުﷲ ލުތުފީ ސްރީ ލަންކާ ނޮވެމްބަރު3ބަޣާވާތް ނޮވެމްބަރު3ބަޣާވާތް ދިވެހި ސަރުކާރު އުމަރު ނަސީރު\n132 ކޮމެންޓް, 203 ރިއެކްޝަންސް\nއަމަލުގެ މީ ބައިވެރިއެއްބާ. ފުރަތަަމަ ފޮނުވާލީ. ދެން ގޮތެއްނެތުމުން ފޮރުވާފަ ބެހެއްޓީ. ދެން މިދިނީ ހިމާޔަތް. ހުސް، ޝައްކުކުރާނެ ކަންތައްތައް. ޝައްކެއްވެސްނޫން، ޔަގީންތާ.\nލުތުފީ ލަންކާ ސިފައިން ޖަލަށް ލައިފި ނަމަ ވަރަށް އުފާވާނެ.\nމީ ސިއްރު ކުރި ސަބަބު\nއެއީ 2010 ގަ ލުތުފީ ފިލީއްސުރެ ނުވަ އަހަރު އަތުލައި ނުގަނެވިފަ ހުއްޓާ، މި ސަރުކާރު އައިތާ އަށެއްކަ މަސް ދުވަސް ތެރޭ ލުތުފީ އަތުލައިގެނެގެން ރާއްޖެ ގެނައިކަން ދެއްކުމަށްޓަކައި، ކުރީގެ ރައީސް މީހާގެ ސަނާމުގު ސިކުނޑިން ވިސްނައިގެން، ގަނެފަ އޮތް ގަނޑެއް ކަމަށް ފެންނަނީ! އެހެން މި ބުނީ އަނެއްހެން ނުވެއް ފޮރުވޭނެ ދޯ މިހާރަކު ދެން!\nމިއީ މިހާރު ބައިނަލް އަޤުވާމީ މައްސަލައަކަށް ނުވޭތޯ؟ އިންޓަރޕޯލް މެދުވެރިކޮށް ރެޑްނޯޓިސް ނެރެގެން ހޯދާ ނުފެނިގެން އުޅޭ ފިއުޖިޓިވެއް. ފެނުނުކަން އިންޓަރޕޯލަށް އަންގާފަ ނެތްނަމަ އިންޓަރޕޯލް ކުރިމަތީގަ އަޅުގަނޑުމެންގެ އަގެއް ނެތް. ކިހާބޮޑު ލަދެއް؟\nރީތިކުރަން މާގިނަ ވާހަކަ ދައްކާނެ ކަމެއްނެތް. ތީޤާތިލެއް. މާފެއް ނުދެވޭނެ ޖަލުގެއަނިޔާ އަދިވެސްކުޑަ. ހަދާން އެބަހުރިބާ ކިތަށް ދިވެހިން ބަޑިޖަހާ ވައްޓާލުމަށްފަހު މަރައް ތެޅެމުންދިޔައިރު ފެންފޮދެއް ވެސް ދިނަނުދީ މަރުވަންދެން ބަލަންތިބި ހަދާން؟ އަދި ހަދާން އެބަހުރިތޯ ދިވިހިންގެ ބޮލަށްބަޑި ޖެހުމަށްފަހު ކަނޑައް އެއްލާލިކަން؟ ދެން ކޮންވާހައެއް ދައްކާކަށް ބޭނުންވަނީ ދަމާބަދެފަ ރަޖަމްކުރަން\nކީއްކުރަން ގެންނަނީ ރާއްޖޭ ގެ އަގުވައްޓާލަން ، ލުތުފީ މިއޮއްހާދުވަހު އުޅުނީ ލަމްކާ މީހަކައް ވެގެން\nމިސަރުކާރުގެ ގަދަ ކަމަކީ އެއްވެސް ކަމެއް ސިއްރު ނުކުރުން. ލަދެއް ނުގަނޭ ދޯ މަހުލޫފް.\nމިކަމުގައި ޝާމިލުވާ މިސަރުކާރުގެ ފަރާތްތަކާއި މޑޕ ގެ ގިނަ ބޔަކު ހިމެނޭ. ލަންކާއިން ލުތުފީއާ މޑޕ ގެ އިސްފަރާތްތައް ބައްދަލުވެސް ވަނީ ކޮށްފައި. މިކަމުގައި ޝާމިކުވާ އެންމެހާ ފަރާތްތަކުގެ މައްސަލަ ބެލެންވާނެ. ސަރުކާރުގަ އަދި މަޖްލިސްގަ ގިނަ ބަޔަކު އެބަތިބި މިކަމުގައި އިހުމާލުވާ. މިހާރުގެ މަޖްލިސްގެ ރައީސްވެސް މިކަލޭގެއާ ބައްދަލުކުރި. މިކަމުގައި ފުލުހުންނާއި އެމްބަސީ އަދި ޕޮރިން މިނިސްޓްރީގެ އިހުމާލު ވަރަށްބޮޑު. ކޮބާ މަޖްލިސް 19.\nބަލަ މިވަރުގެ ޤާތިލަކު، މިވަރުގެ ބޮޑު ބާޣީއަކު ރައްކާވެގެން ދިޔައިމާ ކަލޭމެންނަށް ދިވެހިރައްޔިތުން ކުރާނެ އިތުބާރެއް ދައްކަބަލަ. ކަލޭމެންގެ ކަމަކީ ރުއްގަސް ކެނޑުމާ ތަންތާހުންނަ ދިދަބޭލުންތަ؟ ނުނީ ކޮންކަމެއްކަން ބުނެބަލަ. ކަލޭމެންނަކަށްނުވޭ، ބޭރާބެހޭ އޮފީހަކަށް ނުވޭ. ދެންވާނީ ކޮންބަޔަކަށް؟ އޭނ؟ ތިޔަތަންތަން އުވާލާފަ "ތަޅާނަގާ ބައްދާފަ" އުމަރެއްނު ބަހައްޓަންވީ ދެންވެސް. ކޮބާލަދު؟\nސަރުކާރުގެ ފަރާތުން ފެނުނު ޤަބޫލު ނުކުރެވޭނެ ޢަމަލެއް، މެޖޯރިޓީ ދަމަހައްޓަން މިއަށްވުރެ ޒިންމާ ދާރުވާން ޖެހޭ.


COVID-19 : France In Ithuru 112 Maru - Vaguthu\nކޮވިޑް-19 : ފްރާންސުން އިތުރު 112 މަރު\nހަލުވިކަމާއި އެކު ފެތުރެމުން ގެންދާ ވައިރަސް ކޮވިޑް-19ގެ ޝިކާރަ އަކަށްވެ ފްރާންސުން އިތުރު 112 މީހަކު މަރުވެއްޖެއެވެ.\nމިއަދަކީ ކޮވިޑް-19 ގައި ފްރާނުން އެންމެ ގިނައިން މީހުން މަރުވި ދުވަހެވެ. ފްރާންސުން މަރުވި މީހުންގެ ޖުމްލަ މިހާރު ވަނީ 562 އަށް އަރާފައެވެ. ފްރާންސުން މިއަދު އެކަނިވެސް 1،847 މީހަކު ވައިރަސް އަށް ފައްސި (ޕޮސިޓިވް) ވެފައިވެއެވެ.\nފްރާންސުން ވައިރަސް އަށް ފައްސިވި މީހުންގެ ޖުމްލަ އަދަދު 14،459ށް އަރާއިރު އެ ގައުމުގެ ހޮސްޕިޓަލްތަކުގެ އައިސީޔޫގައި 1،525 މީހަކަށް ފަރުވާ ދެމުން އެބަ ގެންދެއެެވެ. ފަރުވާ ދީގެން އެ ގައުމުން މިހައިތަނަށް 1،587 މީހަކު ވަނީ ރަނގަޅުވެފައެވެ.\nމިއަދު ދުނިޔޭގެ 36 ގައުމަކުން 1،568 މީހަކު ވަނީ ވަައިރަސްގެ ސަބަބުން މަރުވެފައެވެ. އަދި ވައިރަސް އަށް މިއަދު ފައްސިވި މީހުންގެ އަދަދު ވަނީ 25،678ށް އަރާފައެެވެ.\nފްރާންސްގައި މިހާރު އިތުރަށް ކޮވިޑް-19 ފެތުރި، ގިނަ ބަޔަކު މަރުވަމުން ދާއިރު ގައުމު އޮތީ ފުރަބަންދު (ލޮކްޑައުން) ކޮށްފައެވެ. އާއްމުން ކޮންމެހެން ގެއިން ނިކުންނަން ޖެހިގެން ނޫން ގޮތަކަށް ގެއިން ނިކުތުން ވަނީ މަނާކޮށްފައެވެ. މިހާރު ގެއިން ނިކުމެވޭނީ ވަޒީފާ އަދާކުރަން، ކެއިން ބުއިމަށް ކޮންމެހެން ބޭނުންވާ އެއްޗެއް ގަންނަން ނުވަތަ ސިއްހީ ފަރުވާއެއް ހޯދަން ކަމަށް ފްރާންސްގެ އޮފިޝަލުން ވިދާޅުވެއެވެ.\nމުހިއްމު ބޭނުމެއް ނެތި މީހުން މަގުމައްޗަށް ނިކުމޭތޯ ބަލަން ފްރާންސްގެ މަގުތަކަށް 100000 ފުލުހުން މިހާރު ވަނީ ނެރެފައެވެ.


ބުރާސްފަތި ދުވަހު ހޯރަފުށި އެއާޕޯޓަށް މޯލްޑިވިއަންގެ ދަތުރުތައް ފަށަނީ ބުރާސްފަތި ދުވަހު ހޯރަފުށި އެއާޕޯޓަށް މޯލްޑިވިއަންގެ ދަތުރުތައް ފަށަނީ\nބުރާސްފަތި ދުވަހު ހޯރަފުށި އެއާޕޯޓަށް މޯލްޑިވިއަންގެ ދަތުރުތައް ފަށަނީ\nހޯރަފުށި އެއަރޕޯޓް. ފޮޓޯ:އެމްޓީސީސީ\nހޯރަފުއްޓާއި މާލެ އާއި ދެމެދު ޝެޑިއުލް ދަތުރުތަށް ބުރާސްފަތި ދުވަހު ފަށާނެ ކަމަށް މޯލްޑިވިއަން އިން ހާމަކޮށްފިއެވެ.\nމިކަމާއި ގުޅޭ ގޮތުން ޕީއެސްއެމް އަށް މައުލޫމާތު ދެއްވަމުން މޯލްޑިވިއަންގެ ޕަބްލިކް ރިލޭޝަންސް އެންޑް ކޮމިއުނިކޭޝަންސް މެނޭޖަރ މޫސާ ވަސީމް ވިދާޅުވީ ފުރަތަމަ ފްލައިޓު 26 ވަނަ ދުވަހު ބޭއްވުމަށް ފަހު ޑިސެމްބަރު މަހުން ފެށިގެން ހަފްތާއަކު3ފްލައިޓު ބާއްވާނެ ކަމަށެވެ.\nނަމަވެސް މިފްލައިޓު ބާއްވާނެ ދުވަސްތައް އަދި ހާމަކޮށްފައި ނުވެއެވެ. އޭނާ ވިދާޅުވި ގޮތުގައި ފްލައިޓުތަށް ބާއްވާ ދުވަސްތަށް ޑިމާންޑް އޮންނަ ގޮތުން އެނގިގެން ދާނެ ކަމަށާއި، ނަމަވެސް މިހާރު ހަފްތާއަކު3ފްލައިޓު ބޭއްވުމަށް ރޭވިފައިވާ ކަމަށެވެ.\nމާލެއިން ހޯރަފުށްޓަށް ދިއުމުގެ އަގުތަށް އުޅެނީ ހ.ދ ކުޅުދުއްފުއްޓާއި ހ.ދ ހަނިމާދޫ އަށް ދިއުމާއި ދާދި އެއް އަގެއްގައި ކަމަށް މޯލްޑިވިއަން މައުލޫމާތުދެއެވެ. މިހާރުވެސް މިދެއެއާޕޯޓަށް ގާތްގަނޑަކަށް 1113ރ.އަށް އެއްކޮޅަށް ދަތުރު ކުރެވެއެވެ.\nހޯރަފުށި އެއާޕޯޓު ރަސްމީކޮށް ހުޅުވާފައި ވަނީ މިމަހުގެ 19 ވަނަ ދުވަހުއެވެ. އެއާޕޯޓު ހުޅުވުމުގެ ކުރިން 16 ވަނަ ދުވަހު އެއާޕޯޓަށް ކާމިޔާބު ކަމާއި އެކު ޓެސްޓް ފްލައިޓް ވަނީ ޖައްސާފައެވެ.\nހޯރަފުށީ އެއާޕޯޓަށް ދަތުރުފެށުމާއި އެކު ޤައުމީ އެއާލައިން ކަމަށްވާ މޯލްޑިވިއަން، މާލެ އާއިއެކު ރާއްޖޭގެ 16 ސަރަހައްދަކަށް ދަތުރު ކުރާނެއެވެ.


ރޯދަމަސް ފެށުމުގައި ފަލަކީ ޙިސާބަށް ބުރަވުމުގެ ޙުކުމް\nފުރަތަމަ ޞަފްޙާislamރޯދަމަސް ފެށުމުގައި ފަލަކީ ޙިސާބަށް ބުރަވުމުގެ ޙުކުމް\nالحمد لله رب العالمين. والصلاة والسلام على أشرف الأنبياء والمرسلين أما بعد:\nފިޤުހުވެރިން ވިދާޅުވާގޮތުގައި ރަމަޟާން މަހުގެ ރޯދަ ހިފުން ވާޖިބުވެގެންވަނީ އަންނަނިވި ދެކަމުން ކުރެ އެއްކަމެއް ޙާޞިލުވުމުންނެވެ. އެއީ:\nހ. ޝައުބާން މަހުގެ 29 ވަނަ ދުވަހުގެ ރޭ ހަނދު ލޮލަށް ފެނުން. (ދުރުމި ފަދަ އެއްޗަކުން ބަލައިގެން ފެނުން މީގެ ތެރެއަށް ވަދެގެންދެއެވެ)\nށ. ޝައުބާން މަހުގެ ތިރީސް ދުވަސް ހަމަވުމުންނެވެ. ރޯދަމަސް ފެއްޓުމަށް ފަލަކީ ޙިސާބުގެ މައްޗަށް ހަނދު ސާބިތުކުރުން ހިމެނެނީ ޝަރުޢީގޮތުން ކަނޑައެޅިފައިވާ މިދެގޮތުން ބޭރުވުމެއް ކަމުގައެވެ. އެހެންކަމުން ތިރީގައި މިވަނީ އެކަމުގެ ނައްޞުތަކާއި އަދި އެކަމުގެ މައްޗަށްވާ ޢިލްމުވެރިންގެ ބަސްފުޅުތަކެވެ.\nފަލަކީ ޙިސާބު ބެލުމަކީ އިސްލާމްދީނުގައި އޮންނަ ގޮތެއްނޫނެވެ. އަދި ކިއެއްތަ އެއީ ހަތަރު މަޒުހަބުން އެއީ ގޯސްގޮތެއްކަމަށް އެއްބަސްވެފައިވާ އިޖްމާޢުވެފައިވާ އަދި ނަބިއްޔާގެ ސުންނަތުން އެކަމާއި ދެކޮޅަށް ބަސް ޙަދީޘްކުރައްވާފައިވާ ކަމެކެވެ. އަދި އެކަމުގެ އަސްލު އައިސްފައިވަނީ ޝީޢާ ރާފިޟާއިންނާއި ބާތިނީ ޝީޢާ ފިރުޤާއެއްކަމުގައިވާ އިސްމާޢިލިއްޔާގެ ކިބައިންނެވެ. (ރާފިޟާއިންނަކީ ޞަހާބީން ކާފަރުކޮށް އިސްލާމްދީނުގެ ވަރަށް ގިނަކަންކަމަށް އިންކާރު ކުރާ މަގުފުރެދިފައިވާ ޖަމާޢަތެކެވެ)\nމިކަން ބަޔާންކުރައްވައި ޞަޙީޙް ބުޚާރީގެ ޝަރަޙާގައި ޝާފިޢީ މަޒުހަބުގެ އެންމެ ބޮޑު ޙަދީޘް އިލްމުވެރިންގެ ތެރޭގައި ހިމެނިވަޑައިގަންނަވާ އިމާމު އިބުނު ޙަޖަރު ރަޙިމަހުﷲ ވިދާޅުވިއެވެ: "ބަޔަކު މީހުން ފަލަކީ ޙިސާބު ޖަހާ މީހުންނަށް އެމައްސަލާގައި ރުޖޫޢަވިއެވެ. އެބައިމީހުންނަކީ ރާފިޟާއިންނެވެ. އަދި ބައެއް ފިޤުހުވެރިންގެ ކިބައިން އެބައިމީހުންނާ އެއްބަސްވާ ބަހެއް ނަޤުލުކުރެވިފައިވެއެވެ. (އިމާމު) ބާޖީ ވިދާޅުވިއެވެ. ސަލަފުއް ޞާލިޙުންގެ އިޖުމާޢުއަކީ އެބައިމީހުންގެ މައްޗަށްވާ ޙުއްޖަތެކެވެ. (އެބަހީ އެބަސް ނުބައިކަމަށްވާ ދަލީލެލެވެ) އަދި އިބުނު ބަރީޒާ ވިދާޅުވިއެވެ. އެއީ ބާޠިލު މަޒުހަބެކެވެ." ޞަޙީޙް ބުޚާރީގެ ޝަރަޙަ ފަތުޙުލް ބާރީ: 4/127\nފަހުގެ ޝާފިޢީ މަޒުހަބުގެ އެންމެ ބޮޑު އަދި ޝާފިޢީ މަޒްހަބުގެ އެންމެ މުޢުތަބަރު ބަސް ނަޤުލުކުރައްވާފައިވާ އިލްމުވެރިޔާ ކަމުގައިވާ އިމާމު ނަވަވީ ރަޙިމަހުﷲ ވިދާޅުވިއެވެ. "މަންޒިލުތަކަށް (ފަލަކީ ޙިސާބަށް މިކަމުގައި ބަރޯސާވާން) ޖެހޭނެކަމަށް ބުނާ މީހާގެ ބަސްވަނީ ރައްދުވެގެންނެވެ. އެއީ ޞަޙީޙް ބުޚާރީ އަދި ޞަޙީޙް މުސްލިމްގައިވާ ޙަދީޘްގެ މަތިންނެވެ. "އަހަރެމެންނަކީ އުއްމިއްޔާ އަދި ފަލަކީ ޙިސާބު ޖަހާ އުއްމަތެއްނޫނެވެ. މަސްތައްވަނީ މިފަދައިން އެފަދައިން (ތިރީސް ނުވަތަ ނަވާވީސް) ކަމުގައެވެ." މިފަދައިން ޙަދީޘްވެއެވެ. އަދި ރަނގަޅު ބަހަކީ ޖުމްހޫރު ޢިލްމުވެރިންގެ ބަހެވެ. އަދި އެނޫން ހުރިހާ ބަސްތަކެއް ވަނީ ފާސިދު ރައްދުކުރެވިގެންނެވެ. އެއީ ޞަރީޙަ ޙަދީޘްތަކުގެ ސަބަބުންނެވެ." މަޞްދަރު: އަލްމަޖްމޫޢު: 6/270\nއިމާމު އަބޫ ޙަނީފާ ރަޙިމަހުﷲ ވިދާޅުވެފައިވެއެވެ. "ރަށެއްގެ މީހުން ހަނދު ނުފެންނަނިސް ރޯދަ ހިފައިފިނަމަ އެބައިމީހުން ނުބައި ހަދައިފިއެވެ. އެއީ ނަބިއްޔާގެ ޙަދީޘްގެ މަތިންނެވެ. (إذا رأيتم الهلال فصوموا، وإذا رأيتموه فأفطروا، فإن غُمَّ عليكم فصوموا ثلاثين يومًا) މާނައީ: "ހަނދުފެނުމުން ތިޔަބައިމީހުން ރޯދަހިފަން ފަށާށެވެ. އަދި ހަނދުފެނުމުން ތިޔަބައިމީހުން ޢީދުކުރާށެވެ. އަދި ވިއްސާރަވެއްޖެނަމަ ތިޔަބައިމީހުން ޝައުބާން މަހުގެ ތިރީސް ހަމަކުރާށެވެ." އަދި (ފަލަކީ ޙިސާބަށް ބަލައިފިނަމަ) އެބައިމީހުން ރަސޫލާގެ އަމުރު ފުޅާ ޚިލާފުވެއްޖެއެވެ. އަދި އެބައިމީހުން ވަނީ ގޯސްވެގެންނެވެ." މަޞްދަރު: އަލްމަބްސޫތު 4/16\nއިމާމު މާލިކު ރަޙިމަހުﷲ ފަލަކީ ޢިލްމުގެ މައްޗަށް ރޯދަޔާ ޢީދު ފައްޓާ ވެރި މީހާޔާ މެދު ވިދާޅުވެފައިވެއެވެ. "އޭނާއަށް ތަބާވުމެއް އަދި އިއުތިޤާދުވުމެއް ނެތެވެ" އިމާމު ޤުރުތުބީ ރަހިމަހުﷲ ފަލަކީ ޙިސާބު ބާތިލުކަމަށް އިޖުމާޢު އެކަލޭގެފާނުގެ ތަފުސީރުގައި ގެންނަވާފައިވެއެވެ. މަޞްދަރު: ތަފްސީރު ޤުރުތުބީ: 2/293 މިކަމުގެ ޚިލާފު އޮތުމަކީ ސުންނަތާއި އަދި އިޖުމާޢު ދޫކޮށްލަން އޮތް ހުއްޖަތެއްނޫނެވެ.\nފަލަކީ ޙިސާބަށް ތަބާވެގެން ރޯދަ ހިފަން ފަށައިފިނަމަ ރޯދަ ހިފަންޖެހޭނެތަ؟\nއެގޮތަށް ތަބާވެގެން ރޯދަ ހިފަން ފަށައިފިނަމަ ތަބާވާން ނުޖެހޭނެ ކަމަށް އިމާމު މާލިކު ފަތުވާދެއްވާފައިވެއެވެ. އަދި ރޯދަ ހިފަން ނުޖެހޭނެކަމަށް އިޖުމާޢު އިބުނު ރުޝްދު ޖައްދު، ޝެއިޚުލް އިސްލާމް އިބުނު ތައިމިއްޔާ އަދި ސަލަފުން ގެންނަވާފައިވެއެވެ. އިމާމު މާލިކުގެ ކިބައިން ރިވާވެގެން ވެއެވެ. وروى ابن نافع عن مالك في الإمام الذي يعتمد الحساب أنه لا يقتدى به ولا يتابع މާނައީ: ފަލަކީ ޢިލްމަށް ބަރޯސާވާ ވެރިމީހާގެ މައްޗަށް ތަބާވެ އެކަމުގައި ޢަމަލު ކުރުމެއްނުވާކަމށް އިބުނު ނާފިޢު މާލިކުގެ ކިބައިން ރިވާކުރައްވާފައިވެއެވެ. (މަޞްދަރު: މަވާހިބުލް ޖަލީލް ފީ ޝަރަހަ މުޚްތަޞަރިލް ޚަލީލް: 2/387)\nޝެއިޚު ޞާލިޙު ފައުޒާން ޙަފިޡަހުﷲ ވިދާޅުވެފައިވެއެވެ. "ފަލަކީ ޙިސާބުގެ މައްޗަށް ބުރަވެ ރޯދަ ހިފައިފިނަމަ އެބައިމީހުން ފާފަވެރިވާނެއެވެ. އެއީ (ރޯދަޔާއި) ދިމާވި ކަމުގައިވިޔަސްމެއެވެ. ސަބަބަކީ އެމީހުން އެކުރީ އެމީހުންނަށް ކުރަން (ޝަރުޢުގައި ނުވަތަ ދީނުގައި) އަމުރުވެވިގެން ނުވާ ކަމެކެވެ." ފަލަކީ ޙިސާބު ޖަހާ އެޔަށް ތަބާވާ މީހުންނާއި ބެހޭގޮތުން ޝެއިޚުލް އިސްލާމް އިބުނު ތައިމިއްޔާ ރަޙިމަހުﷲ ވިދާޅުވެފައިވެއެވެ. "އެބައިމީޙުން ވާހުށީ މުއުމިނުންގެ މަގުނޫން މަގަށް ތަބާވާ ބައެއްކަމުގައެވެ" މަޖްމޫޢުލް ފަތުވާ 25/165\nوالله أعلم ولا حول ولا قوة إلا بالله.\nوصلى الله وسلم على حبيبنا وقدوتنا و نبينا محمد و آله وصحبه ومن تبعه بإحسان إلى يوم الدين.\nބަހުޘް ޑައުންލޯރޑު ކުރައްވާ: ލިންކު


Raajje annan oi India ge dhe kulhuntherin positive vejje\nރާއްޖެ އަންނަން އޮތް އިންޑިއާގެ ދެ ކުޅުންތެރިން ޕޮޒިޓިވްވެއްޖެ\nއޭޓީކޭ މޯހަން ބާގަން އެފްސީގެ ދެ ކުޅުންތެރިއަކު ޕްރެކްޓިސްގައި. ރާއްޖެ އަންނަން އުޅެނިކޮށް އެ ޓީމްގެ ދެ ކުޅުންތެރިއަކު ވަނީ ޕޮޒިޓިވްވެފައި---\nއޭއެފްސީ ކަޕްގެ މެޗެއް ކުޅެން ރާއްޖެ އަންނަން ހަމަޖެހިފައިވާ އިންޑިއާގެ ޓީމެއްްގެ ދެ ކުޅުންތެރިން ކޮވިޑަށް ޕޮޒިޓިވްވެއްޖެ އެވެ.\nއިންޑިއާގެ ނޫހެއް ކަމަށްވާ "ޓައިމްސް އޮފް އިންޑިއާ" އިން ރިޕޯޓްކޮށްފައިވާ ގޮތުން ޕޮޒިޓްވީ އެ ގައުމުގެ ޓީމެއް ކަމަށްވާ އޭޓީކޭ މޯހަން ބާގަން އެފްސީގެ ދެ ކުޅުންތެރިން ނެވެ. ޕްރަބީރު ދާސް އާއި އެސްކޭ ސާހިލް ޕޮޒިޓިވްވީ މިދިޔަ ހުކުރު ދުވަހު ކަމަށްވެސް އިންޑިއާގެ ނޫހުން ބުންޏެވެ.\nދެ ކުޅުންތެރިން ޕޮޒިޓިވް އިރު އޭއެފްސީކަޕްގެ ޕްލޭއޮފް މެޗްކުޅެއް އައި ބެންގަލޫގެ ފުޓްބޯޅަ ކްލަބްގެ ކުޅުންތެރިން ރާއްޖެ އައިސް އެޗްޕީއޭގެ ގައިޑްލައިން ތަކާ ހިލާފުވި މައްސަލަ ވަނީ ހޫނުވެފަ އެވެ. ޕްރެކްޓިސްއާއި މެޗުތަކަށް ނޫނީ ހޮޓަލުން ބޭރަށް ނުކުތުން މަނާ ނަމަވެސް ކުޅުންތެރިން އެ ގައިޑްލައިންއާ ހިލާފުވެފައިވާތީ އެ ޓީމް ރާއްޖެއިން ފުރަަންވެސް މިހާރު ވަނީ އަންގައިފަ އެވެ.\nކުޅުންތެރިންތަކެއް ޕޮޒިޓިވްވިއިރު ރާއްޖޭގައި ކުޅެން އޮތް މެޗުތައް މިހާރު ވަނީ ފަސްވެސް ކޮށްފަ އެވެ. އަދި ޓީމްތައް އެނބުރި ގައުމަށް ދިއުމުގެ އިންތިޒާމްތައް ހަަމަޖައްސަންވެސް އޭޝިއަން ފުޓްބޯލް ފެޑެރޭޝަނުން މިހާރު ވަނީ އަންގައިފަ އެވެ.\nއޭއެފްސީ ކޮރޯނާ ވައިރަސް އޭއެފްސީ ކަޕް + ކޮވިޑް-19 އިގެ ބަލާއާފާތް\nއޮފީސްތައް އިތުރު ހަފުތާއަކަށް ބަންދު\nއެޗްއެމްއެފްގެ ވޮލެންޓިއަރުންނަށް ރައީސްގެ ޝުކުރު\nމިޝްކާގެ މައްސަލައަށް ޖަވާބުދާރީވާން ހަފްތާއެއް ދީފި\nހުރިހާ ތަނަކުން އެމްބިއުލާންސް ލިބޭ ގޮތް ހަދަނީ


Dhaarul Aasaaruga huri baeh thakethi beyrah nere aiyvvaai vaareyga behetti massalaeh fenmathivejje\nދާރުލްއާސާރުން ބޭރުގައި ބަހައްޓާފައި ހުރި ގޮނޑި-\n11 ޖޫން 20166ކޮމެންޓް\nދާރުލްއާސާރުގައި ހުރި ތާރީހީ ބައެއް ތަކެތި އަތްވާ ވާރޭގައި\nރާއްޖޭގެ ދާރުލްއާސާރުގައި ހުރި ތާރީހީ ބައެއް ތަކެތި އެތަނުން ބޭރަށް ނެރެ، އަތްވާ ވާރޭގައި ބަހައްޓާފައިވާ މައްސަލައެއް ފެންމަތި ވެއްޖެއެވެ.\nއެމައްސަލަ ފެންމަތި ކުރެއްވި، ރައްޔިތުންގެ މަޖިލީހުގެ މަނަދޫ ދާއިރާގެ ކުރީގެ މެމްބަރު މުހައްމަދު ތޯރިގް ވިދާޅުވީ އެކަން ފާހަގަ ކުރެވެނީ އެސަރަހައްދަށް މިއަދު ދިޔަ ދިޔުމުގެ ތެރޭގައި ކަމަށެވެ.\nތޯރިގް ވިދާޅުވީ އެއީ އެވަގުތަށް ބޭރަށް ނެރެފައިވާ ގޮނޑިއެއް ނޫންކަން ބަލާލުމުން އެނގޭ ކަމަށާއި ވާރޭގައި އެ ގޮނޑި ހުރިކަމުގެ ނިޝާންތައް ފެންނަން ހުރި ކަމަށެވެ.\n"އަޅުގަނޑަށް ފެނުނީ ބޭރުގައި ބަހައްޓާފައި ހުއްޓާ، ދެން ދާރުލްއާސާރު ގޯތިތެރެއަށް ވަދެ ބަލާފައި، މިހާރު ކަމާބެހޭ ފަރާތްތަކަށް ފޮޓޯތައްވެސް ފޮނުވާފައި ހުންނާނީ،" ތޯރިގް ވިދާޅުވިއެވެ.\nDhaarul Aasaaruga huri Aguhuri Tharika Aiyvvaai Vaareah Dhookollumee balaigane veveyne kameh noon. pic.twitter.com/oL4JykdVVG— Mohamed Thoriq (@ManadhooThoriq) June 11, 2016\nރައްޔިތުންގެ މަޖިލީހުގެ މަނަދޫ ދާއިރާގެ މެމްބަރުކަން ކުރައްވާފައިވާ ތޯރިގަކީ ކުރިން ދިވެހި ބަހާ ތާރީހަށް ހިދުމަތްކުރާ ގައުމީ މަރުކަޒުގައި މަސައްކަތް ކުރައްވާފައިވާ ބޭފުޅެކެވެ.\nއަދި އޭނާއަކީ އާގާނޫނު އަސާސީ އެކުލަވާލުމަށް އިންތިހާބުކުރި ރައްޔިތުންގެ ހާއްސަ މަޖިލީހުގައިވެސް މަސައްކަތް ކުރެއްވި ބޭފުޅެކެވެ.\nވަގުތީ ގޮތުން ނޭ، ގޮޑީގެ ފައި ބަލާލާފަ ވިސްނާލުމުން އިނގޭ ، އެހުރީ ވަގުތީ ގޮތުންކަން، ހީހީ ހަލާކު\nގޮޑީގެ ފައި ބަލާ ބަލަ ، ވާރޭ ވެހިފަ ކިސަޑު ބުރާފަ އެހުރީ. އަހަރެންނަށް ހީވަނީ ހެރިތޭޖްކުދިން ވެސް ކޮމެންޓް ކުރުމުގެ ބަދަލުގައި ޒިންމާ ދާރުވިއްޔާ މާރަގަޅުހެން\nއެއީ ޕާރކް ތެރޭ ގަނޑުވަރު މަރާމާތަށް ބޭނުންވާތީ އެތަން ހުސްކުރަން ވެގެން ބަޔަކު ނެރެ ވަގުތީ ގޮތުން ބައިންދާލައުފައި އިންނަ ގޮނޑިއެކޯލަ ދެން ޕަކާސް ގޮނޑިއެއް ހޯދަން ޝައުގުހުރިއްޔާ ރައްޔިތުންގެ ތައީދު ލިބޭތޯ ކޮންމެވެސް ކަމެއް ކުރަމާ ބަހީ އެގޮނޑި ވަށާ މުގޯލު އެޅީމަ ކުރާނި ކތް\nޒިންމާދާރުކަން ނެތުމުގެ އިންތިހާއެވެ. ތޯރިގު ފަދަ ބޭފުޅަކު ސިޔާސީ ވިސްނުޟާއި ފިކުރު ހުންނަގޮތަުން ޕްރޮބްލަމް ކުރިއޭޓްކުރަން މިފަދަ މަަސައްކަތްކުރުމަކީ އަޅުގަނޑު ހައިރާންވާނެކަމެއްނޫނެވެ. އެހެންޏާފަހެ، މިއީ ކޮން ގޮނޑިއެއްތޯ ސާފުކޮށްލިނަމަ އެނގޭނެއެވެ. އެކަމަކު ބޭނުންވާނީ އަޑުކެޑިފައިވާތީ އަޑެއް އަރުވާށެވެ. ސީއެންއެމްވެސް ވަރަށް ކަޑައެވެ. މިއީ ކޮން ގޮނޑިއެއްތޯ ކަމާބެހޭ ފަރާތުން ސާފުކޮށްލިނަމަ ރަނގަޅުވީހެވެ. ތިމަންނަމެންމީ ޑިމޮކްރަސީގެ ހަތަރުވަނަ ބާރޭ ބުނާއިރު މިއަށްވުރެ ޒިންމާދާރުވެބަލަ.\n"އަޅުގަނޑަށް ފެނުނީ ބޭރުގައި ބަހައްޓާފައި ހުއްޓާ، ދެން ދާރުލްއާސާރު ގޯތިތެރެއަށް ވަދެ ބަލާފައި، މިހާރު ކަމާބެހޭ ފަރާތްތަކަށް ފޮޓޯތައްވެސް ފޮނުވާފައި ހުންނާނީ،" ފޮޓޯއިން ފެންނަގޮތުން އެއީ ދާރުލްއާސާރު ސަރަހައްދެއްނޫން. އެއީ ސަލްޓަންޕާކް ތަރައްޤީކުރަން ފެންސްޖަހާ ވަކިކޮށްފައިވާ ދާރުލްއާސާރުގެ ބިއްދޮށް. ދާރުލްއާސާރު ގޯތިތެރެއަށް ވަދެ ބަލާފައޭ ބުނުމުން އެހެދުނޯ ދޮގެއް. ރޯދައަށްހުރެ ދޮގުހަދަން ނުވާނެ. ތޯރިޤަކީ މިކަހަލަ ކަންކަމަށް ޝައުގުވެރިވާ ބޭފުޅެއްނަމަ، މި2ގޮނޑިއާއިބެހޭ މައުލޫމާތު ހެރިޓޭޖް ޑިޕާޓްމަންޓްއިން ސާފުކޮށްލިނަމަ އެނގުނީހެވެ. އަނެއްކާ އެތަނުގައި އުޅެނީ ތޯރިގާ އެކު އެތަނުގައި މަސައްކަތްކުރި ކޮލީގުންނެވެ. މިއީ ޙަޤީޤަތް އޮޅުން ނުފިލުވާ ތޯރިގް މަޝްހޫރުވެލަންކުރިކަމެކެވެ.\nޚުރާނެ ކަމެއްނެތް . އާސާރީ ތަކެތި އައްވާވާރޭގައި އަޅާލާނެ މީހެއްނެތް. މިހާރު ރައްޖޭގެ ހުރި ހަރުމުދަލާއި ތަރިކަ ބޭކާރު ކުންޏަށްވެއްޖެ.


އޭދަފުށީގައި ބޯފެނުގެ ނިޒާމް ޤާއިމްކުރުމުގެ މަޝްރޫއު ފަށައިފި | FenvaruOnline\nއޭދަފުށީގައި ބޯފެނުގެ ނިޒާމް ޤާއިމްކުރުމުގެ މަޝްރޫއު ފަށައިފި\n22:42 -7އޮގަސްޓް 2017 -0comment\nމާޅޮސްމަޑުލު ދެކުނުބުރީ އޭދަފުށީގައި ގާއިމުކުރާ ބޭނުފެނުގެ ނިޒާމުގެ އަމަލީ މަސައްކަތް ފަށައިފި އެވެ. ދިވެހި ސަރުކާރުން ހަރަދުކޮށްގެން އެންވަޔަރަމަންޓް މިނިސްޓްރީގެ ބެލުމުގެ ދަށުން ކުރިއަށް ގެންދާ މި މަސައްކަތް ހަވާލުކޮށްފައިވަނީ ސްރީ ލަންކާގެ ކުންފުންޏެއް ކަމަށްވާ ސެނޮކް ޓްރޭޑް ކޮމްބައިން ޕްރައިވެޓް ލިމިޓެޑް އާ އެވެ.\nއޭދަފުށީގައި ކުރިއަށް ދާ މި މަޝްރޫޢަށް ދިވެހި ސަރުކާރުން 74.3 މިލިއަން ރުފިޔާ ޚަރަދު ކުރައްވާ މި މަޝްރޫއު އެކެވެ. މި މަޝްރޫއުގެ ދަށުން އޭދަފުށީގައި 15 ކިލޯމީޓަރުގެ ބޯފެނުގެ ވިއުގައެއް ގާއިމުކޮށް، 192 ޓަނުގެ އާރްއޯ ޕްލާންޓެއް ބެހެއްޓުމަށް ހަމަޖެހިފައިވާއިރު މި މަޝްރޫއުގެ މަސައްކަތް ނިންމުމަށް އެ ކުންފުންޏަށް ދީފައިވަނީ ހަ މަސްދުވަހެވެ.\nއަދި މި މޝްރޫއުގެ މަސައްކަތް އެއްކޮށް ނިމޭއިރު ކަނޑައެޅިފައިވާ އުސޫލުތަކާއި އެއްގޮތަށް ހުރިހާ ގޭބީސީތަކާއި މުއައްސަސާތަކަށް ބޯފެނުގެ ހިދުމަތް ގުޅައި ދެވޭނެކަމަށް އެންވަޔަރަމަންޓް މިނިސްޓްރީން ބުނެއެވެ.\nއޭދަފުށީގައި ބޯފެން މިހާރު ބޭނުންކުރަނީ ތާނގީގައި ފެން ރައްކާކޮށްގެންނެވެ. 3500 މީހުންގެ އާބާދީއެއް އޮންނަ ބ. އޭދަފުށީގައި 600 އެއްހާ ގެ ހުރެ އެވެ.\nމީގެފަހުން ދޮންކެޔޮ ތޮށި އެއްލާ ނުލާތި!\nއުސޫލު މުރާޖައާ ކުރުމަށްފަހު އަލުން ލޯނަށް ހުޅުވާލަނީ\nކަފާލާތުތެދަށުން ޤާސިމް އިބްރާހީމް މިނިވަންކޮށްފި\n30 ސެޕްޓެމްބަރު 2018\nދިރާސީ އައު އަހަރު ފެށެނީ- ފޮތެއް އޮތަކަސް އެދުރެއް ނުވާނެ!\nފޮނި އުންމީދުތަކާއި އެކު ''ޢިލްމީ ދޮރާށި" ހުޅުވާލައިފި\n26 ސެޕްޓެމްބަރު 2019\nފަސްޓް ލޭޑީ "ޓީއެފްޖީ ކޮކާކޯލާ ލޯންގް ރަން 2019" ދުވުމުގައި ބައިވެރިވެވަޑައިގެންފި\nބުރިޖުން ދަތުރުކުރަމުންދިޔަ ޕިކަޕެއްގައި ރޯވެއްޖެ\n28 ޑިސެމްބަރު 2018\nބްރޯޑްކޮމްގެ ނާއިބުރައީސް ވަކިކުރަން މަޖިލީހުން ފާސްކޮށްފި\n14 އޮކްޓޯބަރު 2019\nބްރޯޑުކޮމްގެ މެންބަރުކަމަށް ކުރިމަތިލުމުގެ ފުރުޞަތު ހުޅުއްވާލައިފި\nރައީސް މަޢުމޫންގެ އެމްއާރުއެމް އުފެއްދުމުގެ ޖަލްސާ ބާއްވަން އީސީން ހުއްދަ ދެއްވައިފި\nޤައުމީ އަރުޝީފުގެ ޑިރެކްޓަރ ޖެނެރަލްގެ މަގާމަށް ފަރެސް އާމިރު ޢައްޔަނު ކުރައްވައިފި\nގޯލްޑެން ފުޓްސަލް ޗެލެންޖް2019:އޭދަފުށި-ހޮޅުދޫ މެޗް މިރޭ\n10 އޮކްޓޯބަރު 2019


Ranbir aai Alia kaiveni koffi - One Online\nރަންބީރާއި އާލިއާ ކައިވެނިކުރުމަށްފަހު ނަގާފައިވާ ފޮޓޯއެއް -- ފޮޓޯ/ އާލިއާ، އިންސްޓަގްރާމް\nބޮލީވުޑްގެ ދެ ތަރިން ކަމަށްވާ ރަންބީރު ކަޕޫރާއި އާލިއާ ބަޓް ކައިވެނިކޮށްފިއެވެ.\nރަންބީރާއި އާލިއާ މިއަދު ކައިވެނިކޮށްފައިވަނީ މުމްބާއީގައި ހުންނަ އެމީހުންގެ ގޭގައެވެ. އެ ކައިވެންޏަށް ދައުވަތު ދީފައިވަނީ ދެ އާއިލާގެ މެންބަރުންނަށާއި ގާތް އެކުވެރިންނަށެވެ.\nރަންބީރާއި އާލިއާ ކައިވެނިކުރިކަން އިއުލާންކުރުމަށް އެ ދެ ތަރިންގެ ފަރާތުން އާލިއާގެ އިންސްޓަގްރާމުގައި އޭނާ ވަނީ ޕޯސްޓެއް ކޮށްފައެވެ. ކައިވެނީގެ ފޮޓޯތަކާއެކު އާލިއާ ކުރި އެ ޕޯސްޓުގައި ބުނެފައިވަނީ ލޯބީގެ ގޮތުން ގުޅިގެން އުޅުނު ފަސް އަހަރު ދުވަހު އެމީހުންނަށް އެންމެ ހާއްސަ ބެލްކަނީގައި, އާއިލާ އާއި އެކުވެރިންގެ ހާޒިރުގައި ކައިވެނިކޮށްފައިވާ ކަމަށެވެ.\nކުރިއަށް އޮތް ދުވަސްތަކުގައި ދެމީހުން ލޯތްބާއެކު ހާއްސަ ދުވަސްތަކެއް ހޭދަކުރުމަށް ކެތްމަދުވެފައިވާ ކަމަށާއި ލޯތްބާއި އަލިކަން ގެނެސްދިން އެންމެންނަށް ހާއްސަ ޝުކުރެއް އަދާކުރާ ކަމަށް ޕޯސްޓުގައި ބުނެފައިވެއެވެ. އަދި ކައިވެނީގެ އެ ވަގުތަކީ އެންމެ ހާއްސަ ވަގުތުކަން އާލިއާގެ ޕޯސްޓުގައި ވަނީ ފާހަގަކޮށްފައެވެ.\nރަންބީރާއި އާލިއާ ލޯބީގެ ގޮތުން ގުޅުނީ ބްރާމާސްތުރާގެ ޝޫޓިންގެ ތެރެއިން 2018 ވަނަ އަހަރުއެވެ. ލޯބިވެރިންގެ ގޮތުގައި އެ ދެމީހުން ފުރަތަމަ ފެނިފައިވަނީ އެ އަހަރު ސޯނަމް ކަޕޫރާއި އާނަންދް އަހޫޖާގެ ކައިވެނި ހަފުލާގައެވެ. ނަމަވެސް އާލިއާއާ ލޯބީގެ ގޮތުން ގުޅިގެން އުޅޭކަން ރަންބީރު އިއުލާންކުރީ 2020 ވަނަ އަހަރު ދިން އިންޓަވިއުއެއްގައެވެ.\nއުމުރުން 39 އަހަރުގެ ރަންބީރަކީ ބޮލީވުޑްގައި މަޝްހޫރު ކަޕޫރު އާއިލާގެ މެންބަރެކެވެ. އޭނާއަކީ އެކްޓަރު ރިޝީ ކަޕޫރާއި ނީތޫ ސިންހްގެ ދަރިއެކެވެ. އަދި އާލިއާއަކީ މަޝްހޫރު ފިލްމު ޑިރެކްޓަރު މަހޭޝް ބަޓްގެ ދަރިއެކެވެ.


Kuh hee... by Yummy – Iru\nއަހަރެންނަށް ރަށަށް ފޭބުނުއިރު ޒިޔާންއާއި ޒައިދުބޭ ޖެޓީމަތީގައި ތިއްބެވެ. ހިނިތުންވެފައިތިބި އެދެބަފައިންގެ މޫނުފެނުމުންވެސް ހުރިހާ އުފަލެއް އަހަރެންނަށް މަރުޙަބާކީ ކަހަލައެވެ. ޒައިދުބެ އަހަރެންގެ ފޮށި ހިފައިގެން ސައިކަލުގައި ދުއްވާލިއެވެ. އަހަރެންނާ ޒިޔާން ދިޔައީ ޒައިދުބޭގެ ފަސްފަހަތުންނެވެ. ހިގަނމުންދިޔައިރު ޒިޔާންގާތުގައި އަހަން އެދުނު ކިތަންމެ ސުވާލެއް ހުއްޓެވެ. އެހެން ނަމަވެސް ޒިޔާން ހުއްޓާނުލާ ދައްކަމުންދިޔައީ ރަށާއި ރަށުގެ ކަންތަށްތަކަށް އައި ބަދަލުގެ ވާހަކައެވެ. ގެއަށް ވަނުމުން ދައްތަގެ ފަރާތުން އެލިބުނު ލޯއްބާ އޯގާތެރިކަން ފެނިފައި ދިރިއުޅުން ފުރިހަމަ ވެއްޖޭ ހީވިއެވެ.\nސައިބޯލައިގެން ޒިޔާންއާއި އެކުގޮސް ކޮޓަރިއަށް ވަނީމެވެ. ކޮޓަރި އޮތީ މުޅިން ބަދަލުވެފައެވެ. ކޮޓަރީގެ އެކި ތަންތާގައި ބަހައްޓާފައިހުރި ކުލަކުލައިގެ މައު ޓުކުރިތަކުން ހިތަށް ފިނިކަން ގެނުވައެވެ. އަހަރެން ވަށައިގެން ބަލާލީމެވެ. ކޮޓަރީގައިހުރި ޓީވީ ކައިރީގައި އިން ފޮޓޯއަށް ނަޒަރު ހުއްޓުނެވެ. އަހަރެން މަޑުމަޑުން ގޮސް ފޮޓޯ ފުރޭމް ނެގީމެވެ.\n“ތީ އަހަރެން އަންހެނުނާއި ދަރިފުޅު…އެނގޭ ދޯ” ފަރުވާ ކުޑަ ފާޑަކަށް ޒިޔާން ބުނެލިއެވެ.\n“ހޫމް…ކޮބާ މިހާރު..” އަހަރެން ބޭނުންވީ އޮޅުންފިލުވާށެވެ. ފުރޭމް ހިފައިގެން އައިސް ޒިޔާން ކައިރީގައި އިށީދެލީމެވެ.\n“ރަށުގަ ވީ…” ޒިޔާން އަދިވެސް އެވާހަކައަކަށް މާބޮޑު ސަމާލުކަމެއް ނުދެއެވެ.\n“ކީއްވެ ރަށަށް ދިޔައީ…ކޮންއިރަކުން އަންނަނީ؟” އަހަރެން އިތުރަށް ސުވާލުކުރީމެވެ.\n“ދެން ނާންނާނެ..” ޒިޔާން އިސްތަށަށް ޖަހއިގެން އިދެ ވާހަކަ ދެއްކި ނަމަވެސް އޭނަގެ ހިތާމަތަށް އަހަރެންނަން އިހުސާސްކުރެވެއެވެ.\nޒިޔާންގެ ކޮޑުގައި ހިފާލީމެވެ. އަހަރެންނަށް ވެގެން އުޅޭގޮތް ކިޔައިދިނުމަށް އެދުނީމެވެ.\nޒިޔާންއަށްވެސް ހީވަނީ ވާނުވާ ނޭނގޭހެނެވެ. ޒިޔާން ބުނިގޮތުގައި ސިދާދާ މިތަނުން ދާންޖެހުނީ އޭނާ މާލެއިން ރައްޓެހިވެގެން އުޅުނު ކުއްޖާއާއި ގުޅުން ބާއްވާތީ ޒިޔާން ހިތްހަމަ ނުޖެހުމުންނެވެ.\nއަހަރެން ޒިޔާން އަށް ވިސްނާ ދިނުމަށް ވަރަށް މަސައްކަތްކުރީމެވެ. އެވަރު ކަމަކާ ތުއްތު ދަރިފުޅު ބިނަކޮއްލާ ބާކީ ކޮއްލަން ނުވާނެކަން ވިސްނާދިނީމެވެ. ސިދާދާ އިސްލާހުކޮށް އަލުން އައު ފެށުމަކުން ފެށުމަށްޓަކައި އޭނާ ގެނައުމަށް އަހަރެން ޒިޔާންއަށް ހިޔާލުދިނީމެވެ.\n“އަހަރެން ފޮނުވައެއް ނުލަމޭ…އަހަރެން ބުނީ އެގުޅުން ކަނޑާ ނުލެވެންޏާ އަހަރެންގެ ހަޔާތުން ދާށޭ..ކަނޑާނުލެވޭނެތީނު އެދިޔައީ.. ދިޔަފަހުން އެތަށް ފަހަރަކު އަހަރެން ގުޅިން.. އެކަމަކު ފޯނެއް ނުނަގާ..ދެއް ކީއްކުރަން…” ޒިޔާން އޭނާގެ ޝަކުވާތަށް ކިޔައިދެމުންދިޔައިރު ލޮލަށް ކަރުނަ ޖަމާވަމުންދިޔައެވެ.\n“ކީއްކުރަންހޭ ނުބުނޭ..ދަރިފުޅަށްޓަކައި..” އަހަރެން އޭނާއަށް ހިތްވަރު ދިނީމެވެ. އަދި ދިރިއުޅުން ދަރިފުޅާއި ދުރުގައި ހޭދަކުރުމުގެ މާނައެއް ނެތަކަންވެސް ވިސްނާ ދިނީމެވެ.\nއެރަށަށް ދިއުމަށް ޒިޔާން ނިންމީތީ އަހަރެން އުފާވިއެވެ. އެ މައުސޫމު ދަރިފުޅު އަހަރެންނާއެކު ކުޅެ މަޖާކުރާނެ ދުވަހަކަށް އަހަރެންވެސް އިންތިޒާރުކުރީމެވެ. އިރާދަކުރެއްވިއްޔާ އެދުވަސް ވަރަށް އަވަހަށް ފެނިދާނެއެވެ.\nމިނިންމުމާއިމެދު ޒިޔާންގެ މަންމައާއި ބައްޕަވެސްތިބީ ވަރަށް ހިތްހަމަޖެހިފައެވެ. އެކުޑަ ދަރިފުޅަށްޓަކައި އެދެމަފިރިންގެ ހިތް އެދެމުންދާވަރުވެސް އެމީހުންގެ ވާހަކަތަކުން ރަނގަޅަށް ހާމަވެއެވެ.\nޖެހިގެންއައިދުވަހު ޒިޔާން އާއި އެކު އަހަރެން އެރަށަށް ދިޔައީމެވެ. މާގިނަ މަސައްކަތެއް ކުރަންނުޖެހި ސިދާދާއާއި ބައްދަލުވިއެވެ.\nދަރިފުޅަށް ކާންދޭން ގޭގެ ޖޯލީގައި އިން ސިދާދާ އަހަރެމެންދެމީހުން ފެނުމުން ތެދުވިއެވެ. ދުލުން ޒިޔާންގެ ނަމަށްވުރެ ކުރިން ނިކުތީ އަހަރެންގެ ނަމެވެ. އަހަރެން އެކަމަކާ ހައިރާނެއް ނުވެއެވެ. އެހެން ނަމަވެސް ޒިޔާން ހުރީ ބަސްހުއްޓިފައެވެ. އެއްފަހަރު އަހަރެންގެ މޫނަށް އަނެއްފަހަރު ސިދާދާގެ މޫނަށް ބަލާލައެވެ.\nއަހަރެން އެދެމީހުން ވާހަކަދެއްކުމަށް ފުރުސަތު ދެމުން ގޮނޑީގައި ބާއްވާފައި އޮތް ތުއްތު ދަރިފުޅު ނަގާ އުރާލީމެވެ. ތަންކޮޅެއް ދުރަށް ޖެހިލީ އެދެމަފިރިންނަށް ފުރުސަތު ދިނުމަށްޓަކައެވެ. ސިދާދާ އަހަރެންނަށް ބަލާކަން އަހަރެންނަށް ފާހަގަވެސް ވިއެވެ. އެހެން ނަމަވެސް އަޅާވެސްނުލާ އެއްޗެއްވެސްނުބުނެ އަހަރެން ދުރަށް ޖެހުނީ މިއަދު ސިދާދާގެ ހުރިހާ ހަޤީޤަތެއް ޒިޔާންއަށް ކިޔައިދީ އެކަންކަން ތަކުރާރު ނުކުރާނެކަން ސިދާދާގެ އަމިއްލައަށް އިޤުރާރުވުމަށް ފުރުސަތު ދިނުމަށެވެ.\nއެކަމަކު ކަންވީ އެހެނެއް ނޫނެވެ. ޒިޔާން އަށް ދިރިއުޅުމުގެ އެހެން މައްސަލަތަކަށްވުރެ ބޮޑުވީ އަހަރެން ފެނުމުން ސިދާދާއަށް ވީގޮތެވެ. ސިދާދާގެ އަތުގައި ހިފައިގެން ދަމާފައި ކަހަލަ ގޮތަކަށް އަހަރެން ހުރި ހިސާބަށް ގެނައެވެ.\n“ކިހިނެއް ނިޔާ އެގެނީ…. ގައިމުވެސް އަހަރެން ނިޔާގެ ވާހަކަ ދެއްކިޔަސް އޭނަގެ ފޮޓޯއެއް ނުދައްކަން …އަދި ނަންވެސް ބުނެވުނު ހަނދާނެއް ނުވޭ..” ޒިޔާންގެ އެ ސުވާލުން ސިދާދާއަށް ބުނަން ނޭނގޭ އުދަނގޫތަކެއް ކުރުވިކަން އަހަރެންނަށް އެގުނެވެ.\n“ނިޔާ.. ހަމަޖެހިބަލަ..ސިދާދާއަކީ އަހަރެންގެ ނީނާ..” އަހަރެން އެޖުމްލަ ބުނުމުން ނިޔާއަށް ލިބުނު ސިހުން އޭނާގެ ހަރަކާތުން ފާހަގަވިއެވެ.\n“ކި..ކީއްވެ…ކިހިނެއް..” ޒިޔާންގެ ހިތުގައިވެސް އުފެދުނީ ސުވާލުތަކެކެވެ.\n“ނޭނގެ…ތީގެ ޖަވާބު ދެވޭނީ ސިދާދާއަށް.” އަހަރެން އަދިވެސް ބޭނުންވަނީ އަހަރެމެން ދެ އެކުވެރިންގެ ސުވާލުތަކަށް ސިދާދާގެ ދުލުން ޖަވާބު ދޭށެވެ. އެހެން ނަމަވެސް އިސްޖަހައިގެންހުރި ސިދާދާގެ ދުލުގައި ހީވަނީ ތަޅު އަޅުވާފައި ހުރިހެނެވެ. އެއްވެސް އެއްޗެއް ނުބުނެ ހަނުހުރީއެވެ.\n” ސިދާދާ…ކިޔައިދީބަލަ؟” މިކޮންކަންތަށް ގަނޑެއްތަ؟ ވެގެން އުޅޭގޮތެއް ބުނެދީބަލަ..” ޒިޔާންގެ ހިތުގައި އަޅަމުންދާ ވޭން ބޭރުވަމުންދިޔައީ ނަފްރަތާއި ރުޅިވެރިކަމުގެ ސިފައިގައެވެ. ހިތުގައިވާ އުދާސްތަށް ބޭރުކުރުމަށްޓަކައި ދެންވެސް ވާހަކަދެއްކީ ޒިޔާން އެވެ.\n“ސިދާދާ ތީ ހާދަހާ ގޮސްމީހެކޭ ދޯ..މަގޭ ރަހުމަތްތެރިޔާގެ ދިރިއުޅުން ބަރުބާދުކޮއް މަގޭ ދިރިއުޅުމަށްވެސް ވެރިވެ ގަތީތަ..” ޒިޔާން އަދި އެވިސްނަނީ ނުބައި ކޮށެވެ. ސިދާދާ ޒިޔާންގެ ދިރިއުޅުމަށް އައީ ޒިޔާންއަކީ އަހަރެންގެ ރަހުމަތްތެރިއެއްކަން އެނގިގެނެއް ނޫނެވެ. އެކަމުގައިވަނީ އެހެން ހަޤީޤަތެކެވެ.\n“ކަލެއާއި ހެދި އަހަރެން ނިޔާއަށް ނަފްރަތުކުރީ…ކަލޭގެ ސުންޕާކަމުން ނިޔާ އުޅެންޖެހުނީ ކޮން ހާލެއްގަ…ތިއީ ނުބައި ނުލަފާ އަންހެނެއް..” ޒިޔާންގެ ރުޅި ދިޔައީ ގަދަވަމުންނެވެ.\n“ސިދާދާ ..މިގޭގަ އެހެން މީހަކު ނޫޅޭތަ…؟” އަހަރެން އެސުވާލުކުރީ ދަރިފުޅުގެ ކުރިމަތީގައި ޒިޔާންގެ ރުޅި އެހެން ގަދަވާތީ އެހެން މީހަކާ ދަރިފުޅު ހަވާލުކުރުމަށެވެ.\n“ދައްތަ އުޅޭނެ..” ކިތަންމެ ކުރުކޮށް ނަމަވެސް ސިދާދާއަށް އެސުވާލަށް ޖަވާބު ދެވިއްޖެއެވެ.\nދަރިފުޅު ދައްތައާއި ހަވާލުކޮއްފައި އެނބުރި އައުމަށް އަހަރެން އެދުނީމެވެ. އަހަރެން ބުނިގޮތަށް އެކަން ކުރުމުން އެދެމީހުން ޖޯލީގައި ބޭއްތިއްބުމަށްފަހު ކައިރީގައި އިށީނީމެވެ. މާޒީ ބަދަލުނުކުރެވޭނެ ކަމަށާއި އެހެން ނަމަވެސް ދަރިފުޅަށްޓަކައި ރީތި ދިރިއުޅުމެއް އުޅެން ޖެހޭނެކަން ވިސްނާ ދެވެތޯ ވަރަށް މަސައްކަތްކުރީމެވެ. އަހަރެންގެ އެދުމަކަށްވީ މާޒީގައި ހިގާފައިވާ ކަންތަށްތަކުގެ ތެރެއިން ޒިޔާންއާއި ގުޅިފައިވާ ކަންތަށްތަށް ޒިޔާން އަށް ރަގަނޅަށް ސާފުކޮއްދިނުމެވެ. ސިދާދާގާތު އެގޮތަށް އެކަން ކޮށް މާފަށް އެދުމަށްވެސް ބުނީމެވެ.\n“ދެން ދައްކަން އޮތީ ކޮން ވާހަކައެއް.. އަހަރެން ދެން ސިދާދާއަށް އިތުބާރެއް ނުކުރާނަން..ކުރިންވެސް ސިދާދާއަށް އިތުބާރުކޮށް އަހަރެންގެ ރަޙުމަތްތެރިކަމުގަ ކޮޅު ފައިންޖެހީ..އެކަމުގެ ނަތީޖާ ފެނުނެއްނު..ދެން ކޮންމެ އެއްޗެއް ކިޔަސް އަހަރެން އިތުބާރެއް ނުކުރާނަން..އަހަރެން ބޭނުމީ އަހަރެންގެ ދަރިފުޅު..”\nޒިޔާންގެ ހިތުގައި ރޯވަމުންދާ ނަފުރަތުގެ ހުޅުގަނޑު ދިޔައީ ބޮޑުވަމުންކަން އޭނާގެ ބަސްތަކާއި ރާގުން އަހަރެންނަށް ޔަޤީންވިއެވެ.\n“ޒިޔާން ..ހަމަޖެހިބަލަ..ސިދާދާއަށް ވާހަކަދައްކަން ފުރުސަތުދީ.. އަހަރެމެން ދެމީހުންނަށްވެސް އޭނާ ޖަވާބުދާރީ ވާންޖެހޭނެ…..” އަހަރެން ޒިޔާން ހަމައަކަށް އެޅުވުމަށް މަސައްކަތްކުރީމެވެ.\n“ބޭނުމެއް ނޫން..ސިދާދާއަށް މިއޮތް ހުރިހާ ދުވަހެއްވީއިރު ނުބުނެވުނު ހަޤީޤަތެއް މިއަދަކުވެސް ނުބުނެވޭނެ..ހިގާ ދާން…” ޒިޔާން އިން ޖޯލިން ތެދުވަމުން ބުނެލިއެވެ.\n” އަހަރެން ދަމުންދާނީ އަހަރެންގެ ދަރިފުޅުވެސް ގޮވައިގެން…އޭރުންދެން ނާޗަރަގީ ކުޅެން އިދޭ” އިސްޖަހައިގެން އިން ސިދާދާއަށް އިގިލި ދިއްކޮއްފައި ރުޅިވެރި ރާގަކަށް ޒިޔާން އެހެން ބުނުމުން އަހަރެންނަށް އިން ޖޯލިން ތެދުވެވުނެވެ. ޒިޔާން މަޑު ނުކުރާނެކަން އެގުމުން އަހަރެންވެސް އޭނާ އާއި އެކު ހިގައި ގަތީމެވެ. ޒިޔާންގެ މިސްރާބު ހުރީ ގޭތެރެއަށް ވަނުމަށެވެ.\n” އެއީ ޒިޔާންގެ ދަރިއެއް ނޫން..” ފަހަތުން އައި އަޑަށްވުރެ ބޮޑަށް ދެމީހުންވެސް ސިހުނީ އެބުނި ޖުމްލައަށެވެ.


ކާނިވަލް މެދުކަނޑާލީ ކޮމްޕެނީ މުބާރާތުގެ ކުޅުން ކުރިއަށްދަނިކޮށް\nކާނިވަލުގެ ކުޅުން އަލުން ފަށާނެ ތާރީޚެއް ފަހުން އިއުލާންކުރާނެ\n4 މެއި 2021 | އަންގާރަ 19:47\nމާލޭ ސްޕޯޓްސް ކުލަބާއި ކްރިކެޓް ބޯޑް އޮފް މޯލްޑިވްސްއިން އިންތިޒާމުކޮށްގެން ކުރިއަށްގެންދާ ރަމަޟާން ކްރިކެޓް ކާނިވަލުގެ ކުޅުން މެދުކަނޑާލައިފިއެވެ.\nކާނިވަލުގެ ކުޅުން މެދުކަނޑާލީ ކޮމްޕެނީ މުބާރާތުގެ ކުޅުން ކުރިއަށްދަނިކޮށެވެ. ކްރިކެޓް ބޯޑުން މައުލޫމާތުދޭ ގޮތުގައި ކާނިވަލުގެ ކުޅުން އަންގާރަ ދުވަހުން ފެށިގެން މެދުކަނޑާލީ ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ހޯމަ ދުވަހު އިއުލާންކުރި ފިޔަވަޅުތަކާ އެއްގޮތަށް އަމަލުކުރުމުގެ ގޮތުންނެވެ.\nކާނިވަލުގެ ކުޅުން މެދުކަނޑާލަން ނިންމުމުގެ ކުރިން އަންގާރަ ދުވަހުގެ ހަވީރު ވަނީ ކޮމްޕެނީ މުބާރާތުގެ ދެ މެޗެއް ކުރިއަށްގެންގޮސްފައެވެ. އެގޮތުން އަންގާރަ ދުވަހުގެ ހަވީރު ކުޅުނު ފުރަތަމަ މެޗުން ގްރޫޕް ބީގައި ހިމެނޭ ފްރެންޑްސް އޮފް މޯލްޑިވްސް މޮޅުވީ ޖޯލި ބޯއިސްއާ ވާދަކޮށް 30 ލަނޑުންނެވެ. މި މެޗުގައި އެންމެ ފުރަތަމަ ފްރެންޑްސް އޮފް މޯލްޑިވްސް ކުޅެން އަރައި އަށް އޯވަރު ހަމަވިއިރު ފަސް ކުޅުންތެރިން ނުބައިވެގެން ވަނީ 81 ލަނޑު ހަދާފައެވެ. ޖަވާބުގައި ޖޯލި ބޯއިސް ކުޅެން އަރައި އަށް އޯވަރު ހަމަވިއިރު ހަ ކުޅުންތެރިން ނުބައިވެގެން ހެދުނީ 51 ލަނޑެވެ.\nމީގެ އިތުރުން ހޯމަ ދުވަހު ކުޅުނު ދެވަނަ މެޗުން ގްރޫޕް ސީގައި ހިމެނޭ ދިރުހަމް މޮޅުވީ ލަންކާ ޑީސަލާ ވާދަކޮށް 36 ލަނޑުންނެވެ. މި މެޗުގައި އެންމެ ފުރަތަމަ ދިރުހަމް ކުޅެން އަރައި އަށް އޯވަރު ހަމަވިއިރު ހަ ކުޅުންތެރިން ނުބައިނުވެ ވަނީ 122 ލަނޑު ހަދާފައެވެ. ޖަވާބުގައި ލަންކާ ޑީސަލް ކުޅެން އަރައި އަށް އޯވަރު ހަމަވިއިރު ހަތް ކުޅުންތެރިން ނުބައިވެގެން ހެދިފައިވަނީ 86 ލަނޑެވެ.\nމިއާއެކު ކްރިކެޓް ކާނިވަލް މެދުކަނޑާލިއިރު، މުބާރާތް އަލުން ފަށާނެ ތާރީޚެއް ފަހުން އިއުލާންކުރާނެ ކަމަށް ކްރިކެޓް ބޯޑުން މައުލޫމާތުދެއެވެ.


Idhikolhun govaalee mi mahu karant bill nudhkkan\nއިދިކޮޅުން ގޮވާލީ މިމަހު ކަރަންޓް ބިލް ނުދައްކަން\nމުހައްމަދު ނިމާލް: ކަރަންޓް ބިލް އޮޅުވާލާފައިވާތީ ބިލް ނުދެއްކުމަށް ވަނީ ގޮވާލާފައި --| އަވަސް ފޮޓޯ\nޖޫން މަހުގެ ކަރަންޓް ބިލް އާދަޔާ ހިލާފަށް ބޮޑުކޮށްފައިވާ ކަމަށާ އެެހެން ކަމުން މިމަހު އެއްވެސް ރައްޔިތަކު ކަރަންޓް ބިލް ނުދެއްކުމަށް އިދިކޮޅުން ގޮވާލައިފި އެވެ.\nމިއަދު އިދިކޮޅު ކޯލިޝަނުން ބޭއްވި ނޫސްވެރިންގެ ބައްދަލްވުމެއްގައި ޕީއެންސީގެ ނާއިބް ރައީސް މުހައްމަދު ނިމާލް ވަނީ ކޮވިޑްގެ ބަލިމަޑުކަމުގެ ސަބަބުން ރައްޔިތުންގެ މާލީ ފުއްދުންތެރިކަން ނެތް ވަގުތެއްގައި އޮޅުވާލުމުގެ ތެރެއިން ބޮޑު ބިލެއް ފޮނުވުން ގަބޫލު ނުކުރެވޭނެ ކަމަށެވެ. މިއީ ރައްޔިތުން ބިކަހާލުގައި ޖެއްސުމަށް ސަރުކާރުން ކޮށްފައިވާ ކަމެއް ކަމަށް ވިދާޅުވިއެވެ.\nނިމާލް ވިދާޅުވީ މިއީ އެނގުމުގެ ތެރެއިން ކޮށްފައިވާ "ވައްކަމެއް" ކަމަށެވެ. އެހެން ކަމުން މި މަހުގެ ބިލް އެއްވެސް ރައްޔިތަކު ނުދެއްކުމަށް އޭނާ ގޮވާލެއްވިއެވެ. ނިމާލްއަކީ ވަރަށް ގިނަ ދުވަސްތަކެއް ވަންދެން ސްޓެލްކޯގައި މަސައްކަތް ކުރެއްވި ބޭފުޅެކެވެ. އަދި ފަހުން ފެނަކަ ހިންގުމުގައިވެސް މުހިންމު ދައުރެއް އަދާކުރައްވާފައިވެއެވެ.\nމުހައްމަދު ނިމާލް މިއަދުގެ ނޫސްވެރިންގެ ބައްދަލްވުމުގައި --\nއިދިިކޮޅު ކޯލިޝަނުން ވަނީ ކަރަންޓް ބިލް ބޮޑުވުމާއި ގުޅިގެން ސްޓެލްކޯގެ މެނޭޖިން ޑިރެކްޓަރު ހަސަން މުގުނީއާ ބައްދަލް ކުރުމަށްވެސް އެދިފައެވެ. ޕީއެންސީގެ ރައީސް އަބްދުއްރަހީމް ސޮއިކުރައްވާ މިއަދު ފޮނުވި ސިޓީއެއްގައި ވީ އެންމެ އަވަހަށް ސްޓެލްކޯގެ އެމްޑީއާ ބަދަލު ކުރުމުގެ ފުރުސަތަކަށް ވަނީ އެދިފައެވެ.\nޖޫން މަހުގެ ކަރަންޓް ބިލް އާދަޔާ ހިލާފަށް ބޮޑުވި މައްސަލަ ރައްޔިތުންގެ މަޖިލީހުން ބެލުމަށާ އެކަމާ ގުޅިގެން ސްޓެލްކޯ ޖަވާބުދާރީ ކުރުމަށް އެމްޑީޕީގެ މެންބަރަކު ވަނީ ހުށައަޅާފައެވެ.\nސްޓެލްކޯ މުހައްމަދު ނިމާލް އިދިކޮޅު ފަރާތްތައް + ޕީޕަލްސް ނޭޝަނަލް ކޮންގްރެސް - ޕީއެންސީ\nއަންނަ ހުކުރު ދުވަހުވެސް މުޒާހަރާ އޮންނާނެ: އިދިކޮޅު\nއިދިކޮޅުންވެސް ނިންމީ މަލީހު ދުރުކުރަން\n"ސިޔާސީ ހަރަކާތްތަކަށް ސަރުކާރުން ފުރުސަތު ދޭނެ"


Indonesia Ge Alifaan Farubadha Eh Govaifi - Vaguthu\nއިންޑޮނޭޝިއާގެ އަލިފާން ފަރުބަދައެއް ގޮވައިފި\nއިންޑޮނެޝިއާގެ އުތުރު ސުމަތްރާގެ ހިސާބެއްގައި ހުންނަ މައުންޓް ސިނަބަންގް އަލިފާން ފަރުބަދަ ގޮވައިފިއެވެ.\nއެގައުމުގެ މީޑީއާތަކުން ރިޕޯޓް ކޮށްފައިވާ ގޮތުގައި މި ފަރުބަދަ ގޮވުމާއި ގުޅިގެން އެ ސަރަހައްދުގެ ބޮޑު ބަޔަކަށް ވަނީ ދުމުގެ އަސަރު ކޮށްފައެވެ.\nއަލިފާން ފަރުބަދައާއި ބެހޭ ގޮތުން ދިރާސާ ހަދަމުން އަންނަ ފަރާތްތަކުން ބުނެފައިވަނީ އެ ފަރުބަދަ ގޮވުމާއި ގުޅިގެން މުޅި ސަރަހައްދަށް ދުމުގެ އަސަރު ކޮށްފައިވާ ކަމަށާއި އެ ފަރުބަދަ ގޮވާފައިވަނީ 13 ފަހަރަށް ކަމަށެވެ.\nމި ހާދިސާއާއި ގުޅިގެން އެއްވެސް މީހަކަށް އަދި ތަނަކަށް ގެއްލުމެއް ލިބިފައި ނުވާ ކަމަށާއި އެއްވެސް ބަޔަކު ސަލާމަތީ ހިސާބުތަކަށް ބަދަލު ކުރުމުގެ ވިސްނުމެއްވެސް ނުގެންގުޅޭ ކަމަށް އެގައުމުން ވަނީ ބުނެފައެވެ. އެހެން ނަމަވެސް އެ ސަރަހައްދާއި ކައިރި ހިސާބުގައި ދިރިއުޅެމުން އަންނަ މީހުން ވަނީ ސަލާމަތީ ހިސާބުތަކަށް ބަދަލުވުމުގެ މަސައްކަތް ފަށާފައެވެ.\n"ގިނަ ބަޔަކު ބިރެއް ނުގަނޭ. އެކަމަކު އެންމެން ގޮތަކަށް ތިބެނީ ދުމުގެ އަސަރު ކޮށްފާނެތީ ގޭތެރޭގައި" އެގައުމުގެ ކަމާއި ބެހޭ އިދާރާތަކާއި ހަވާލާދީ މީޑިއާތަކުން ރިޕޯޓް ކޮށްފައިވެއެވެ.\nއެގައުމުން ބުނެފައިވަނީ މިއީ 2010 ވަނަ އަހަރުން ފެށިގެން މިހާތަނަށް މައުންޓް ސިނަބަންގް އެންމެ ބޮޑުކޮށް ގޮވި ފަހަރު ކަމަށެެވެ. އެކަމުގެ ސަބަބުން ފަރުބަދައާއި ދިމާލަށް އުޑުމަތީގައި ވަނީ ދުމުގެ އަސަރު ކޮށްފައެވެ.\nއިންޑޮނޭޝިއާގައި ފެން ބޮޑުވެ 80 އަށް ވުރެ ގިނަ މީހުން މަރުވެއްޖެ\nއިންޑޮނޭޝިއާގެ ފައްޅިއަކަށް ބޮމުގެ ހަމަލާއެއް ދީފި


Baladhu aranee raees kamuge thoa eve | Bithufangi\nމީ ވަރަށް މަޖާ ވާހަކައެކެވެ. އިރެއްގައި ވެރިކަން ކުރީތީ މިހާރުވެސް ވެރިއެކޯލައެވެ. ވެރިކަނމުގެ ބާރުތަކާ ހިނގުމުގެ ނިޒާމުވެސް ދާންވީ މިކަލޭގެ ބޭނުންވާ ގޮތަށެވެ. ދައްކަން މިއުޅެނީ އެއްސަހަރެއްގައި މި ގައުމުގައި ވެރިކަން ކުރި ފިނިހަކަ އެއްގެ ވާހަކައެވެ. ނޫނެކެވެ. ގޮޅަލެއްގެ ވާހަކަ އެވެ. އެޒަމާނުގައި ވެރިކަން ކުރީތީ މިހާރުވެސް ބޭނުންވަނީ އެ އާރާ ބާރުގައި އުޅޭށެވެ. ސާރިދޯޅަގެ މުސްކުޅި ސިކުނޑިން ވިސްނާ ދަމިލަ ޖެހި ވިސްނުންތަކުގެ އަލީގައި ގައުމު ހިންގާށެވެ. ދަބަރަށް ވެ ނިމި ދާއިރުވެސް ގަދަބަސް ބުނާށެވެ.\nމިކަލޭގެ ވަނީ ހަމަ މީގެ ކުރީ ޒަމާނެއްގައި ޕީޕީއެމް ގެ ރައީސްކަން ވެސް ކޮއްފައެވެ. ޕާޓީގެ ހިންގާ ގަވާއިދާ ހިލާފުވެގެން ޕާޓީން މިހާރު ވަނީ ވަކިކޮއްފައެވެ. އޭގެ ފަހުން އެއްވެސް ޕާޓީއަކަށް ނުގުޅި ހުންނަނީއެވެ. ގައުމު އިސްލާހު ކުރުމުގެ ނަމުގައި ކުރަނީ ފަސާދައެވެ. އާއެކެވެ. މި ކަލޭގެއަކީ އޭރުގެ ޕާޓީގެ ރައީސް ކަމުގައި ވީ ނަމަވެސް މިހާރު ޕާޓީގައި އެއްވެސް ހައިސިއްޔަތެއް އޮތް މީހެއް ނޫނެވެ. އެހެން ނަމަވެސް އަދިވެސް މީ ޕާޓީގެ ރައީސް މެ ޔޯލައެވެ. ޕާޓީ ހިންގަން ވީގޮތާ ޕާޓީގެ ފަރާތުން ވާހަކަވެސް ދަންކަންވީ މި ކަލޭގެޔޯލައެވެ. އެވަރުން ނުފުދިގެން ޕާޓިގެ ލެޓަރ ހެޑްގައި ބަޔާންނެރެ ޕަޓީގެ ލޯގޯއާއި ތަށްގަނޑުތަށްވެސް ވީ މިކަލޭގެ ހަރުމުދަލަށް ހަދަންށޯލަޔެވެ.\nމައުމޫނެވެ. ޕާޓީގައި އެއްއިރެއްގައި ރައީސްކަން ކުރެއްވި ކަމަކު މިހާރު އެދުވަސް ފާއިތުވެއްޖެއެވެ. މިހާރުގެ އެކުވެރިން ބުނާހެން ނާކާމިޔާބީގައި ކެއްތެރިވާން ދަސްކުރާށެވެ. އޭރު ޕާޓީގައި ރައީސް ކަން ކުރެއްވުމުން ބަލަދު އަރާހެން ކުރިން ކުރި ކަންކަމުގެ ބަލަދު ނާރަންވީ ކީއްވެތޯއެވެ؟ ރައީސްކަން ކުރެއްވިއިރު މެރިހާ މީހުންގެ ބަލަދު ނާރަނީ ކީއްވެތޯއެވެ؟ 30 އަހަރު ނިކަމެތި ރައްޔިތުން ތެޅުވި ނިކަމެތި ކަމުގެ ބަލަދު ނާރަނީތޯއެވެ؟ ދީނީ އިލްމުވެރިންނަށް ދިން އަނިޔާތަކުގެ ބަލަދު ނާރަނީ ކީއްވެތޯއެވެ؟ ނުވިތާކަށް އޭރު ގެންގުޅުނު ވަގުބިޓު އަނީސާގެ ބަލަދު މިހާރުވެސް އަރާތޯއެވެ؟ އެހެންވީރު ބަލަދު އަރަނީ ހަމައެކަނި ރާއީސް ކަމުގެތޯއެވެ؟\nމައުމޫނެވެ. ދިވެހިންނަށް ހުރި ލަދަކީ ކަލެޔެވެ.


Kuruvaahaka: Ali - Vaguthu\nކުޑަކުޑަ ޢަލީ ދުވާތާ މިހާރު ދިހަވަރަކަށް މިނެޓް ވެއްޖެއެވެ. މާނޭވައިލެވި ގިސްލެވި ރޮވެނީއެވެ. މަގުމަތިން ފެންނަ ބައެއް ކުދިން ވެސް ޢަލީއަށް ގޮވައިލައެވެ. އަޑު އިވޭ ކަމަކަށް ނުވެއެވެ. އެއަށް ވުރެ ޢަލީއަށް ލިބިފައިވާ ބިރުވެރިކަން މާބޮޑެވެ. ގެއާއި ހަމައަށް ދެވުނު ތަނުން ބިންމައްޗަށް ވެއްޓިއްޖެއެވެ.\nކަކޫ ވަނީ މެށިފައެވެ. ހިތްވަރު ކޮށްފައި ތެދުވެގެން ދުއްވައިގަތީއެވެ. ގޭތެރެއަށް ވަދެގެން ދިޔައިރު އޭނާގެ މަންމަގެ ގައިގައި ވެސް އަޅައިގަތެވެ. ނަސީބަކުން މިފަހަރަކު ނުވެއްޓެއެވެ. މަޑުނުކޮށް އަވަސްއަވަހަށް ވަނީ ގިފިއްޔަށެވެ. ގިފިލީގެ ދޮރު ތަންޑު އެޅުވުމަށް ފަހު ފުންކޮށް ދެތިން ފަހަރު ނޭވައިލިއެވެ. އަދި ވެސް މާނޭވައި ލެވެނީއެވެ. ވަށައިގެން ހޯދައި ބަލައިލުމަށްފަހު ލައިގެން ހުރި ސޯޓުބުރިއާއި ގަމީސް ބައިލައިފިއެވެ. އަދި ގަޔަށް ފެންއަޅަން ފަށައިފިއެވެ. އެތައް އިރަކު ފެން އެޅިއެވެ. ވަރުބަލިވެގެން ދާނިން ފެން ނުނެގޭވަރު ވުމުން ހުއްޓައިލިއެވެ.\nމިއީ މި ގޮތަށް ދިމާވި ފުރަތަމަ ދުވަހެއް ނޫނެވެ. ޢަލީއަށް ހިމާޔަތް ދޭނެ އަދި ޢަލީގެ އަޑު އަހަން ހުރިމީހަކީ އޭނާގެ މަންމައެވެ. ޢަލީގެ ބައްޕަ ނިޔާވީ ސިގެއްލާ ރޯގާގައެވެ. އެއްބަނޑު އެއްބަފާ އަދި އިތުރު ދެ ކުދިން ތިބެއެވެ. އެންމެ ދޮށީ ޢަލީއެވެ. މިހާރު ޢަލީގެ ޢުމުރަކީ ނުވަ އަހަރެވެ.\nފެން ވަރައިގެން ނުކުމެ ހެދުން ލައިގެން ހަރުކޮށް ހިނގާފައި ދިޔައީ މިސްކިތަށެވެ. އޭރު ޖަމާއަތުގެ ނަމާދު ނިމިގެން މީހުން މިސްކިތުން ފައިބަނީއެވެ. ކުޑަ ކުދިންގެ އާދަ ހުންނަ ގޮތުން ޖަމާއަތުގެ ނަމާދު ނިމުމުން ނަމާދު ކޮށްލާނީ ވަރަށް އަވަސް ކޮށްލާފައެވެ. ނަމަވެސް މިއަދު ޢަލީ ނަމާދު ކުރަމުން ދިޔައީ ވަރަށް ލަސްލަހުންނެވެ. އޭނާއަށް ކޮށްފައިވާ އަސަރުގެ ބޮޑު ކަމުން އެކަމާ ވިސްނެނީއެވެ.\nޢަލީގެ ކާފައަކީ ރަށު މަދަރުސާގެ މަސައްކަތު މީހެކެވެ. ޢަލީއާ ދޭތެރޭ ކާފަ ދެކެނީ މުޅިން އެހެން ނަޒަރަކުންނެވެ. ލޯބިން ގޮވައިލަނީ ވެސް ކާފައަކު ގޮވާ ގޮތަކަށް ނޫނެވެ. މިއަދު ވެސް އަތިރިމަތީގައި ކުޅެން އުޅެފައި އޮޑި ހަރުގެއަކަށް ވަންތަނުން ކާފަ އޭނާގެ ގައިގައި އޮޅުލައި ގަތީއެވެ. އަދި އަތްލާން ނުޖެހޭ ތަންތަނުގައި އަތްލީއެވެ. ކާފަގެ ކިބައިން މިއަދު ސަލާމަތްވީ ހަމަ ކިރިޔާއެވެ. ދެން ހެދޭނެ ގޮތެއް ނެތުމުން ކާފަގެ އަތުގައި ދަތް އެޅީއެވެ. އެ ވަގުތު ކާފަގެ އަތަށް ވީ ތަދުން ތެޅިގަތް ވަގުތު އަތްފޮޅުވާލައި ސަލާމަތް ވެގެން ދުއްވައި ގަތީއެވެ. ކާފަވެސް ޢަލީގެ ފަހަތުން ދުވިއެވެ. ނަމަވެސް ވަކި ހިސާބަކުން ކާފަ ވެއްޓުނީއެވެ. އެތަން ޢަލީއަކަށް ނުފެނެއެވެ. އެހެންވެ ގެޔާއި ހަމަ އަންނަން ދެން ދުވީ ކާފަ އޭނާ ފަހައި ދުވާކަމަށް ހީވާތީއެވެ.\nޢަލީގެ ކާފަ ހަސަންބެއަކީ އިސްކޮޅުން ދިގު މީހެކެވެ. ރޫފަހެޔޮ އަދި ވަރުގަދަކޮށް ހުންނަ މީހެކެވެ. ބޮލުގެ އިސްތަށިތައް ވަނީ މުޅިން ނުރަވެފައެވެ. ތުނބުޅިއާއި މަތިމަހުގެ އިސްތަށިތައް ވެސް ހުންނަނީ ވަކި ތަރުތީބެއް ނެތިއެވެ. އަތުގައި ވެސް ބޯކޮށް އިސްތަށި ހުރެއެވެ. މޫނުމަތީގައި އުފާވެރިކަމެއް ނުހުރެއެވެ. އަބަދުވެސް ހީވަނީ ކަމަކަށް ތައްޔާރު ވެގެން އުޅޭ ހެންނެވެ. މީހުންނާއި ހަތަރުކަޅި ހަމަކޮށް ބަލައެއް ނަހަދައެވެ. ބަލަނީ ވަށްކަޅިންނެވެ. އަންނަނީ މުންޑެވެ. ލަނީ އަތްކުރު ގަމީހެވެ. އަރައިގެން ހުންނަ ފައިވާން ފަޔަށްވުރެ ބޮޑެވެ. ބިންމަތީގައި ހިނގާއިރު ފައިކާއްތަމުން ހިނގައެވެ. ގިނައިރު ހުންނަނީ ދުފާ ރަތްކޮށްފައެވެ.\nޢަލީ މިހާރު ކިޔަވަމުން ދަނީ ރަށު މަދަރުސާގެ ދެވަނަ ކިލާހުގައެވެ. އެ ކިލާހުގައި އުޅޭ ޢަލީއާ އެކުވެރި ދެ ކުއްޖަކަށް ކާފަ މެޓައާއި ލާރި ދޭ ވާހަކަ ވެސް އެ ކުދިން ބުނެއެވެ. ނަމަވެސް އޭގެ ބަދަލުގައި ކާފަ އެ ކުދިންނަށް ކުރަނީ ކޮންކަމެއް ކަމެއް ޢަލީ ގާތުގައި އެ ކުދިނެއް ނުބުނެއެވެ.\nނަމާދުން ފައިބައިގެން ޢަލީ ގެއަށް އައިސް ވަންތަނުން މަންމަ ވަރަށް އަޑު ހަރުކޮށް ޢަލީއާ ދިމާއަށް އެއްޗެތި ގޮވަން ފަށައިފިއެވެ. ކާފަ އަތުގައި ދަތްއެޅި މައްސަލައިގައެވެ. ކާފަ ވަނީ ކަން ހިނގިގޮތް އޮޅުވައިލައިފައެވެ. ޢަލީގެ މަންމަ ކައިރީގައި ބުނީ ލޯބިން އަލީގެ ގައިގައި ފިރުމައިލައި ބައްދައިލުމުން ޢަލީ ނުރުހިގެން ދަތްއެޅީ ކަމަށެވެ. ޢަލީ ކަން ހިނގިގޮތް ކިޔައި ދިނެވެ. ނަމަވެސް އޭނާގެ ވާހަކަ އަޑު އަހާކަށް މަންމަ ބޭނުމެއް ނުވިއެވެ.\nޖެހިގެން އައި ދުވަހު މެންދުރު މާމަގެއަށް ކާން ހިފައިގެން ދިޔައީ ޢަލީއެވެ. ޢަލީގެ މާމަގެ އުނަގަނޑުމަތިން ބިނދި އެނދުގައި އޮންނަތާ ދުވަސްކޮޅެއް ވެއްޖެއެވެ. ޢަލީއަށް ކާފަ ކުރާ ކަންތަކުގެ ވާހަކަ މާމަ ގާތުގައި ރޮއިރޮއިފައި ކިޔައިދިނެވެ. ކާފަދެކެ ލޯބި ނުވާ ވާހަކައާއި ބިރު ގަންނަ ވާހަކަވެސް ކިޔައި ދިނެވެ. އަދި ކާފަ ބުނާ ގޮތަށް ކަމެއް ނުކޮށްފިއްޔާ އަނިޔާ ކުރާ ވާހަކަ ވެސް އަސަރާއެކު ކިޔައިދިނެވެ. މާމަގެ ނަސޭހަތަކީ ކާފައާ ގާތް ނުވެ ދުރުގައި އުޅުމެވެ. އަދި މަންމައަށް އެވާހަކަތައް ކިޔައިދިނުމަށް ވެސް ބުންޏެވެ. މަންމަ އެވާހަކަތައް ގަބޫލު ނުކުރާކަމަށް ޢަލީ ބުންޏެވެ. މަންމަ އޭނާ ދެކެ ލޯބި ނުވާ ކަމަށާއި އަބަދު އަޑުލާ އެއްޗެތި ގޮވާ ވާހަކަ ވެސް ބުންޏެވެ.\nޢަލީއަށް ރޮވެން ފެށުމުން މާމައަށް ވަރަށް އަސަރު ކުރިއެވެ. އަތުގައި ހިފާ ކައިރިއަށް ގެނެސް ފިރުމައިލިއެވެ. އަދި އެނދުގައި ޢަލީ ބައިންދާފައި ބުންޏެވެ. ހިތްވަރު ކުރާށެވެ. މާމަ ތިޔަކަން ހުއްޓުވޭތޯ ބަލާނަމަމެވެ. އެކަން ކުރެވޭނީ މާމައަށް އެނދުން ތެދުވެވިގެންނެވެ.\nމިބަލީގައި އަދި ކިހައި ދުވަހަކު މާމަ އޮންނަން ޖެހޭނެކަމެއް ވެސް ނޭނގެއެވެ. ކާފަ މާމައާ ދޭތެރޭގައި ވެސް ކަންތައް ކުރަނީ ރަނގަޅަކަށް ނޫނެވެ.\nމަދަރުސާ ކުދިންގެ ޕިކްނިކް ދަތުރެއް ބާއްވަން ހަމަ ޖެހިއްޖެއެވެ. މި ދަތުރު ދަނީ މަތީ ކިލާހުގެ ދަރިވަރުންނެވެ. ޢަލީގެ ބޮޑުބެގެ އެންމެ ދޮށީ ދަރިފުޅަކީ މަދަރުސާގެ މުދައްރިސެކެވެ. މި ދަތުރު ދާކަން އެނގުމުން ބޮޑުބެގެ ދަރިފުޅާ ޢަލީ ބައްދަލު ކުރިއެވެ. އަދި ވަރަށް ދާހިތް ވާކަމާއި ގެންގޮސްދޭން އެދުނެވެ. އޭނާ ބުންޏެވެ. އަހަރެން ޢަލީ ގެންގޮސް ދޭނަމެވެ. އެކަމަކު ބަސް އަހައިގެން އުޅެން ވާނެއެވެ. ޢަލީ އެކަމާއި އެއްބަސް ވިއެވެ.\nމަހުގެ ފުރަތަމަ ހޮނިހިރު ދުވަހު ހެނދުނު ރަށާއި އެންމެ ގާތުގައި އޮންނަ އިންނަފުށްޓަށް ދާން ހުރިހާ ކުދިން ވެސް ދޯންޏަށް އަރަން ފަށައިފިއެވެ. ޢަލީގެ ބޭބެ މުދައްރިސް ސަލީމްގެ ބެލެނިވެރިކަމުގައި ޢަލީ ވެސް ދޯންޏަށް އަރައިފިއެވެ. ޢަލީ މި ދަތުރު ދާތީ ކާފަ މައްސަލަ ޖައްސައިފިއެވެ. ނަމަވެސް ސަލީމްގެ ބަހަކީ އެއީ އަހަރެންގެ ބެލެނިވެރިކަމުގައި ދާ ކުއްޖެކެވެ. މިކަމާ ހަސަންބެ ނުބެހޭށެވެ. އަލީގެ ކާފައަށް މިވާހަކަ ހަޖަމެއް ނުވިއެވެ. މަދަރުސާގެ ނާޒިރު ގާތުގައި ވެސް ޝަކުވާ ކުރިއެވެ. ނާޒިރު އެކަމާ އަޅައެއް ނުލިއެވެ. ސަލީމް ވަނީ އަލީ ގެންދާކަން ކުރިން ނާޒިރަށް ދަންނަވައިފައެވެ.\nހެނދުނުގެ ނާސްތާ އޮތީ އިންނަފުށީގައެވެ. ހުނިލީ ރޮށްޓާއި ރިހާކުރާ ދިޔާ ހަކުރެވެ. ފަތު މަސްހުންޏެވެ. ބަނޑު ފުރެންދެން ޢަލީ ވެސް ސައި ބޮއިފިއެވެ. ސައިބުއި ގަޑީގައި ޢަލީއަށް ވައްކަޅިން ކާފަ ބަލައެވެ. މިތަން ޢަލީއަށް ފެނެއެވެ. ހީވަނީ ބުޅާ މަސްގަނޑަށް ބަލާހެންނެވެ. ކުޑަކުޑަ ޢަލީ ބިރުން އިންނަނީ ވިރިވިރިއެވެ. އެކަމު މާމަގެ ނަސޭހަތުން ހިތްވަރު ލިބި ދުރުގައި އިންނަނީއެވެ. ސައިގެ ކަންތައް ނިމިގެން ހުރިހާ ކުދިން ކުޅިވަރު ކުޅެން ފަށައި ފިއެވެ. މަދޮށި ޓީމާ ފުނައޮށް ޓީމެވެ. ޢަލީގެ ކަމަކީ މުދައްރިސް ސަލީމަށް ކުޅިވަރުގެ އެކި ކަންކަމުގައި އެހީތެރިވެދިނުމެވެ. ޢަލީ އާންމުކޮށް ސަލީމަށް ގޮވާ ހަދަނީ ސަލީމްބެއޭ ކިޔާފައެވެ.\nސަލީމު ބުނެގެން ކާފަ ހޯދަން ޢަލީއަށް ދާން ޖެހިއްޖެއެވެ. ގޮނޑުދޮށުގައި ފެންނަން ނެތީމާ އެއްގަމުގައި ހުރިތޯ ބަލަން ތަންކޮޅަކަށް ދިޔަތަނުން ކުއްޖަކާ ވާހަކަދައްކަން އެކަހެރިކޮށް ބޯށިގަސްތަކެއް ކައިރީގައި ކާފަ ހުއްޓައި ފެނިއްޖެއެވެ. ދުރުގައިހުރެ ޢަލީ ގޮވައިލިއެވެ. "ސަލީމްބެ އެބަހޯދާ"\nމިއަޑަށް ފަސް އެނބުރި ބަލައިލުމާ އެކު އަޑުގައި ނެތް ތަނަށް ހަސަންބެ ހަޅޭއްލަވައި ގަތެވެ. މަށަށް ފާރަލާން ކަލޭ މިތަނަށް އައީ ކީއްކުރަން ހެއްޔެވެ. މިފަހަރު ކުޅި ދައްކައިލާނަމެވެ. ފަސްއެނބުރި ޢަލީ ބަލައިލިއިރު އޭރު އާދެވިފައި ހުރީ ދަތުރު އައިސްގެން އުޅޭ ކުދިންނާއި މާދުރަށެވެ. އަޅާ އިތިކޮށް ދުއްވައި ގަތެވެ. ހަސަންބެ ވެސް ފަންތޮށިގަނޑެއް ހިފައިގެން ދުއްވައި ގަތެވެ. ނަމަވެސް ހަސަންބެގެ މުސްކުޅިކަމާއި ފައިގައި ވަރު ނުހުންނާތީ ދުވެވެނީއަކީ ނޫނެވެ. ބާރަށް ހިނގެނީއެވެ. ޢަލީ ހަސަންބެއާ މާދުރަށް ހިނގައްޖެއެވެ.\nޢަލީ މުދައްރިސް ސަލީމްބެ ގާތުގައި ވީގޮތް ކިޔައި ދީފިއެވެ. ސަލީމްބެގެ ވާހަކައަކީ ދެން ހަސަންބެ ހޯދަން ޢަލީ ނުދިޔުމެވެ. އަދި ސަލީމްބެއާ ވަކިނުވެ ކައިރީގައި ހުރުމަށް އެދުނެވެ.\nމެންދުރުފަހު އޮތީ މޫދުގެ ކުޅިވަރު ތަކެވެ. ޢަލީ އިނީ ކުޅި ބަލާށެވެ. މެންދުރު ކުރީގެ ކުޅިވަރުތަކުގައި އުޅެނިކޮށް ފައިހަލާކު ވީމާ މޫދަށް އެރެން ބޭނުން ނުވާތީއެވެ. ސަލީމްބެ ވަނީ ކޮންމެވެސް ބޭހެއް ވެސް ޖަހައިދީފައެވެ.\nއަލީ އަތިރިއަކަށް ދާން ޖެހިގެން ހޭޅިފަށުގެ ގަސް ބޯ ދިމާއަކަށް ވަނެވެ. އެ ތާނގައި އަތިރިއަށް ދާން އިންދާ މީހަކު ވާހަކަދައްކާ އަޑު އިވިގެން ބޯ ހިއްލައިލާފައި ބަލައިލިއެވެ. އެއީ އޭނާގެ ކާފައެވެ. އަދި އިތުރު މީހަކު ހުރިހެން ހީވެއެވެ. އެ މީހަކު ވެސް ވާހަކަދައްކާ އަޑު އިވުނެވެ. ސިއްރުސިއްރުން ގަސްތަކުގެ ފަތްތައް ހާވައިލާފައި ބަލައިލިއެވެ. ފެނުނީ ހަވަނަ ކިލާހުގައި އުޅޭ އަންހެން ކުއްޖެކެވެ. ދެން ފެނުނު މަންޒަރު ޢަލީއަށް ބަލާކަށް ނުކެރުނެވެ. ޢަލީ ބިރު ގަތެވެ. ހިރިލާކަށް ވެސް ނުކެރުނެވެ. ތެދުވާކަށް ވެސް ނުކެރުނެވެ. އިރުކޮޅަކު އެ މީހުން އެކަމެއްގައި އުޅުނެވެ.\nއެ މީހުން ދިޔަކަން ޔަގީން ވީމާ ތެދުވެ އަތިރިއަށް ފައިބާ ތާހިރުވެގެން އެނބުރި ހިނގައި ގަނެވުނީ އެ މީހުންގެ ކުރި މައްޗަށެވެ. ހަސަންބެ ލޯވަށްކޮށްލާފައި ހަޅޭއްލަވައި ގަތެވެ. މިފަހަރު މިސޮރު މަގޭ އަތުން މަރުވާނެއެވެ. ވެއްޓިފައި އޮތް ކާށްޓެއް ނަގައި ހޫރައިލިއެވެ. އަލީގެ ބޮލުގައި ޖެހި ބުރާންތިވާ ގޮތް ވިއެވެ. އަޅާ އިތިކޮށް ދުއްވައިގަންނަން އުޅެނިކޮށް ވެއްޓުނެވެ. އަނެއްކާ ތެދުވިއެވެ. ފޫކޮޅަށް ހޫނު އެތި ފަހަރެއް އެރިއެވެ. ލަކުޑިގަނޑަކުން ޢަލީގެ ފޫކޮޅުގައި ހަސަންބެ ޖެހީއެވެ. އަނެއްކާ ޢަލީ ވެއްޓުނެވެ. އެ ވަގުތު ހަސަންބެއާ އެކުގައި ހުރި އަންހެން ކުއްޖާ ގޮވަން ފަށައިފިއެވެ. އޭނާ ދޫކޮށްލާށެވެ. އޭނާއަށް އަނިޔާ ނުކުރާށެވެ. އެހެން ގޮވަމުން އެކުއްޖާ ވެސް އަޅާ އިތިކޮށް ދުއްވައި ގަތީއެވެ. އަނެއްކާ ޢަލީ ތެދުވިއެވެ. ތަންކޮޅަކަށް ދެވުނުތަނާ އަނެއް އެތި ފަހަރު ބޮނބިފަޅި މަތީގައި ޖަހައިފިއެވެ. ކުއްލިއަކަށް މީހަކު ގޮވައިލިއެވެ. ހަމަ މިހާރު ތިޔަކަން ހުއްޓާށެވެ. ފަސް އެނބުރި ބަލައިލިއިރު އެއީ އިސްކޫލުގެ މުދައްރިސެކެވެ. ހަސަންބެ އޭރުވެސް އެތިވަރު ގޮވައެވެ. މީނައާ ހެދި މީހަކަށް އަތިރިއަށް ވެސް ދެވޭކަށް ނެތެވެ.\nމުދައްރިސް ދުވެފައި އައިސް ޢަލީ ނަގައިފިއެވެ. ޢަލީގެ ބޮލުން ލޭފައިބަން ފަށައިފިއެވެ. ހަމައަށް ވާހަކައެއް ނުދެއްކެއެވެ. އަޑުން އަޑުނަގައި ރޮނީއެވެ. މުދައްރިސް ހަސަންބެއާ ދިމާއަށް ހަޅޭއްލަވައިގަތެވެ. މިއޮތީ މީހެއްގެ ދަރިއެއް މަރާފައި ނޫން ހެއްޔެވެ؟ ހަމަ މިހާރު ކަލޭގެ ތިޔަ ހަޅޭކުގެ އަޑު މަޑު ކުރާށެވެ. މީ ކަލޭގެ ލޭ ހިނގާ ދަރިއެއް ނޫން ހެއްޔެވެ؟\nމާނޭވާ ލެވި ވަރުގޮސްފައި އޮތުމުން ޢަލީ ނަގާ އޭނާގެ ކޮނޑުމައްޗަށް ލައިގެން ދުއްވައިގަތެވެ. ދަތުރު އައި ޓީމުގެ މެންބަރުން ރިޔާ ދަމައިގެން ތިބި ބޮޑު ނިކަގަސްދޮށުގައި ޢަލީ ބޭއްވިއެވެ. ބޮލުން ފަޅައިގެން ދިޔަތަން ފޮތިގަނޑަކުން ބާރަށް އެއްސިއެވެ. އަލީގެ ބޭބެ މުދައްރިސް ސަލީމް ވެސް މޫދުން އަރައިގެން ދުވެފައި އަތުވެއްޖެއެވެ. މަދަރުސާގެ ހުރިހާ ކުދިން ވަނީ ޢަލީ ކައިރިއަށް ޖަމާވެފައެވެ. ކުޅިވަރުތައް ހުއްޓިއްޖެއެވެ. ޢަލީއަށް ވީ ގޮތެއް ނޭނގިގެން ހުރިހާ ކުދިން ވާހަކަ ދައްކަނީއެވެ.\nޢަލީއަށް ލިބިފައި ވާ ޒަޚަމްތަކުގެ ސަބަބުން ދަތުރު ކުރުކޮށްލާފައި ރަށަށް ދިއުމަށް މަދަރުސާގެ ނާޒިރު ނިންމެވިއެވެ. ހުރިހާ ކުދިންގެ މޫނު މަތިން ވެސް ފެންނަނީ ހިތާމައެވެ. މޮޅިވެރިކަމެވެ. މިހާރު އަސުރަށް ވުރެ އިރު ތިރި ވެއްޖެއެވެ. ދޯނި މަތީގައި އޮތްއިރުވެސް ޢަލީގެ ހޭވެރިކަމެއް ނެތެވެ. ހަސަންބެ އިނީ އެހެން މީހުންނާ ދުރުގައެވެ. މައްސަލައިގެ ހަގީގަތް އޮތީ ފޮރުވިފައެވެ. ނަމަވެސް ހަސަންބެ ޢަލީއަށް އަނިޔާ ކުރިތަން ފެނުނު މުދައްރިސް އެކަން ފެނުނު ގޮތް މަދަރުސާގެ ނާޒިރަށާއި އަލީގެ ބޭބެ ސަލީމަށް ކިޔައި ދިނެވެ. ރަށަށް ލެފުމާ އެކު ފަތްޖެހި އެނދެއްގައި ބާއްވައިގެން ޢަލީ ގެންދިޔައީ ރަށު އޮފީހަށެވެ. ޖަމާއަތުގެ ސިއްޙީ އެހީތެރިޔާ މަސައްކަތް ކުރަނީ ރަށު އޮފީހުގައެވެ. ސިއްހީ އެހީތެރިޔާގެ ބެލުމުގެ ދަށުން ބޭސް އަޅާފައި ޢަލީ ބޭއްވީއެވެ. އެ ގޮތަށް އިރުކޮޅަކު ބޭއްވުމަށް ފަހު ގެއަށް ގެންގޮސްފިއެވެ. މިހާރު އަލީ ހޭ އަރައިފިއެވެ. ތަންތަނަށް ތަދުވާތީ ރޮނީއެވެ. އޭނާގެ މަންމަގެ ހިތަށް މިކަމުން މާބޮޑު އަސަރެއް ކުރިހެނެއް ހިޔެއް ނުވެއެވެ. ޢަލީއަށް ވުރެ އޭނާގެ ބައްޕައަށް ކުރާ އިތުބާރު ބޮޑެވެ. ހަސަންބެ އޮޑިން ފުންމާލައިގެން އައިގޮތަށް އައީ ޢަލީގެ މަންމަ ކައިރިއަށެވެ. ޢަލީގެ މަންމައަކީ ހަސަންބެގެ ހުރި ހަމައެކަނި ދަރިފުޅެވެ.\nމަދަރުސާ އަންހެން ކުއްޖަކު އަތިރިއަށް ދާން އިންދާ ސިއްރުން ބެލިކަމުގެ އިލްޒާމްވަނީ ޢަލީގެ ބޮލުގައި އަޅުވާފައެވެ. ހަސަންބެއާ އެކުގައި އެ ވަގުތު އެތާ އުޅުނު އަންހެން ކުއްޖާ ވެސް އޮތީ ހަސަންބެ ބުނެދިން ގޮތަށް ވާހަކަ ފަތުރައިފައެވެ. އެއީ ހަސަންބެގެ ބިރު ދެއްކުމާއި އެކުގައެވެ. މައްސަލަ ފަޅާ އަރައިފިނަމަ ދެ މީހުން އެކުގައި ފަލީހަތް ވާނޭ ކަމުގައި ބުނެދީގެންނެވެ.\nއިރު އޮއްސުނު އިރު ޢަލީގެ ހާލު ބަލައިލަން ބައްޕަ ފަރާތު ބޮޑުބެއާއި ސަލީމްބެ އެގެއަށް އައެވެ. ގެއަށް ނުވަދެވެނީސް އިވެނީ ޢަލީގެ މަންމަ އަޑުގައި ނެތްތަނަށް އެއްޗެތި ގޮވާ އަޑެވެ. ޢަލީ ބަލަން ބޭނުން ނުވާކަމަށާއި ޢަލީގެ ސަބަބުން އާއިލާއަށް ހުތުރު ލިބޭ ވާހަކައިންނެވެ. ބޮޑުބެ އިރުކޮޅަކު އެ ވާހަކަތައް އަޑު އަހަން ހުއްޓެވެ. އަދި ގޭތެރެއަށް ވަނުމަށް ފަހު ޢަލީގެ މަންމަ ގާތުގައި ބުންޏެވެ. އަހަރެން މިއައީ ޢަލީ ބަލައެވެ. އަހަރެންނަށް ޢަލީ ދޭށެވެ. ދުވަހަކު ވެސް ޢަލީއަށް ޚަރަދެއް ކުރާކަށް ނުޖައްސާނަމެވެ. ކަލޭމެންނަން ކަމުގެ ހަގީގަތެއް ނޭނގޭނެއެވެ. އަހަންނަށް ހުރިހާ ކަމެއްވެސް މިއަދު ސާފު ވެއްޖެއެވެ. އަހަރެން ޢަލީއަށް ފަރުވާ ކުރުމަށް މާލެ ގެންދަން ބޭނުމެވެ. ސިއްހީ އެހީތެރިޔާ ބުނި ގޮތުން ޢަލީގެ ބޮލަށް ބޮޑު އަނިޔާއެއް ވެފައި ހުރެދާނެއެވެ. އަދި ބުނަން ހެއްޔެވެ. ކަލޭގެ ބައްޕަ ވަނީ ޢަލީގެ އިތުރުން އެހެން ކުދިންނަށް ވެސް ގޯނާ ކޮށްފައެވެ. މާދަމާ ކަލޭގެ ބައްޕަ މާލެ ފޮނުވައިލާނެއެވެ. އަތޮޅުވެރިންގެ އެންގުމަށް ކަލޭގެ ބައްޕަ ފުރުވައިލެވެންދެން ރަށު އޮފީހުގައި ބަންދު ކުރުމަށް އަންގައިފިއެވެ.\nޢަލީއަށް ކަލޭގެ ބައްޕަ ކުރާ ގޯނާތަކުގެ ވާހަކަ މިއަދު ލިބުނު އަނިޔާތަކަށް ފަހު ސަލީމަށް އޭނާ ވަނީ ކިޔައިދިފައެވެ. އަދި ކަލޭގެ މަންމަ މިއަދު އަހަރެން ބަލާ ފޮނުވައިގެން ގެންގޮސް ހަސަންބެގެ އަނިޔާވެރިކަމާއި ގޮތްކުޑަ ކަމުގެ ވާހަކަތައް ވަނީ ކިޔައިދީފައެވެ. އަހަރެންގެ ބެލުމުގެ ދަށަށް ޢަލީ ގެންގޮސް ދިނުމަށް އޭނާ އެދުނެވެ. މިކަމާ ހުރަސް އަޅަން ނޫޅެއްޗެވެ. ހަމަ މިރޭ ޢަލީ މިގެއިން ނެރޭނަމެވެ. އަހަރެމެން ދެން މަޑަކުން ނުތިބޭނަމެވެ.\nޢަލީގެ މަންމަ އެކައްޗެކޭ ވެސް ނުބުނެ މަޑުން ހުރީއެވެ. ޢަލީގެ ބައްޕަ ނިޔާވިފަހުން އެގޭގެ ހުރިހާ ޚަރަދެއް ބަލަހައްޓަނީ ބޮޑުބެއެވެ. ބޮޑުބެއަކީ ވަރަށް ހަރުދަނާ ސިފަތަކެއް ހުންނަ މީހުންނަށް އޯގާތެރި މީހެކެވެ. އަދި ދެ މަސްއޮޑި ގެންގުޅޭ ތަނަވަސް މީހެކެވެ.\nއާ ދުވަހަކަށް އިރު އަރައިފިއެވެ. ބޮޑުބެއާ އެކު ޢަލީ އިތުރު ފަރުވާއަށް މާލެ ގެންދަން އޮޑިއަށް އަރުވައިފިއެވެ. ހަމަ އެ އޮޑިން ޢަލީގެ ކާފަ ކުށްވެރިއެއްގެ ގޮތުގައި މާލެ ގެންދަނީއެވެ. ރޭގައި ރަށު އޮފީހުގައި އޮތް ތަހުގީގުގައި ހަސަންބެ ވަނީ އޭނާގެ ފަރާތުން ޖިންސީ ގޯނާގެ ޝިކާރައަކަށް ވީ ދެ ޖިންސުގެ ކުދިންގެ ވާހަކަތައް ކިޔައިދީ ބަޔާން ދީފައެވެ.


މާދަމާއިން ފެށިގެން މޯލްޑިވިއަންގެ އަގުހެޔޮ ޓިކެޓު ވިއްކަން ފަށަނީ\n2 ހަފްތާ ކުރިން ވިޔަފާރި މުހައްމަދު އުސާމް\nގައުމީ އެއާލައިން މޯލްޑިވިއަންގެ ފުލައިޓެއް\nގައުމީ އެއާލައިން، މޯލްޑިވިއަންއިން އެތެރޭގެ މަންޒިލްތަކަށް ކުރާ ދަތުރުތަކަށް އެންމެ ފަހުން އިއުލާން ކުރި ހެޔޮ އަގުގައި މާދަމާއިން ފެށިގެން ވިއްކަން ފަށާނެ ކަމަށް މޯލްޑިވިއަން ހިންގާ އައިލެންޑް އޭވިއޭޝަން ސާވިސްއިން ބުނެފިއެވެ.\nއައިލެންޑް އޭވިއޭޝަނުން ބުނީ އެތެރޭގެ އުދުހުންތަކަށް އެ ކުންފުނިން އެންމެ ފަހުން އިއުލާން ކުރި ހެޔޮ އަގުތަކުގައި މާދަމާއިން ފެށިގެން އެ ކުންފުނީގެ ޓިކެޓިން އޮފީސްތަކުން އައި އޭޖެންޓުން މެދުވެރިކޮށް ވިއްކަމުން ދާނެ ކަމަށެވެ.\nއޭގެ އިތުރުން، މާދަމާގެ ކުރިން ޓިކެޓު ނެގި މީހުންނަށް ވެސް މާދަމާއިން ފެށިގެން އަގުހެޔޮ ޓިކެޓު ލިބޭނެ ކަމަށް އެ ކުންފުނިން ބުންޏެވެ. އެ އަގުތަކުގައި ދިވެހިންގެ އިތުރުން ރާއްޖޭގައި މަސައްކަތް ކުރަމުންދާ ބިދޭސީންނާއި އިންވެންޓަރުންނަށް ވެސް ދަތުރު ކުރެވޭނެ ކަމަށް ބުންޏެވެ.\nއެތެރޭގެ އުދުހުންތަކުގެ އަގު ތިރި ކުރުމަކީ ރައީސް އިބްރާހީމް މުހައްމަދު ސޯލިހުގެ ރިޔާސީ ވައުދުފުޅެކެވެ. އަދި އެމަނިކުފާނުގެ ސަރުކާރުގެ ފުރަތަމަ 100 ދުވަހުގެ އެޖެންޑާގައި އަމާޒު ކުރި ކަންތައްތަކުގެ ތެރޭގައި ވެސް އެ ކަންތައް ހިމެނެއެވެ.\nމާދަމާއިން ފެށިގެން އެތެރޭގެ އުދުހުންތަކުގެ ޓިކެޓުގެ އަގު:


Mabrookaai Nazla: Ummeedhaai inzaaraa eku konme dhuvahaku | Mihaaru\nމަބްރޫކާއި ޑރ. ނަޒްލާ: އުއްމީދާއި އިންޒާރާ އެކު ކޮންމެ ދުވަހަކު\nމަބްރޫކާއި ނަޒްލާ: ބަލިމަޑުކަމުގައި އެންމެ ގާތުގައި ތިއްބެވި\n01 ޖެނުއަރީ 2021 - 08:33\nކޮވިޑް-19ގެ ބަލިމަޑުކަމުގެ ކުރިން، މިއީ ގިނަ ދިވެހިން ދަންނަ ބައެއް ނޫނެވެ. ޕްރޮފެޝަނަލް ހިދުމަތުގެ ތެރެއިން ނަން އިވިފައި އޮތް ނަމަވެސް، އާއްމު ދިރިއުޅުމުގައި، ގިނަ ބަޔަކަށް ހަމަ ނުފަރިތަ މޫނުތަކެކެވެ. އެކަމަކު ކޮވިޑްގެ ހިތްދަތި އަހަރު ގިނަ ބަޔަކަށް މި މޫނުތައް ފެނުނީ އުއްމީދެއްގެ ގޮތުގަ އެވެ. ބަލީގެ ހާލަތާއި ނުރައްކާތެރިކަން، ކޮންމެ ދުވަހަކުހެން ކިޔައިދެމުން، ގެންދެވި އިރު ބިރުވެރިކަން އިހުސާސްވި ނަމަވެސް، ހަމަ މި ބޭފުޅުން ވަނީ، ރައްކާތެރިކަމާއި ސަލާމަތްތެރިކަމުގެ އުއްމީދު ގެނެސްދެއްވައިފަ އެވެ.\nރާއްޖޭގައި ވެސް އަހަރުގެ ހީރޯއިންގެ ގޮތުގައި ގިނަ ބަޔަކު ބަލައިގަތީ ވެސް، މުޅި ދުނިޔެ ބިރު ގަންނަވާލި ކޮވިޑްގެ ވަބާއާ ގުޅޭ ގޮތުން އާއްމުން ހޭލުންތެރިކަން އިތުރުކޮށް، އެއާ ބެހޭ މައުލޫމާތު އާއްމުންނަށް ފޯރުކޮށްދޭށާއި ފަރުވާގައި ކުރިއަށް ނުކުން ސިއްހީ ހިދުމަތްތެރިންނެވެ. އޭގެ ތެރެއިން ހެލްތު ޕްރޮޓެކްޝަން އެޖެންސީގެ ތަރުޖަމާނު ޑރ. ނަޒްލާ ރަފީގާއި ނޭޝަނަލް އިމަޖެންސީ އޮޕަރޭޝަން ސެންޓަރު (އެންއީއޯސީ)ގެ ތަރުޖަމާނު މުހައްމަދު މަބްރޫކް އަޒީޒަކީ އެންމެ އާންމު ދެ މޫނެވެ.\nމީޑިއާ ބްރީފިންގައި މަބްރޫކާއި ނަޒްލާގެ އިތުރުން ކަމާ ގުޅޭ އިދާރާތަކުގެ އެހެން ބައެއް ވެރިން ބައިވެރިވެ ވަޑައިގަންނަވަނީ\nމައުލޫމާތު ފޯރުކޮށްދިނުމުގައި ޑރ. ނަޒްލާ ވަރުބަލިކަމެއް ނެތި\nމިދިޔަ މާޗު މަހު ރާއްޖޭން ކޮވިޑް ފެނި، އެ ބަލި އެންމެ ނުރައްކާތެރި ލެވެލްއަށް ދިޔުމުގެ މާ ކުރިއްސުރެ ޑރ. ނަޒްލާ ގެންދެވީ، އާދޭސް ކުރައްވަމުންނެވެ؛ މާސްކް އެޅުމަށެވެ. އަތްދޮވުމަށެވެ. ނިއު ނޯމަލްއަށް ތައްޔާރުވުމަށެވެ. ކުރިން މާ ފަރިތަ މޫނަކަށް ނުވި ނަމަވެސް، ކޮންމެ ދުވަހަކު ޓީވީއަށް އަރުއްވައި، ކުރައްވަމުން މި ގެންދެވި އާދޭހާ އެކު ގިނަ ބައެއްގެ ސަމާލުކަން އޭނާ ހޯއްދެވި އެވެ.\nބައްޔާ ގުޅޭ މައުލޫމާތު ފޯރުކޮށްދީ، އާއްމުން ހޭލުންތެރިކުރުވުމުގައި ޑރ. ނަޒްލާ ވަރުބަލިވެވަޑައެއް ނުގަންނަވަ އެވެ. ކޮންމެ ދުވަހަކު ދެ އިރު ބާއްވާ ނޫސްވެރިންގެ ބައްދަލުވުންތަކުގައި މަބްރޫކާ އެކު އެންމެ ގިނައިން ފެންނަ އެއް މޫނަކީ ވެސް އެއީ އެވެ. ނޫސްވެރިންގެ ބައްދަލުވުންތަކުގައި ވެސް، ވަރަށް ސާފުކޮށް، ޖެހިލުމެއް ނެތި ސުވާލުތަކަށް ޖަވާބު ދެއްވި އެވެ. ކުރާ ސުވާލާ މެދު ހިތްހަމަނުޖެހިއްޖެ ނަމަ ފާޅުގައި އެކަމަށް ފާޑުވިދާޅުވެ އެވެ.\nރާއްޖޭން ކޮވިޑް ފެނުމުގެ މާ ކުރިން ވެސް، ބައްޔާ ގުޅޭ އެކި ތައްޔާރީތަކުގައި ނަޒްލާ ހަރަކާތްތެރިވެވަޑައިގެންނެވި އެވެ. ހަލުއިކަމާ އެކު ފެތުރެމުން ދިޔަ އެ ބަލީގެ ނުރައްކާ ރާއްޖެއަށް ވެސް އޮތުމުން، ދާއިރާގެ ތަޖުރިބާކާރެއްގެ ހައިސިއްޔަތުން، އަމިއްލައަށް ވެސް ގިނަ ޒިންމާތަކެއް ނެންގެވި އެވެ.\nޑރ. ނަޒްލާ: ވަރުބަލިވުމެއް ނެތި އަދިވެސް ހިދުމަތުގައި\nޑރ. ނަޒްލާ ހާއްސަ ވެޑައިގެންނެވީ، ކޮވިޑް އޮޕަރޭޝަންގައި ކޮންޓެކްޓް ޓްރޭސިން އަށެވެ. އޭގެ އިތުރުން ކޮވިޑާ ގުޅޭ މައުލޫމާތު އެއްކުރެއްވުމާއި ހާލަތަށް އަންނަ ބަދަލު ދިރާސާ ކުރެއްވުމުގައި ވެސް އޭނާގެ ދައުރު ވަރަށް ބޮޑެވެ.\nބަލިމަޑުކަމުގެ ނުރައްކާ އެންމެ ބޮޑުވި ދުވަސްވަރު، އޭނާއަށް ވެސް އެ ކަމާ ކުރިމަތިލާން ޖެހިވަޑައިގެންނެވި އެވެ. އެކަމަކު އެކަން އެއީ، ޒިންމާ ނެންގެވުމުގައި ހުރަހަކަށް ވިޔަކަ ނުދެއްވަ އެވެ. ކޮވިޑް-19 އަށް ޕޮޒިޓިވްވި މީހަކާ ކޮންޓެކްޓްވުމުގެ ސަބަބުން، އަމިއްލައަށް ގޭގައި ކަރަންޓީނުވެ ހުންނަވައިގެން ވެސް، އާއްމުން ބޭނުންވާ މައުލޫމާތު ބަރާބަރަށް ދެއްވި އެވެ.\nއޭނާ އަކީ މިހާރު، ކޮވިޑާ ގުޅިގެން ފުރަތަމަ އުފެއްދި އެންއީއޯސީ އުވައިލުމާ އެކު، ދެން އުފެއްދި ހެލްތު އިމަޖެންސީ އޮޕަރޭޝަން ސެންޓަރުގެ ތަރުޖަމާނެވެ. އަދިވެސް ޑރ. ނަޒްލާ ހުންނެވީ، ވަރުބަލިވުމެއް ނެތި އާއްމުންގެ ހިދުމަތުގަ އެވެ.\nއެންމެންގެ ލޯބި ހޯދި، އެންމެ ގާތުގައި ހުރި މަބްރޫކް\nކޮވިޑްގެ ބަލިމަޑުކަމާ ގުޅޭ މައުލޫމާތު އެންމެ ފުރަތަމަ ގެނެސްދިނީ ހެލްތު މިނިސްޓްރީގެ ވެރިންނެވެ. އެކަމަކު ހަމަ ދުވަސްކޮޅެއްގެ ތެރޭގައި މައުލޫމާތު ދިނުމަށް، ޓީވީއަށް އަރާ ހުންނެވި ބޭފުޅުންގެ ތެރެއިން އިސްކޮށް، ސިއްހީ ދާއިރާއާ ނުވެސް ގުޅޭ މޫނެއް ފެނުމުން، ގިނަ ބަޔަކަށް ހައިރާންކަން ލިބުނެވެ. ވެރިން ފެޔަށް ޖެހިވަޑައިގެން ކަމަށް ހީކޮށް، އަދި އެންމެ ފުރިހަމައަށް މައުލޫމާތު ނުލިބޭނެ ކަމަށް ހީކޮށް ބައެއް މީހުން މާޔޫސް ވެސް ވި އެވެ.\nއެކަމަކު، ހަމަ އެންމެ ފުރަތަމަ ބައްދަލުވުމުން ވެސް އެއީ ކުށްހީއެއްކަން މަބްރޫކް ސާބިތުކޮށްދެއްވި އެވެ. ނޫސްވެރިންގެ ހުރިހާ ސުވާލުތަކަށް ޖަވާބު ދެއްވަމުން، އާއްމުންގެ ހުރިހާ އޮޅުންތަކެއް ފިލުވައިދެއްވަމުން އިސާހިތަކު ގިނަ ބައެއްގެ "ހީރޯއަކަށް" އޭނާ ވެވަޑައިގެންނެވި އެވެ.\nމަބްރޫކް ދަރުބާރުގޭގައި: އޭނާ ކުރެއްވީ ބުރަ މަސައްކަތެއް\nޕްރެސްކޮންފަރެންސްތަކުގައި، "ކަންކަން ފޮރުވަން ބުނާ ދުވަހަކު އަޅުގަނޑު މި ގޮނޑިއަކު ނީންނާނަން" ކަމަށް ވިދާޅުވި ބަހުގައި، އެންއީއޯސީގެ ތަރުޖަމާނުކަމުގެ އެންމެ ފަހު ދުވަހާ ހަމައަށް ސާބިތުވެ ހުންނެވި އެވެ.\nރައީސް އޮފީހުގެ އަންޑަ ސެކްރެޓަރީގެ މަގާމުގައި ހުންނަވަނިކޮށް، ބަލިމަޑުކަމާ ގުޅޭ ގޮތުން މައުލޫމާތު ދިނުމަށް އިސްކުރުމުން، ސިއްހީ ދާއިރާގެ ތަޖުރިބާ ނެތި އެކަން ކުރެވޭނެތޯ މަބްރޫކް ވެސް ސުވާލު އުފެއްދެވި އެވެ. އެކަމަކު ބައްޔާ ގުޅޭ ގޮތުން އޭނާ އާއްމުން ހޭލުންތެރި ކުރެއްވީ، ތަޖުރިބާކާރުންގެ ބަހާ އެކު އެވެ. އަދި ވަށައިގެންވާ ހުރިހާ ދާއިރާއަކަށް ނަޒަރު ހިންގަވައި، ކަމާ ގުޅޭ ހުރިހާ އިދާރާތަކަކުން މައުލޫމާތު ހޯއްދަވައިގެން އާއްމުންގެ ސުވާލުތަކަށް ޖަވާބު ދެއްވި އެވެ. އޭރު ދުވާލަކު ދެ ފަހަރު ބާއްވަމުން އައި ނޫސްވެރިންގެ ބައްދަލުވުންތަކުގައި ފުލުފުލުން އަމާޒުވި ސުވާލުތަކަށް، ޖެހިލުންވެވަޑައިނުގެން، ކެއްތެރިކަމާއި ސާބިތުކަމާ އެކު ޖަވާބު ދެއްވި އެވެ.\nމަބްރޫކް ވިދާޅުވި ގޮތުގައި އެއީ އުނދަގޫ، ބުރަ މަސައްކަތެކެވެ. ކަންކަން ހިނގާ ގޮތް ބެލުމަށް، އަދި އެންމެ ރަނގަޅު މައުލޫމާތު ހޯއްދެވުމަށް އިދާރާތަކަށް ވަޑައިގެންނެވި އެވެ. ކަރަންޓީނު ފެސިލިޓީތަކާއި ފަރުވާ ދޭ ތަންތަނަށް ވަޑައިގެންނެވި އެވެ. ވެންޓިލޭޓަރު މަސައްކަތް ކުރާ ގޮތް ބެއްލެވި އެވެ. ކަންކަމާ ގުޅޭ ގޮތުން އޭނާ ދެއްވި މައުލޫމާތު، މީހުން ގަބޫލުކުރި އެއް ސަބަބަކީ އެއީ އެވެ.\nބަލިން ރައްކާތެރިވުމަށް ސަރުކާރުން އެޅި ފިޔަވަޅުތަކަށް ބޯލެނބުމުގައި ވެސް މަބްރޫކް މިސާލު ދެއްކެވީ، އޭނާ ހިންގަވާ މާލޭގެ މަޝްހޫރު ކެފޭ، މެރާކީ ކޮފީ ރޯސްޓާ އެންމެ ފުރަތަމަ ބަންދުކުރައްވައިގެންނެވެ. އޭނާގެ އަމާޒަކަށް ވެވަޑައިގެންނެވީ ރައްކާތެރިވުމަށް އެދި، ޕްރެސް ކޮންފަރެންސްތަކުގައި އޭނާ ކުރައްވާ އާދޭސް އަމަލުން ވެސް ދެއްކެވުމެވެ.\nއާއްމުންގެ ލޯތްބާއި އިތުބާރު މަބްރޫކް ހޯއްދެވީ ވަރަށް އަވަހަށެވެ. ގިނަ ބަޔަކު އޭނާ ދުށީ ބަލިމަޑުކަމުގެ ތެރެއިން ފެނުނު އުއްމީދެއްގެ ގޮތުގަ އެވެ. އެހެންވެ، ތިން މަސް ފަހުން، އެންއީއޯސީ އުވާލައި، މައުލޫމާތު ދިނުމުގައި މަބްރޫކްގެ ދައުރު ނިމުމާ އެކު ގިނަ ބަޔަކަށް ފަޅުކަން ގެނުވި އެވެ.\nއޮންލައިންކޮށް ކުރިއަށް ގެންދެވި ޕްރެސް ކޮންފަރެންސެއްގައި މަބްރޫކް ވާަހަކަ ދައްކަވަނީ\nމި ދެ ބޭފުޅުންގެ އިތުރުން އެޗުޕީއޭގެ އެޕިޑަމިއޮލޮޖިސްޓު ޑރ. އިބްރާހިމް އަފްޒަލްއަކީ ވެސް، ވަރަށް މުހިންމު ބައިވެރިއެކެވެ. ތަޖުރިބާކާރެއްގެ ގޮތުން އޭނާ ވެސް ވަނީ ވަރަށް މުހިންމު ގިނަ މައުލޫމާތުތަކެއް، ހަމަ ކޮންމެ ދުވަހަކުހެން ހިއްސާކުރައްވައިފަ އެވެ.\nޑރ. އަފްޒަލްގެ ވާހަކަތައް އަބަދުވެސް ބިނާކުރެއްވީ، ބަލިމަޑުކަން ފެތުރޭ ގޮތާއި އޭގެ ޓެކްނިކަލް މައުލޫމާތު، ސާފުކޮށް ކިޔައިދެއްވުމުގަ އެވެ.\nމީޑިއާ ބްރީފިންގައި ޑރ. އަފްޒަލް ނޫސްވެރިންގެ ސުވާލުތަކަށް ޖަވާބު ދެއްވަނީ.\nމި އަހަރު ނިމިގެން މި ދިޔައީ، އެތައް ބަޔަކު މާޔޫސް ކުރުވާފަ އެވެ. ބަލިމަޑުކަމާ ގުޅިގެން ބައެއްގެ ފުރާނަ ގެއްލުނު އިރު، ކޮންމެވެސް ގޮތަކުން މި ވަބާގެ އަސަރު ނުކުރާ ދިވެއްސަކު ނެތެވެ. އެކަމަކު އަމިއްލަ ފުރާނައަށް ބެލުމަށް ނެތި ގިނަ ބަޔަކު ކުރީ ސަފަށް ނިކުމެ، ހިދުމަތް ކުރި އެވެ. އަދިވެސް ސިއްހީ އެހީތެރިންނާއި އެޗުޕީއޭ އާއި ހެލްތު މިނިސްޓްރީންގެ މުވައްޒަފުން ތިބީ އެގޮތުގަ އެވެ. މައުލޫމާތުތަކުން ކަންބޮޑުވުންތަކެއް އުފެދުނަސް އެމީހުންގެ ފަރާތުން އުއްމީދުތަކެއް ވެސް ލިބެ އެވެ.\nސިއްހަތު ހެލްތު ޕްރޮޓެކްޝަން އެޖެންސީ މުހައްމަދު މަބްރޫކް އަޒީޒް (ރައީސް އޮފީސް) ޑރ. ނަޒްލާ ރަފީގް (އެޗްޕީއޭ)\n12 ކޮމެންޓް, 59 ރިއެކްޝަންސް\nމި ފްރަންޓް ލައިންގަ މަސައްކަތްކުރެއްވި ބޭފުޅުންނާ ފަރުދާގެ ފުރަގަހުގައި މަސައްކަތް ކުރެއްވި އެތަށް ބައިވަރު ހީވާގި ދިވެހި މުވާތިނުންނަށް ޝުކުރު ހައްޤު އަދި ޤައުމީ އިނާމުވެސ ހައްޤު ކަމަށް ދެކެން!\nގައުމު ވިއްކާލަިގެން ތިބެ ރައްޔިތުން ގުބޯ ހެއްދުން\nމީ ހިތުގެ އަޑިން ގަދަރު ކުރާ2މީހުން... ޝުކުރުވެރިވާ 2މީހުން ،،،، މަގެއްމަތިން ފެނުނަސް ޓީވީއަކުންފެނުނަސް އުފާވޭ..... އައްސަރިބަހާއި ސާބަސް ރއްދުކުރަން\nދިވެހި ބަސް ދެނެ ވަޑައިގެން ޖުމްލަތަކުގައި ކޮށި ކަމެއް ނެތި ރީތި ޢިބާރާތުން ނޫސް ލިޔުއްވާ ބަޔަކު އަދިވެސް އެބަ ތިބިކަން އެނގޭ. މިހާރު ނޫސް ފަދަ ބަސްމަގު ހަމަޖެހޭ ދިވެހިބަހުގެ ހަމަތަކާއި އުޞޫލުން ނޫސްވރިކަން ކުރާ ދެވަނަ ނޫހެއް ދިވެހި ރާއްޖެގަ މަސައްކަތްކުރާކަމެއް ނުދެނެހުރިން. ވަރަށް ފުރިހަމަ. ކުރިޔަށް ވަޑައިގަންނަވާ.\nސޮރަކީ ކަމެއް ނުވާ ސަޅިބައިސާ ކަނޑާ މީހެއް. ބިރުކުޑަ އަލީއެކޭ އެއްފަދަ. ކަމަކާ ލައިގަތްދުވަހު މަކުރި ކަމެއް ނޫނޭ އެވެނި ބަޔަކު ދިން މައުލޫމާތޭ ގޮވީ. މިވަރު ޒިންމާދާރު ކަމެއް ނެތް މީހުން ތަންތަނަށް އަރާތީ ދެރަވަނީ. ކަބުލޭގެއަކީ ގޮތެއްގައި ހުރި ބައެއްފަހަރަށް ކިޔޭ ނުކިޔޭ ނޭނގޭ ކުއްޖެއް.\nތި މީސްމީހުންގެ ވާހަކަ ވޮއްއަލިވާ ހިސާބުގަ ދައްކަން ހެޔޮނުވާނެ.\nވަރަށް ޚިދުމަތްތެރި ދެ ފަރާތް. އިޚްލާސްތެރި ގައުމަށް ވަފާތެރި ރައްޔިތުންނަށް އޯގާތެރި ދެ ފަރާތް . މި ކޮމެންޓްކުރާމީހުން ކޮމެންޓްކުރާމީހުންނާ ދިމާނުކޮށް ލިޔުމަށް ފާޑުކިއުން ކިހިނެއްތޯ؟\nވެންޓިލޭޓަރ ކޮރަޕްޝަނުގައި މަބްރޫކުވެސް ހި މެނެއޯ..\nކޮރަޕްޝަން ބޮއިގެން ހުންނަނީ.\nމި ބޭފުޅުންނަށް ހަމަ ދަންނަވަން އޮތީ އައްސަރިބަހުން ސާބަސް. މި އުޅޭ ދެއުޅިއެއް ނުވާ ސިޔާސީ މީހުނަށްވުރެ އެތައްގުނަ ރަނގަޅު


މިއަހަރުގެ މިހާތަނަށް އެއްމިލިއަން ފަތުރުވެރިން ރާއްޖެއަށް ޒިޔާރަތްކޮށްފި - މިނިސްޓްރީ އޮފް ޓޫޫރިޒަމް\nމިއަހަރުގެ މިހާތަނަށް އެއްމިލިއަން ފަތުރުވެރިން ރާއްޖެއަށް ޒިޔާރަތްކޮށްފި\nމިއަހަރަށް ކަނޑައެޅިފައިވާ އެއްމިލިއަން ފަތުރުވެރިންގެ ލަނޑުދަނޑި ވަނީ މިނޮވެމްބަރު މަހުގެ 24 ވަނަ ދުވަހު ޙާސިލްކުރެވިފައެވެ. މިގޮތުން ނޮވެމްބަރުމަހުގެ 24 ވަނަދުވަހުގެ މެންދުރާއި ހަމަޔަށް ރާއްޖެއަށް ވަނީ 1،000،203 ފަތުރުވެރިން ޒިޔާރަތްކޮށްފައެވެ.\n2013 ވަނައަހަރުގެ އޮކްޓޯބަރުމަހުގެ ނިޔަލަށް ރާއްޖެއަށް 925،413 ފަތުރުވެރިން ޒިޔާރަތްކޮށްފައި ވާއިރު، މިއީ 2012 ވަނައަހަރުގެ މިމުއްދަތުގައި ޒިޔާރަތްކޮށްފައިވާ 783،999 ފަތުރުވެރިންނަށްވުރެ %18.0 އިތުރު ޢަދަދެކެވެ. 2013 ވަނައަހަރުގެ އޮކްޓޯބަރުމަހުގެ ނިޔަލަށް ރާއްޖެއަށް އެންމެ ގިނަ ފަތުރުވެރިން ޒިޔާރަތްކޮށްފައިވަނީ 284،926 ފަތުރުވެރިންނާއިއެކު ޗައިނާ އިންނެވެ. މިއީ މިމުއްދަތުގައި ރާއްޖެއަށް ޒިޔާރތްކުރި ފަތުރުވެރިންގެ %30.8 އެވެ. މީގެ އިތުރުން މިމުއްދަތުގައި ދެން އެންމެ ގިނައިން ރާއްޖެއަށް ފަތުރުވެރިން ޒިޔާރަތް ކޮށްފައިވާ ޤައުމުތަކުގެ ތެރޭގައި ހިމެނެނީ %8.3 އާއި އެކު ޖަރުމަންވިލާތް، %7.8 އާއިއެކު އިނގިރޭސިވިލާތް، %6.6 އާއިއެކު ރަޝިއާ އަދި %5 އާއިއެކު އިޓަލީވިލާތެވެ. މީގެ އިތުރުންވެސް ފަރަންސޭސިވިލާތާއި، ޖަޕާނާއި، އިންޑިއާ އާއި ސުވިޓްޒަލޭންޑް އަދި ކޮރެއާވެސް ވަނީ ރާއްޖެއަށް މިމުއްދަތުގައި އެންމެ ގިނަ ފަތުރުވެރިން ޒިޔާރަތްކުރި ޤައުމުތަކުގެ ގޮތުގައި ހިމެނިފައެވެ. މިއަހަރުގެ އޮކްޓޯބަރުމަހުގެ ނިޔަލަށް ރާއްޖޭގެ ފަތުރުވެރިކަމުގައި ފާހަނގަކޮށްލެވޭފަދަގޮތަކަށް ކުރިއަރަމުން އަންނަ މާރކެޓްތަކުގެ ތެރޭގައި ތުރުކީވިލާތާއި، އެމެރިކާ އަދި މެދުއިރުމަތީގެ ޤައުމުތަކާއި އޮސްޓްރޭލިއާ ހިމެނެއެވެ. މީގެ އިތުރުން ޔޫކްރެއިން، ޑެންމާކް، ޕޯޗުގަލް އަދި ސްޕެއިން އާއި ޓައިވާން ފަދަ ޤައުމުތަކުންވެސް ވަނީ ރަނގަޅު ކުރިއެރުމެއް ހޯދާފައެވެ.\nމިއަހަރުގެ އޮކްޓޯބަރު މަހުގެ ނިޔަލަށް ޔޫރަޕުން ރާއްޖެއަށް ޒިޔާރަތްކުރި ފަތުރުވެރިންގެ ޢަދަދު %1.2 ވަނީ އިތުރުވެފައެވެ. އެހެންނަމަވެސް މިސަރަޙައްދުން ރާއްޖޭގެ ފަތުރުވެރިކަމުގައި ޙިއްސާކުރާ މިންވަރު %46.2 އަށް ދަށްވެ، އޭޝިއާ ސަރަޙައްދު ވަނީ %47.2 އާއި އެކު ރާއްޖެއަށް އެންމެ ގިނަ ފަތުރުވެރިން ޒިޔާރަތްކުރި ސަރަޙައްދުގެ ގޮތުގައި ހިމެނިފައެވެ.\nމިއަހަރުގެ އޮކްޓޯބަރުމަހުގެ ނިޔަލަށް ރާއްޖޭގެ އޮކިއުޕެންސީ ރޭޓް %73.6 ގައި ހިފެހެއްޓިފައިވާއިރު މިމުއްދަތުގައި ފަތުރުވެރިންވަނީ ރާއްޖޭގައި އެވްރެޖްކޮށް 6.1 ދުވަސް ހޭދަކޮށްފައެވެ. މިއަހަރުގެ އޮކްޓޯބަރުމަހު ރާއްޖޭގައި އިތުރު ދެރިޒޯޓެއް ރެޖިސްޓްރީ ކުރެވިފައިވާ އިރު، މިމުއްދަތުގައި ރާއްޖޭގައި ރެޖިސްޓްރީ ކުރެވިފައިވަނީ ޖުމްލަ 29،198 އެނދެވެ. މީގެ ތެރެއިން އޮކްޓޯބަރުމަހުގެ ނިޔަލަށް އެވްރެޖްކޮށް 26،007 އެނދުވަނީ އޮޕަރޭޓްކުރެވިފައެވެ.


Nidhi Hama Kuraa Muvahzafunnah Haassa Inaayatheh Tha'aaraf Kohfi - Vaguthu\nނިދި ހަމަކުރާ މުވައްޒަފުންނަށް ޚާއްސަ އިނާޔަތެއް ތަޢާރަފްކޮށްފި\nނިންޖަކީ ކޮންމެ އިންސާނަކަށްމެ ކޮންމެހެންވެސް ބޭނުންވާ ކަމެކެވެ. އަދި އިންސާނަކު އެންމެ ރަނގަޅަށް ހެލިފެލިވެ އުޅުމަށް ހަމަ ނިދި ލިބުމަކީ މުޙިންމު ކަމަކެވެ. މީގެ އިތުރުން މަސައްކަތުގެ މާޙައުލިގައި އެންމެ ރަނގަޅު މަސައްކަތް ދައްކާލުމަށްވެސް ނިންޖަކީ އެހާމެ ބޭނުންތެރި އެއްޗެކެވެ.\nޖަޕާނުގެ ކައިވެނީގެ ކަންތައްތައް ކުރާ ކުންފުންޏަކުން މިވަނީ ނިދި ހަމަކުރާ މުވައްޒިފުންނަށް ޚާއްސަ އިނާޔަތެއް ދިނުމެއް ނިންމާފައެވެ. ކްރެޒީ ކޯޕަރޭޝަން ނަމަކަށް ކިޔާ ކުންފުންޏެއްގެ ވެރިޔާ ކަޒޫކީ މޮރިޔާ ބުނެފައިވަނީ ނިންޖަކީ މުހިންމު އެއްޗެއް ކަމަށާއި ނަމަވެސް ކުންފުނި ތަކުގައި މަސައްކަތް ކުރާ މުވައްޒިފުން ނިންޖަކީ އެހާ މުހިންމު އެއްޗެއް ކަމަށް ބަލައިނުގެނަން ކަމަށެވެ.\n"މިހެންވެ، އަހަރެމެން މިވިސްނީ ހަފްތާއެއްގެ ފަސް ދުވަހު މަދުވެގެން ހަ ގަޑިއިރު ނިދާ ކޮންމެ މުވައްޒަފަކަށް ޚާއްސަ އިނާޔަތެއް ދޭން. މި އިނާޔަތް ތައާރަފް ކުރީ މުވައްޒަފުން މިކަމަށް އަހުލުވެރި ކުރުވަން،" ކަޒޫކީ ބުންޏެވެ.\nކްރެޒީ ކުންފުނީގައި 1000 އަށްވުރެ ގިނަ މުވައްޒިފުން މަސައްކަތް ކުރަމުން ދާއިރު، މި ކުންފުނީގައި މަސައްކަތް ކުރާ މުވައްފުންގެ ތެރެއިން ހަފްތާއަކު ފަސް ދުވަހު ހަ ގަޑިއިރުގެ ނިދި ހަމަ ކުރާނަމަ ޚާއްސަ ޕޮއިންޓްތަކެއް ދެވިގެން ދެއެވެ. އަދި މި ޕޮއިންޓްތަކުގެ އެހީގައި އޮފީހުގައި ހުންނަ ކެފެޓީރިޔާއިން ހިލޭ ކެއުން ލިބެއެވެ.\nކްރެޒީ ކުންފުނީގައި މަސައްކަތް ކުރާ މުވައްޒަފުން ނިދާ އިރު ބަލަނީ ޚާއްސަ ބާލީހެއް ބޭނުން ކޮށްގެނެވެ. ކަޒޫކީ ބުނެފައިވަނީ ނިންޖަކީ މުހިންމު އެއްޗެއް ކަމަށާއި މިކަމުގެ ސަބަބުން ކުންފުނީގެ ޕްރޮޑަކްޓިވިޓީ އަރައިގެން ދާ ކަމަށް ތަފާސް ހިސާބުތަކުން ދައްކާ ކަމަށެވެ.


Gadi jehey memberun ge musaarain kandan Nasheed hushahalhuvvaifi\nރައްޔިތުންގެ މަޖިލީހުގެ މެންބަރުން މަސައްކަތަށް ނުކުންނަވާ ގަޑި ބަލަހައްޓައި މުސާރަ އާއި އިނާޔަތްތައް ދިނުމުގައި މެންބަރު ގަޑިއަށް ހާޒިރުވުމުގެ ރެކޯޑަށް ރިއާޔަތް ކުރާ ގޮތަށް ރައްޔިތުންގެ މަޖިލީހުގެ ގަވާއިދު ބަދަލު ކުރަން އެ މަޖިލީހުގެ ރައީސް، ކުރީގެ ރައީސް މުހައްމަދު ނަޝީދު ހުށަހަޅުއްވައިފި އެވެ.\nމަޖިލީހުގެ މިއަދުގެ ޖަލްސާ ފައްޓަވަމުން ރައީސް ނަޝީދު ވިދާޅުވީ މަޖިލީހުގެ ރަސްމީ ގަޑި ފެށޭ ގަޑިއަކީ ހެނދުނު 8:30 ގައި ކަމަށެވެ. މެންބަރުން މަޖިލީހަށް ވަޑައިގަންނަވާއިރު މެންބަރުން ސޮއި ކުރައްވާ ހާޒިރީގައި ހާޒިރުވެވަޑައިގެންނެވި ގަޑި ޖަހަން ޖެހޭ ގޮތަށް ކޮލަމެއް އިތުރު ކުރަން ޖެހޭ ކަމަށެވެ.\nރައީސް ނަޝީދު ވިދާޅުވި ގޮތުގައި، މަޖިލީހުގެ ގަވާއިދު އެ ގޮތަށް ބަދަލު ކުރަން މަޖިލީހުގެ އާންމު ކޮމިޓީއަށް އެމަނިކުފާނު ވަނީ ހުށަހަޅުއްވައިފަ އެވެ. އަދި މެންބަރުންގެ މުސާރައާއި އިނާޔަތްތައް ދިނުމުގައި މެންބަރު ހާޒިރުވާ ގަޑިއަށް ރިއާޔަތް ކުރުމަށް ވެސް ހުށަހަޅުއްވާފައިވާނެ އެވެ.\nރައީސް ނަޝީދު މި ގޮތަށް ހުށަހެޅުއްވިއިރު، އާންމު ގޮތެއްގައި މަޖިލީހުގެ ޖަލްސާ ފަށާ ގަޑީގައި ހާޒިރުވެވަޑައިގެން ތިއްބަވަނީ ގާތްގަނޑަކަށް 30 މެންބަރުންނެވެ. ނަމަވެސް ޖަލްސާގެ ވޯޓަށް އަހާ ވަގުތުތަކުގައި 60 އަށް ވުރެ ގިނަ މެންބަރުން ތަޅުމުގައި ތިއްބަވަ އެވެ. މަޖިލީހުގައި ތިއްބަވަނީ ޖުމުލަ 87 މެންބަރުންނެވެ.\nމަޖިލީހުގެ މެމްބަރެއްގެ މުސާރައަކީ މަހަކު 42،500 ރުފިޔާ އެވެ. ކޮމިޓީ އެލަވަންސް އަށް 20،000 ރުފިޔާ އަދި ލިވިން އެލަވަންސްއަށް 20،000 ރުފިޔާ ލިބިވަޑައިގަންނަވަ އެވެ. ކޮމިޓީ އެލަވަންސް ލިބިވަޑައިގަންނަވާނީ ކޮމިޓީތަކުގައި ބައިވެރިވެވަޑައިގަންނަވާނަމަ އެވެ. އެ ގޮތުގެ މަތިން މެންބަރަކަށް މަހު 82،500 ރުފިޔާ ލިބިވަޑައިގަންނަވާނެ އެވެ.\nނަމަވެސް ކޮވިޑް-19 އިގެ ބަލިމަޑުކަމުގެ ހާލަތު ކުރިމަތިވެ ރާއްޖޭގެ އިގްތިސާދު ހުއްޓި، ދައުލަތަށް ލިބޭ އާމްދަނީ ދަށްވުމުގެ ސަބަބުން ހަރަދުތައް ކުޑަކުރުމުގެ ގޮތުން މަޖިލީހުގެ މެންބަރުންގެ މުސާރަތައް މި ޖުލައި މަހާ ހަމައަށް ކުޑަކުރި އެވެ. އެހެންކަމުން މިދިޔަ ފަސް މަހުގައި މެންބަރުންނަށް އިނާޔަތްތަކާއެކު ލިބިވަޑައިގަންނަވާނީ މަހަކު 69،750 ރުފިޔާ އެވެ.\nއެމްޑީޕީގެ ސުޕަ މެޖޯރިޓީ އޮތް 19 ވަނަ ރައްޔިތުންގެ މަޖިލިސް ފެށުނު ފަހުން އެކުލަވާލި މަޖިލީހުގެ އާ ގަވާއިދުގައި ވަނީ މެންބަރުން ހާޒިރު ނުވާ ޖަލްސާތަކަށް މެންބަރުންގެ މުސާރައިން އުނިވާ ގޮތަށް ހަދައިފަ އެވެ. އެ ގޮތުން 50 ޕަސެންޓް ޖަލްސާއަށް ހާޒިރު ނުވެއްޖެނަމަ މުސާރައިން 50 ޕަސެންޓް އުނިވާނެ އެވެ.


Share kuran majubooru nukoh, share kuran dhaskohdhee Share kuran majubooru nukoh, share kuran dhaskohdhee\nޝެއަރ ކުރުމަކީވެސް ދަސްކޮށްދޭން ޖެހޭ ކަމެއް--\nޝެއަރ ކުރަން މަޖުބޫރު ނުކޮށް، ޝެއަރ ކުރަން ދަސްކޮށްދީ\nއާދީއްތަ 10 އޮކްޓޯބަރ 2021 | ލަޒީނާ ޢަބްދުالله\n"އެކަމަކު މަންމާ" މީ އަހަރެންގެ އެއްޗެއް. ނުދޭނަން ކޮއްކޮއަކަށް،"\n"ދަރިފުޅު ތިއީ ބޮޑު ކުއްޖެއްނު. ކޮއްކޮ ބުނީމަ ދޭން ވާނެ. ދެކުދިން ޝެއަރކޮށްގެން ކުޅޭނީ،"\nމިއީ ވަރަށް ގިނައިން އަޑުއިވޭ، އަޑު އަހަން ޖެހިފައިވާ ޖުމްލަތަކެކެވެ. ދެ ދަރިންގެ މެދުގައެވެ. ނުވަތަ ދަރިފުޅު އެހެން ކުދިންނާއިއެކު ކުޅެން އުޅޭ އުޅުމުގެ ތެރޭގައެވެ. ދަރިފުޅު ކިތަންމެ ޝެއަރ ކުރަން ބޭނުންނަމަވެސް، އަހަރެމެންނަށް ޝެއަރ ކުރަން ބާރުއެޅެވެ. އެކަމުގެ ސަބަބުން ދަރިފުޅު ރުޅިގަދަވެ ބޮޑާ ހާކާއިރުވެސް، އަހަރެމެން ބޭނުންވަނީ ކުއްޖާ ލައްވާ އެ އެއްޗެއް ޝެއަރ ކުރުވާށެވެ. ބައެއް ފަހަރު ދަރިފުޅު ރޮއްވާލުމަށްފަހު، އެ އެއްޗެއް އަތުލާފައިވެސް އަނެއް ކުއްޖާއަށް ދިނުމަކީ ބެލެނިވެރިން އާންމުކޮށް ކޮށް އުޅޭ ކަމެކެވެ.\nދަރިފުޅަށް ޝެއަރ ކުރަން ބާރުއަޅާއިރު، އަހަރެމެންނަށް ވިސްނައި ނުލެވެނީ، އެ އެއްޗެއް ބޭނުންވެގެން އެ އުޅޭ ކުއްޖަކަށް ވިސްނައިދިނުމުގެ މުހިންމުކަމެވެ. އެ ކުއްޖާ އެ އެއްޗެއް ބޭނުންވެގެން އުޅޭއިރު، އެއީ އެ ކުއްޖާގެ އެއްޗެއް ނޫންކަން ވިސްނައިދިނުމުގެ މުހިންމު ކަމެވެ. އެ އެއްޗެއް އެ ގަޑީ ބޭނުން ކުރަމުންދާ ކުއްޖާ ބޭނުންކޮށް ނިމުމުން އެ އެއްޗެއް އެ ކުއްޖާއަށް ލިބޭނެކަން އަންގައިދީ ކެތްތެރިކަން އިސްކުރަން ދަސްކޮށްދޭން ޖެހޭނެއެވެ. ގަދަ ބާރުން ޝެއަރ ކުރަން އުޅެގެން ނިކުންނަ ނޭދެވޭ ނަތީޖާއާއި މެދު ވިސްނާލިން ހެއްޔެވެ؟\nޝެއަރ ކުރުވަން ބެލެނިވެރިން ބޭނުންވަނީ ކީއްވެ؟\nގިނަ ބެލެނިވެރިން ދަރިފުޅު ލައްވާ ޝެއަރ ކުރުވަން ބޭނުންވަނީ ދަރިންގެ މެދުގައި ނުވަތަ އެކުވެރިންގެ މެދުގައި އެއްޗެއް ބޭނުންވެގެން މައްސަލައެއް ޖެހުނަ ދިނުމަށް ބޭނުން ނުވާތީއެވެ. އެހެން ކުދިންނާއިމެދު ރަނގަޅަށް ކަންތައް ކުރުވަން ބޭނުންވާތީއެވެ. އެހެން ކުދިންނާއިއެކު އުޅޭއިރު ނުވަތަ ސުކޫލް މަގުމަތި ފަދަ ތަނެއްގައިވެސް ކުދިން ޝެއަރ ކުރަން ބޭނުން ނުވެގެން ބޮޑާ ހާކާފާނެތީއެވެ. ޝެއަރ ކުރާނީ ރަނގަޅު ބަސް އަހާކުދިންކަމަށް ދެކޭތީއެވެ. ނަމަވެސް ވިސްނައި ނުލެވެނީ ޝެއަރ ކުރުވުމަކީ ގަދަ ބާރުން ކުރެވޭނެ ކަމެއް ނޫން ކަމެވެ. އެއީވެސް ދަސްކޮށްދޭން ޖެހޭ ކަމެއް ކަމެވެ.\nޝެއަރ ކުރަން ދަސްކޮށްދޭނީ ކިހިނެތް؟\nބެލެނިވެރިންނަށް ހެދޭ އެންމެ ބޮޑު ގޯހަކީ ޝެއަރ ކުރަން ކުއްޖާ ރެޑީ ނުވަނީހެން ކުއްޖާއަށް މާ ބޮޑަށް ޝެއަރ ކުރަން ބާރު އެޅުމެވެ. ކުއްޖާއަށް ޝެއަރ ކުރުމަކީ މުހިއްމުކަމެއްކަން ނުވިސްނޭއިރު، ކުއްޖާ ރޮއްވާލާފަވެސް ގަދަ ކަމުން ޝެއަރ ކުރުވުމެވެ. ޝެއަރ ކުރުމަކީ ކުއްޖާ އަމިއްލައަށް ބޭނުންވެގެން ކުރާ ކަމެއްގެ ބަދަލުގައި ބެލެނިވެރިން ބޭނުންވެގެން ކުރުވާ ކަމަކަށް ހެދުމެވެ. އެކަމުގެ ސަބަބުން ކުއްޖާގެ ހިތުގައި އުފެދެނީ ނަފްރަތެވެ. ބޭނުން ނުވާ ކަމެއް ގަދަ ބާރުން ކުރުވުމުން ކުއްޖާއަށް ދަސްކޮށްދޭން ބޭނުންވާ ކަންތައްތައް ކުއްޖާގެ ގައިގައި އަށަގަންނުވަން ބޭނުންވާ ކަންތައް އަށަގެންނެވުމަށް ހުރަސް އަޅައެވެ.\nކުދިންނަށް ދަސްކޮށްދޭން ޖެހެނީ އެހެން މީހުންނާއިމެދު އަޅާލާ އޯގާތެރިވުމުގެ މުހިންމު ކަމެކެވެ. ދުނިޔޭގައި އެކަކު އަނެކަކުގެ އެހީއާއި މަދަދަށް އެދެން ޖެހޭނެކަމެވެ. މާދަމާ އެހެން ކުއްޖެއްގެ އެއްޗެއް ބޭނުންވުމުން، އެ އެއްޗެއް ލިބޭނީ މިއަދު ދަރިފުޅު އެ ކުއްޖާއާއި އެއްޗެހި ޝެއަރ ކުރާ ކަމަށްވާނަމަކަމެވެ. ޝެއާކުރި ނަމަވެސް އަލުން އެ ކުއްޖާއަށް ލިބޭނެ ކަމެވެ.\nދަރިފުޅު އެހެން ކުދިންނާއި ޝެއަރ ކުރަން ބޭނުން ނުވާ ސަބަބުވެސް ދެނެގަނުމަކީ މުހިންމު ކަމެކެވެ. ކުއްޖާ މާ ގަޔާވާ ނުވަތަ އަލަށް ލިބިގެން އުޅޭ އެއްޗެއް އެހެން ކުދިންނާއި ޝެއަރ ކުރަން ބޭނުން ނުވުމަކީ އާއްމުކަމެކެވެ. އެފަދަ ހާލަތްތަކުގައި ކުއްޖާގެ އިހްސާސްތަކަށް ގަދަރު ކުރާށެވެ. "ދަރިފުޅުގެ ފެވަރިޓް ދޯ ތީ. ދެން އެހެން އެއްޗެއް ދޭންވީނު ކޮއްކޮއަށް،" މި ފަދަ ގޮތަކަށް ވެސް ޝެއަރ ކުރަން ދަސްކޮށްދެވިދާނެއެވެ. އެ އެއްޗެއް ބޭނުންވެގެން އުޅޭ ކުއްޖާއަށްވެސް އެހެން އެއްޗެއް ލިބުމުން ހަމަޖެހުމެއް ލިބިގެންދާނެއެވެ.\nބެލެނިވެރިންނަކީ އަބަދުވެސް ކުދިންގެ ރޯލް މޮޑެލެއިންނެވެ. ޝެއަރ ކުރުމުގައިވެސް ތިމާއަކީ އެ ކުދިންގެ ރޯލް މޮޑެލުންކަން ދަންނާށެވެ. ކުއްޖާއަށް ރަނގަޅު ނަމޫނާއެއް ކަމުގައި ތިމާވާށެވެ. ތިމާއަކީވެސް އެހެން މީހުންނާއި އެއްޗެހި ޝެއަރ ކުރާ މީހެއް ކަން ދަރިފުޅަށް އެނގޭނަމަ ދަރިފުޅުވެސް ޝެއަރ ކުރުން އެއީ ރަނގަޅު ކަމެއްގެ ގޮތުގައިދެކި އެކަން ކުރަން ފަށާނެއެވެ.


Grammy ge thariakee Adele, Adele ge thariakee Beyonce | Mihaaru\nއަޑެލް އޭނާގެ ގްރެމީ އެވޯޑް ބިންދާލުމަށް ފަހު އެއް ބައި ބިޔޯންސޭއަށް ހަދިޔާކުރަނީ\nގްރެމީގެ ތަރިއަކީ އެޑެލް، އެޑެލްގެ ތަރިއަކީ ބިޔޯންސޭ\n14 ފެބުރުއަރީ 2017 - 12:11 1 comment\nމިއުޒިކް ދާއިރާގެ އެންމެ ޝަރަފްވެރި އެވޯޑް ކަމަށްވާ ގްރެމީ އެވޯޑް ހަފުލާގައި މި ފަހަރު އެންމެ ގަދަ އަށް ވިދާލި އެއް ފަންނާނަކީ އިނގިރޭސިވިލާތުގެ މަޝްހޫރު ލަވަ ކިޔުންތެރިޔާ އެޑެލް އެވެ.\nއެވޯޑް ހަފުލާގައި ހުށަހެޅުންތަކެއް ވެސް ދައްކައިލި އެޑެލް، 28، އަށް ވަނީ 59 ވަނަ ގްރެމީ އެވޯޑްސްގައި، ފަސް އެވޯޑް ލިބިފަ އެވެ.\nއެޑެލްގެ ލަވަ "ހެލޯ" އަށް ލިބުނު ރިކޯޑް އޮފް ދި އިޔާ އާއި ހަމަ އެ ލަވައަށް ލިބުނު އަހަރުގެ ލަވަ އާއި އަލްބަމް "25" އަށް ލިބުނު އަހަރުގެ އެންމެ މޮޅު އަލްބަމްގެ އެވޯޑް ހިމެނެ އެވެ. މީގެ އިތުރުން ބެސްޓް ޕޮޕް ވޯކަލް އަލްބަމްގެ ގްރެމީ ވެސް އެޑެލްގެ އަލްބަމް "25" އަށް ލިބުނު އިރު އެންމެ މޮޅު ޕޮޕް ސޯލޯ ޕަފޯމަންސަކަށް ހޮވުނީ ވެސް އެޑެލްގެ "ހެލޯ" އެވެ.\nއަލްބަމް "25" އަށް އެވޯޑް ލިބުމުން އެޑެލް ބުނީ އެއީ އެއްގޮތަކަށް ވެސް އުންމީދު ކުރި އެވޯޑެއް ނޫން ކަމަށެވެ. އަދި އޭނާގެ އަލްބަމަށް ވުރެ އަހަރުގެ މޮޅު އަލްބަމްގެ ގްރެމީ ލިބުން ހައްގީ ބިޔޯންސޭގެ "ލެމަނޭޑް" އަށް ކަމަށް ބުންޏެވެ.\n"ލެމަނޭޑަކީ ހަމަ އާދަޔާހިލާފު ރީތި ލަވަތަކެއް ހިމެނޭ އަލްބަމެއް. އަހަރެން ގަބޫލުކުރަނީ އަހަރުގެ އަލްބަމަކީ ބިޔޯންސޭގެ އަލްބަމް ކަމަށް،" އެވޯޑާ ހަވާލުވުމަށް ފަހު ސްޓޭޖުގައި ހުރެ އެޑެލް ބުންޏެވެ. "އަސްލު މިއީ އަހަންނަށް ލިބެން ޖެހޭ އެވޯޑެއް ނޫން. މިއީ ބިޔޯންސޭގެ ހައްގެއް."\nއަހަރުގެ އަލްބަމްގެ ގްރެމީ އެވޯޑް ބިންދާލުމަށް ފަހު އަޑެލް ބިޔޯންސޭއަށް ހަދިޔާކުރުން ވެގެން ދިޔައީ މުޅި ހަފުލާގައި ވެސް އެންމެ ފާހަގަވެގެން ދިޔަ ހާދިސާ އެވެ.\nއެޑެލް އޭނާ އަށް ލިބުނު ފަސް ގްރެމީއާ އެކު.\nގްރެމީގެ އިތުރު އެވޯޑްތަކަށް ބަލާއިރު، އެންމެ މޮޅު އާބަން ކޮންޓެމްޕޮރަރީ އަލްބަމްގެ ގްރެމީ ލިބުނީ، މިހާރު އެއްމާބަނޑު ދެ ކުދިންނަށް ބަލިވެ އިން ލަވަ ކިޔުންތެރިޔާ ބިޔޯންސޭގެ "ލެމަނޭޑް" އެވެ. އެންމެ މޮޅު ވީޑިއޯ ލަވައަކަށް ހޮވުނީ ވެސް އޭނާގެ "ފޮމޭޝަން" އެވެ.\nއެންމެ މޮޅު ރޮކް ލަވައިގެ ގްރެމީ "ބްލެކްސްޓާ" އިން ޑޭވިޑް ބޯވީ އުފުލައިލި އިރު، އެންމެ މޮޅު ރެޕް އަލްބަމަކަށް ހޮވުނީ ޗާންސް ދަ ރެޕާގެ "ކަލަރިން ބުކް" އެވެ. އެންމެ މޮޅު އާ އާޓިސްޓަކަށް ވެސް ހޮވުނީ ޗާންސް ދަ ރެޕާ އެވެ.\nގްރެމީ އެވޯޑްސް ހަފްލާ\nޖޭމްސް ކޯޑެން ހުށަހަޅައި ދިން ފޯރި ގަދަ އަދި ކުލަ ގަދަ ގްރެމީ އެވޯޑްގައި މި ފަހަރު އެންމެ މޮޅު ރޮކް އަލްބަމަކަށް ހޮވުނީ ކޭޖް ދި އިލެފަންޓްގެ "ޓެލް މީ އައި އެމް ޕްރިޓީ" އެވެ. އެންމެ މޮޅު މެޓަލް ޕަފޯމަންސަކަށް ހޮވުނީ މެގަޑެތުގެ "ޑިސްޓޯޕިއާ" އެވެ.\nއިތުރު ލިޔުންތައް އަޑެލް ގްރެމީ އެވޯޑްސް ބިޔޮންސޭ


Hamaekani Chocolate Dhookohlumun Hashiganduge Dhebaikulha Ehbai Barudhan Luivehjje - Vaguthu\nހަމައެކަނި ޗޮކްލެޓު ދޫކޮށްލުމުން ހަށިގަނޑުގެ ދެބައިކުޅަ އެއްބައި ބަރުދަން ލުއިވެއްޖެ\nޗައިނާގެ ކާނާ އާއި ޗޮކްލެޓް ވިއްކަމުން ދިޔަ ތަނެއްގައި މަސައްކަތް ކުރަމުން ދިޔަ އަނަހެނަކު ކައިވެނި ކުރުމުގެ ކުރިން ބަރުދަން ލުއިކުރުމަށް ހަމައެކަނި ޗޮކްލެޓް ދޫކޮށްލުމުން ބަރުދަނުގެ ދެބައިކުޅަ އެއްބައި ލުއިވެއްޖެއެވެ.\nގެމާ ޑޮބިން ނަމަކަށްކިޔާ 32 އަހަރުގެ އެ އަންހެން މީހާ އަކީ އިންގްލޭންޑުގެ ރައްޔިތެކެވެ. އޭނާ ޗައިނާގެ ކާނާ އާއި ޗޮކްލެޓް ވިއްކަމުން ދިޔަ ތަނެއްގައި މަސައްކަތް ކުރަމުން ދިޔަ އިރު ބަރުދަނުގައި 107 ކިލޯ ހުއްޓެވެ. ގެމާ ބުނެފައިވާ ގޮތުގައި ބަރުދަން ލުއި ވުމުގެ ކުރިން ރަހުމަތްތެރިންނާ އެކު ބޭރަށް ދިއުމުންވެސް އޭނާ ވަނީ ނުކުޅެދިފައެވެ. ސަބަބަކީ އޭނާގެ ބިޔަ ހަށިގަނޑަށް ހެޔޮވަރުގެ ރީތި އަންނައުނު ހޯދުމަކީ އުނދަގޫ ކަމެއް ކަމަށް އޭނާ ވަނީ ބުނެފައެވެ.\nއެހެން ނަމަވެސް ކައިވެނި ކުރާނެ ތާރީހެއް ކަނޑައަޅައި އުންމީދުކުރާ ފަދަ ރީތި ވެޑިން ޑްރެސް އެއް ލުމަށްޓަކާ އޭނާ ބަރުދަން ލުއިކުރުމަށް އަޒުމު ކަނޑައެޅިއެވެ. އެއަށްފަހު ޗޮކްލެޓް ކެއުމާއި މުޅިން ދުރުވެ ކުރި މަސައްކަތުން ކައިވެނީގެ2ހަފްތާގެ ކުރިން ގާތްތިމާގެ މީހުންނާ ބައްދަލު ކުރުމުން އެމީހުންނަށް ގެމާ ވަކިކުރަންވެސް ނޭންގުން ކަމަށް އޭނާ ވަނީ ބުނެފައެވެ.\nގެމާ ބުނި ގޮތުގައި ކައިވެނި ކުރުމަށް އޭނާ ގަތީ އޭނާ އަށް ހެޔޮވަރު ސައިޒާ އަޅައިބަލާ އިރު އެތައް ގުނައެއް ކުޑަ ވެޑިން ޑްރެސް އެކެވެ. އަދި އެ ހެދުން ގަތް ދުވަހުން ފެށިގެން މައިދައިތަ ދިރިއުޅެމުން ދިޔަ ގޭގައި ރައްކާކޮށް އެހެދުން ލެވޭ ވަރަށް ބަރުދަން ލުއި ކުރުމަށް މަސައްކަތް ކުރުމަށް އޭނާ ގަސްތުކުރިއެވެ.\nޗޮކްލެޓަކީ އޭގައި ގިނަ އަދަދެއްގެ ހަކުރު އެކުލެވިގެންވާ ބާވަތެއް ކަމުން އެ އާންމުކޮށް ކައި އުޅޭ މީހަކު ނުކައި ހުއްޓައިލައިފި ނަމަ ހަށިގަނޑުގެ ބަރުދަން ލުއިވާނެ ކަމާއިމެދު ޝައްކެއް ނެތެވެ. ގެމާ ފަދައިން ކައިވެނީގެ ބޮޑު ދުވަހަށް ހަށިގަނޑު ހިއްކާލަން ބޭނުންވާ ކޮންމެ މީހަކަށް މިއޮތީ މޮޅު ގޮތެކެވެ. ޗޮކްލެޓާއި އެހެނިހެން ފޮނުކާތަކެތި ނުކައި ހުއްޓާލާށެވެ.


China ah Raajje in 1 million dhalhu mas hadhiyaa kuranee | Mihaaru\nޚަބަރު / ކަނޑުމަސް\nރާއްޖޭން ޗައިނާ އަށް 1 މިލިއަން ދަޅު މަސް ހަދިޔާކުރަނީ\nޗައިނާ އަށް ރާއްޖޭން އެއް މިލިއަން ދަޅު މަސް ހަދިޔާކުރަނީ. -- ފޮޓޯ: ހުސެން ވަހީދު/މިހާރު\n04 ފެބުރުއަރީ 2020 - 20:22\nފޮރިން މިނިސްޓްރީގައި ބޭއްވި ނިއުސް ކޮންފަރެންސެއްގައި މިކަން އިއުލާނުކުރައްވައި ދަޅު މަސް ކޭހެއް ފޮރިން މިނިސްޓަރު އަބްދުﷲ ޝާހިދު ވަނީ، ޗައިނާ އިން ރާއްޖެ އަށް ކަނޑައަޅާފައިވާ ސަފީރު ޒަންގް ލިއޮންއާ ހަވާލުކުރައްވައިފަ އެވެ.\nމި ދަނޑިވަޅުގައި ޗައިނާ އަށް ވެދެވެން އޮތް ކޮންމެ އެހީއެއް ރާއްޖޭން ދޭނެ ކަމަށް ޝާހިދު ވިދާޅުވި އެވެ. އަދި ޗައިނާ އިން ރާއްޖެ އަށް އެކި ދާއިރާތަކުން ދޭ އެހީތެރިކަމަށް ޝުކުރު އަދާކުރެއްވި އެވެ.\nއޭނާ ވިދާޅުވި ގޮތުގައި ފާއިތުވި 40 އަހަރުތަކުގެ ރާއްޖެ އާއި ޗައިނާ ދެމެދު އޮތީ ވަރަށް ބަދަހި ގުޅުމެއް ކަމަށާއި އެކަމުގެ ފައިދާ ރާއްޖެ އަށް ވަނީ ކޮށްފަ އެވެ.\nޗައިނާ އަށް ރާއްޖޭން އެއް މިލިއަން ދަޅު މަސް ހަދިޔާކުރުމަށް މިރޭ ބޭއްވި ރަސްމިއްޔާތުގައި ފޮރިން މިނިސްޓަރު އަބްދުﷲ ޝާހިދު (ކ) ވާހަކަ ދައްކަވާއިރު، ޗައިނާ ސަފީރު ޒަންގް ލިއޮން އަޑުއައްސަވަނީ.--- ފޮޓޯ: ހުސައިން ވަހީދު/މިހާރު\n"ފާއިތުވި އަހަރުތަކުގައި ޗައިނާ ވެފައި ވަނީ ރާއްޖޭގެ ތަރައްގީގެ އެންމެ މުހިއްމު އެއް ބައިވެރިއާ އަށް،" ޝާހިދު ވިދާޅުވި އެވެ.\nސަފީރު ލިއޮން ވިދާޅުވީ މަހަކީ ރާއްޖޭގައި ވަރަށް މުހިންމު ކާނާއެއް ކަމަށާއި އެންމެ މުހިންމު ހަދިޔާ އަކީ އެކުވެރިންނަށް ލިބޭ އެއްޗެއް ކަމަށެވެ. ޗައިނާ އަށް ކުރިމަތިވެފައިވަނީ ވަރަށް ދަތި ހާލަތެއް ކަމަށާއި ރާއްޖޭން މިފަދަ އެހީއެއް ދޭން ނިންމުމުން ޗައިނާ ސަރުކާރާއި ރައްޔިތުންގެ ނަމުގައި ރާއްޖޭގެ ސަރުކާރާއި ރައްޔިތުންނަށް ޝުކުރު އަދާކުރައްވާ ކަމަށް ސަފީރު ވިދާޅުވި އެވެ.\nޗައިނާ އަށް ރާއްޖޭން އެއް މިލިއަން ދަޅު މަސް ހަދިޔާކުރުމަށް މިރޭ ބޭއްވި ރަސްމިއްޔާތުގައި ފޮރިން މިނިސްޓަރު އަބްދުﷲ ޝާހިދު (ކ) އާއި ޗައިނާ ސަފީރު ޒަންގް ލިއޮން ބައިވެރިވެވަޑައިގަންނަވަނީ.--- ފޮޓޯ: ހުސައިން ވަހީދު/މިހާރު\nވައިރަސް ފެތުރި ޗައިނާގެ ފިހާރަތަކާއި އޮފީސްތަކާއި ފެކްޓަރީތައް ބަންދުކުރަން ޖެހި އާންމު މުދާ ލިބުން ވަނީ ދަތިވެފަ އެވެ. އަދި މި ވަގުތަށް ބޭނުން އެންމެ މުހިންމު ބާވަތްތައް ހުސްވެ ޗައިނާ އިން ވަނީ އެހެން ގައުމުތަކުގެ އެހީ އަށް ވެސް އެދިފަ އެވެ.\n"ފާއިތުވި އަހަރުތަކުގައި ޗައިނާ ވެފައި ވަނީ ރާއްޖޭގެ ތަރައްގީގެ އެންމެ މުހިއްމު އެއް ބައިވެރިއާ އަށް،" ޝާހިދު\nޗައިނާ އަކީ ރާއްޖެ އަށް އެންމެ ގިނައިން ޓޫރިސްޓުން އަންނަ ގައުމު ނަމަވެސް ބަލީގެ ބިރު ބޮޑުވުމާ އެކު ރާއްޖޭން މިހާރު ވަނީ ޗައިނާ އިން ރާއްޖެ އަށް މީހުން އައުން މަނާކޮށްފަ އެވެ. ވައިރަސް ހުރި ކަމަށް ރާއްޖޭން މިހާތަނަށް ޝައްކުވި މީހާގެ ޓެސްޓްތަކުން ދެއްކީ ވައިރަސް ނެތް ކަމަށެވެ. އަދި އިތުރު ހަ މީހެއްގެ ސާމްޕަލް ވެސް ޓެސްޓްކޮށްފައި ވާއިރު އެ ހުރިޙާ ސާމްޕަލެއް ވެސް ވަނީ ނެގެޓިވް ވެފަ އެވެ. ވައިރަސް ފެތުރިދާނެ ކަމަށް ތައްޔާރުވެ، ސްކްރީންކުރުމާއި ޝައްކުވާ މީހުން ކަރަންޓީންކުރުމުގެ ވަސީލަތްތައް ރާއްޖޭން ވެސް ވަނީ ގާއިމުކޮށްފަ އެވެ.\nޗައިނާ ރާއްޖެ-ޗައިނާ ކަނޑުމަސް ބަލިތައް އަބްދުﷲ ޝާހިދު، ފޮރިން މިނިސްޓަރު ފޮރިން މިނިސްޓްރީ ޗައިނާގެ ސަފީރު ޒަންގް ލިޒޯންގް ފޮރިން މިނިސްޓަރު ދިވެހި ސަރުކާރު\n32 ކޮމެންޓް, 91 ރިއެކްޝަންސް\nމާތްﷲ ހަރާމް ކުރައްވާފައިވާ ތަކެތި ނުކެއުމަށާއި، މާތްﷲ ފޮތާއި އަދި އެކަލާނގެ ރަސޫލާއަށް ޗެލެންޖު ނުކުރުމަށާއި، މުސްލިމުންނަށް އިސްލާމްދީން މަތީގައި ދެމިތިބުމަށް ހުރަސްނޭޅުމަށާއި، އިސްލާމްދީނަށް ގޮވާލުމަކީ، 1 މިލިއަން މަސްދަޅަށްވުރެ އަގުބޮޑު ހަދިޔާ އެއް.\nސާބަސް. ސަދަޤާތަކީ ބަރަކާތާއި ރިޒުޤު އިތުރުވާނެކަމެއް. އަދި މުސީބާތްތައް ދުރުކޮށްދޭނެކަމެއް.\nމިފަދަ ހެޔޮ ޢަމަލުތަށް ގިނަކުރުމަކީ އަޅުގަނޑުމެން އެންމެންގެ ރިޒުޤުގައި އިރާދަކުރެއްވިއްޔާ ބަރަކާތް އިތުރުވާނެކަމެއް.\nރާއްޖެގެ ތަރައްގީގެ އެމްމެ ބޮޑު ބައިވެރިއަކީ ޗައިނާ.\nޖަޕާން އާއި ގަލްފުގެ ގައުމުތައް.\nނަޝީދު ބުނެގެން އިންޑިޔައިން އަސްކަރީ ފިޔަވަޅު އަޅަން އުޅެނިކޮއް. ޗައިނާގެ އިންޒާރައް އިންޑިޔާ ބިރުގަތީ. ޗައިނާއަކީ ރާއްޖެއައް ވަރައް މުހިމްމުޤައުމެ.\nނަޝީދު ބުނެގެން އިންޑިޔާއިން ފޮޑިއެއްވެސް ނުޖަހާނެ، އަދި ހަމަ އެހެންމެ ޔާމީނުބުނެގް ޗައިނާއިންވެސް ފޮޑިއެއްނުޖަހާނެ. ކިހިނެއްވެގެންތަ ތިއުޅެނީ\nވަރަށް ބޮޑު އެކަމު ނުދެވޭނެ ކަހަލަ ހަދިޔާއަކަށްވާނެ ބޭނުންތެރި ނަސޭހަތުގެ ބަސްކޮޅެއް - އަހަރުމެން ކެއިންބުއިމަށް އެންމެ ރައްކާތެރި ގޮތްތައް އަންގަވައި ދެއްވި މާތްﷲ ހަރާންކުރައްވާފައިވާ ތަކެތި ނުކެއުމަށާ ނުބުއިމަށް އަދި އެއަށްވުރެ ރަގަޅު ކަމެއް ކަމަށް އިސްލާމްދީނަށް އެނބުރުމަކީ. އެކަމު މިޒަމާނުގައި އެއް ގައުމުން އަނެއް ގައުމަށް ދީނަށް ގޮވާނުލެވޭނެހެން ހީވަނީ ވަކި ކަހަލަ ކަންކަމަކަށާ އުސޫލުތަކަށް ދުނިޔޭގެ ހިންގުން ސެޓްވެފައިވާތީ.\nހާލުގައި ޖެހިފައިވާ މުސްލިމުންނަށް، ދައުލަތުން އެއްޗެއް ދިގުކޮށްލާކަށް ނުކެރޭ، އެކަން މިކުރާނީ ރައްޔިތުން ފަންޑުރައިޒް ކޮށްގެން.\nޝާހިދު މިހާރު ސަރުކާރުގެ ހަނީމޫނު ނިމިއްޖެ. ދެން ދައުލަތުގެ ބަޖެޓުން ޚަރަދުކޮށްގެން މާގިނަ ދަތުރުތައްނުކުރާތި.\nވަރަށް އުފާވެރި ޙަބަރެއް. ކިތަންމެ ކުޑަމިންވަރުންވެސް ދިވެހިންނަށް އެހީއެއް ދެވުނީތީ އުފާކުރަން. މީ ރަހުމަތްތެރި ކަމަކީ. ދާދި އިހައްދުވަހު ދިވެހިންގެ އެތައްބަޔަކަށް ލޮލުގެ ފެނުން ގެނެސްދީ ހިލޭ ލޮލުގެ ކްލިނިކެއް އެހިންގަން ފެށީ.\n1.4 ބިލިޔަން ދަޅު ދީގެން ޗައިނާ މީހަކަށް ދަޅެއް ވަނީ ވެސް.\nއެ ބޭނުންޖެހިފައި ތިބޭ މީހުންނަށް ދޭން ދިން އެއްޗެއް އެއީ. އެންމެނަށް ބަހަން ދިން އެއްޗެއް ނޫން އެއީކީ.\nއެބައެއްގެ ފެންވަރުން އެބަޔަކު އެހީވާނީ. މާތްﷲ ބައްލަވާނީ އަދަދަކައްނޫން، ހިތުގެ ނިޔަތަށް.


ވޮލީބޯލް އެސޯސިއޭޝަން އޮފް މޯލްޑިވްސް ގައި މަސައްކަތްކުރުމަށް ޝައުޤުވެރިވާ ފަރާތްތަކަށް މަރުޙަބާ ކިޔަމެވެ. މި ވަޒީފާއަށް ބޭނުންވަނީ، މަސައްކަތަށް ޝައުޤުވެރިކަން ހުރި، ޤާބިލު މީހެކެވެ.\nމަހަކު -/12000 - /18000 ރުފިޔާ ދެމެދު\n2. މެނޭޖްމަންޓު، ހިޔުމަންރިސޯސަސް، އެޑްމިނިސްޓްރޭޝން މިއިން ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ގެ ސަނަދެއް ހާސިލުކޮށްފައިވުމާއެކު، މަޤާމުގެ މަސައްކަތާ ގުޅޭ ދާއިރާއެއްގައި3 އަހަރުދުވަހުގެ މަސައްކަތުގެ ތަޖުރިބާ ލިބިފައިވުން، އަދި އޮފީސް އެމް އެސް، އެޑޯބް ފޮޓޯޝޮޕް، ކޮރަލްޑްރޯ، އެމް އެސް ޕަވާޕޮއިންޓް،ރިޕޯރޓް ހެދުމުގެ ހުނަރު، އިގިރޭސި ފެނވަރު ރަގަޅު، ކޮމިއުނިކޭޝަން ހުނަރު ހުރިފަރާތްތަކާއި ގިނައިރު ވަޒީފާގައި އުޅެވޭނެފަރާތްތަކަށްވުން.\nވަޒީފާއަށް އެދޭ ފަރާތުގެ މުއްދަތު ހަމަނުވާ ދިވެހި ރައްޔިތެއްކަން އަންގައިދޭ ކާޑުގެ ދެފުށުގެ ސާފު، ކޮޕީއެއް.\nމަޤާމަށް އެދި ހުށައަޅަންޖެހޭ ތަކެތި ހުށަހަޅާނީ 07 ފެބުރުއަރީ ވާ ބުރާސްފަތި ދުވަހުގެ 13:30 ގެ ކުރިން، ވޮލީބޯލް އެސޯސިއޭޝަން އޮފްމޯލްޑިވްސް( ހ.ބޯޅަގެ/އަބަދަށްއުފާމަގު) އަށެވެ. ވަޒީފާއަށް އެދޭ ލިޔުންތައް އީމެއިލް މެދުވެރިކޮށްވެސް ބަލައި ގަނެވޭނެއެވެ. އީ-މެއިލް އެޑްރެހަކީ، [email protected] އެވެ.\nމި މަޤާމަށް މީހަކު ހޮވުމަށް އިންޓަރވިއު އޮންނާނީ، 2019 ފެބުރުއަރީ މަހުގެ ތެރޭގައި ވޮލީބޯލް އެސޯސިއޭޝަން އޮފް މޯލްޑިވްސް( ހ.ބޯޅަގެ/އަބަދަށްއުފާމަގު)ގައެވެ\nމި ޢިއުލާނާ ގުޅިގެން މަޢުލޫމާތު ސާފުކުރުމަށް ގުޅާނީ، 3317015 ނަންބަރު ފޯނަށެވެ.\n29 ޖެނުއަރީ 2019މ\nސުންގަޑި: 07 ފެބުރުވަރީ 2019 1500\n- iulaan letter


ކައިވެނީގެ އެންމެ މުހިންމުކަމަކީ ﷲ ގެ ޙަޟްރަތުގަ "ރަޖިސްޓްރީ"ކުރެވޭކަން! އެކުގަ ދިރިއުޅެވޭނެ އެއްވެސް ގޮތެއް އޮއްވާ ވަރިނުކުރާތި!: މުފްތީ މެންކް\nއާރޓިކަލްކިޔުމަށް ހޭދަވާނެކަމަށް ބެލެވެނީ :2މިނެޓް, 33 ސިކުންތު\nކައިވެނިތައް އަހަރެމެން ރަޖިސްޓްރީ ކުރަނީ އެ ޤައުމެއްގައި ދައުލަތުން އެކަމަށް ކަނޑައަޅާ ޯޓު ނުވަތަ ނުވަތަ އެނޫންވެސް އެފަދަ ތަންތަނުގައެވެ. (ރާއްޖޭގައި ހަމައެކަނި ކޯޓުތަކުގައެވެ.)\nމުހިންމީ ދުނިޔޭގައި ކައިވެނި ރަޖިސްޓްރީކުރާ އިދާރާއެއްނޫނެވެ. އެއީ ކޮންމެތަނަކަށްވެސް ވެދާނެއެވެ. ބައެއް ޤަުމުތަކުގައި މިސްކިތްތަކުގައި، އަނެއްބައި ޤައުމުތަކުގައި ޖަމާޢަތްތަކުގައިވެސް އެބަ ރަޖިސްޓްރީޚުރެއެވެ.\nބިރުވެތިވާންވީ ކޮންމެ ކައިވެންޏެއް ކުރެވެނީ ﷲ ތަޢާލކާގެ ނަންފުޅު ބޭނުންކޮށްގެން ކަމަށްވާތީ އެކަމަށެވެ. ކައިވެނީގެ އެންމެ ބޮޑު އިޤްރާރަކީވެސް ﷲ ތައާލާގެ ދީންމަތީގައި ސާބިތުވެ ތިބުން ކަމެވެ. ﷲ ތަޢާލާއަށް އުރެދުމެއް ހިމެނޭ އެއްވެސް ކަމެއް ދެމީހުން ކުރެ އެކަކުވެސް ނުކުރުމެވެ. ﷲ ތަޢާލާއަށް އުރެދުމެއްވާ އެއްވެސް ކަމެއްގައި އަނބިމީހާ، ފިރިމީހާއަށް ކިޔަމަންތެރިވާން ނުޖެހެނީ އެހެންވެގެންނެވެ.\nހިތާމައަކީ ﷲ ތައާލާގެ ނަންފުޅު ބޭނުންކޮށްގެން އަހަރެމެންވާ ވައުދުތައް މަތިން ދާދި އަވަހަށް ހަނދާންނެތިގެންދާ ކަމެވެ. ރީތި، އައު ހެދުން ފެނުމުން ހޯދައި އަމަލުކުރާ އުޞޫލުން ކައިވެންޏާއިމެދު ޢަމަލުކުރެވޭ ކަމެވެ. މީސްތަކުންނޭވެ! ލޮބުވެތި އަޚުންނާއި އުޚުތުންނޭވެ! ﷲ ތަޢާލާއަށް ބިރުޔވެތިވާށެވެ! ކައިވެނިތައް ދަމަހައްޓަން ގަދައަޅައި މަސައްކަތްކުރާށެވެ! އެކުގައި ދިރިއުޅެވެން ނެތްނަމަ، ފުރިހަމަކުރަންޖެހޭ ހުރިހާ މަރުހަލާތަކެއް ފުރިހަމަކޮށްފައި ނޫނީ ކައިވެނި ރޫޅައި ނުލާށެވެ!\nދެމަފިރިންނަކީ ވެސް ﷲ ތަޢާލާއަށް އިޚްލާޞްތެރިން ކަމުގައި ވާނަމަ ހުރިހާ މައްސަލަތަކެއްވެސް ދާނީ ޙައްލުކުރެވެމުންނެވެ. ދެމަފިރިންނަށް ﷲ ތަޢާލާގެ ރަޙްމަތްފުޅު ދާނީ ހަމަ އޮހެމުންނެވެ!\nއިސްލާމް ދީނުގައި ކައިވެނި ކުރުމަކީ ވަރަށް ފަސޭހަ ކަމެކެވެ. ހަމައެފަދައިން ވަރިކުރުމަކީ ވެސް އެހައި ފަސޭހަކަމެކެވެ. ކައިވެނިކުރުމާއި ވަރިކުރުމަކީ އެހައި ފަސޭހަ ކަމެއްގެ ގޮތުގައި ލައްވަވާފައިވަނީ3އިރު ހެދުން ބަދަލުކުރާ ފަދައިން އިނދެ ވަރިކުރާކަށް ނޫނެވެ. ފަސޭހައިން ކައިވެނިވެސް ވަރިވެސް ނުކުރެވޭނަމަ ކުރިމަތިވާނެ މައްސަލަތަކުން ސަލާމަތްވުމުގެ ފުރުޞަތު ދިނުމަށެވެ. އެއްވެސް ޙާލެއްގައި އެއް ދުވަހު ކައިވެނިކޮށްފައި އަނެއް ދުވަހު ވަރިކުރަން ހިތްވަރުދިނުމަކަށް ނޫނެވެ.\nބައެއް މީހުން ހެނދުނު އޮފީހަށްދާ ހެދުން މެންދުރު އޮފީހުން އައިސް ބަދަލުކުރެއެވެ. އެއަށްފަހު ލާ ހެދުން ބާލައި ރޭގަނޑު ބޭރަށް ދާން ލަނީ އައު ހެދުމެކެވެ. ސާފުތާހިރުކަމުގެ ގޮތުން ބަލައިފިނަމަ އެއީ ވަރަށް ރަނގަޅު ގޮތެކެވެ. ނަމަވެސް ކައިވެނީގެ ގުޅުމާއިމެދު އެގޮތަށް އަމަލުކޮށްގެން ނުވާނެއެވެ. ކައިވެނިކޮށް ވަރިކުރަން ޖެހޭނީ ފިހާރައަކުން ރީތި ހެދުމެއް ފެންނައިރަށް ގަނެގެން ލައި އުޅޭ އުޞޫލުން ކަންކުރާކަށް ނޫނެވެ. އަދި ހެދުން ކިރިޔާ ބައުވެލާއިރަށް އެއްލައިލާ އުޞޫލުން ކަންކުރާކަށް ވެސް ނޫނެވެ. ކައިވެނީގެ ގުޅުމަކީ އެއަށްވުރެ މާމަތިވެރި ގުޅުމެކެވެ.\nކުޑަކުޑަ ހިތްވަރަކުން ތިބާ އެދޭ ހުރިހާ ކަންކަން ދުނިޔޭގަވެސް ފުރިހަމަވުވުމުގެ ފުރުޞަތު އެބައޮތްކަން ޙަދީޘުން-


15 Aharuge Anhen Kujjaku Lavvai Hashi Vikkuvi Massalaigai Hayyaru Kuri Ashmalee Kafaalaathuge Dhashun Dhookohllaifi 15 އަހަރުގެ ކުއްޖަކު ލައްވައި ހަށިވިއްކުވި މައްސަލައެއްގައި ހައްޔަރުކުރި އަޝްމަލީ ކަފާލާތުގެ ދަށުން ދޫކޮށްލައިފި – Huvadhoo News 15 Aharuge Anhen Kujjaku Lavvai Hashi Vikkuvi Massalaigai Hayyaru Kuri Ashmalee Kafaalaathuge Dhashun Dhookohllaifi Huvadhoo News\n15 އަހަރުގެ ކުއްޖަކު ލައްވައި ހަށިވިއްކުވި މައްސަލައެއްގައި ހައްޔަރުކުރި އަޝްމަލީ ކަފާލާތުގެ ދަށުން ދޫކޮށްލައިފި\nސްރީލަންކާގެ މައުންޓް ލެވީނިއާ ސަރަހައްދުގައި، ތިން މަސް ވަންދެން އުމުރުން 15 އަހަރުގެ ކުއްޖަކު ލައްވައި ހަށިވިއްކުވި މައްސަލައެއްގައި ހައްޔަރުކޮށްފައި ހުރި ފިނޭންސް މިނިސްޓްރީގެ ކުރީގެ ސްޓޭޓް މިނިސްޓަރު އަދި ދިރާގުގެ ކުރީގެ ޗެއާމަން މުޙައްމަދު އަޝްމަލީ ކަފާލާތުގެ ދަށުން ދޫކޮށްލައިފިއެވެ.\nކަފާލާތުގެ ގޮތުގައި 125 އެމެރިކާ ޑޮލަރު ދެއްކުމަށްފަހު، ފަސް މިލިއަން ލަންކާ ރުޕީސް ނުވަތަ 25،000 އެމެރިކާ ޑޮލަރުގެ ދެ ގެރެންޓީ ނުވަތަ ޝުއަރިޓީސް ވެސް ބަހައްޓަންޖެހޭގޮތަށް އަޝްމަލީ ދުކޮށްލުމަށް ނިންމާފައި ވަނީ ޖުލައިމަހު ބޭއްވި އަޑުއެހުމެއްގައެވެ.\nމީޑިއާ ތަކަށް މައުލޫމާތު ދެއްވަމުން އަޝްމަލީގެ ވަކީލުން ބުނާ ގޮތުގައި، ކަފާލާތާއި ދެންވެސް ކަނޑައެޅުނު ޝަރުތުތައް ފުރިހަމަ ކުރުމުން އޭނާ މިހާރު ހުރީ ދޫކޮށްލާފައެވެ. އަދި އޭނާ ދޫކޮށްލީ ހެއްކަށް ނުފޫޒު ފޯރުވުމުގެ ފުރުސަތު ކުޑަކަމުންނެވެ. އެހެން ނަމަވެސް އޭނާ ކަފާލާތުގެ ދަށުން ދޫކޮށްލީ ޕާސްޕޯޓު ކޯޓުން ހިފެހެއްޓުމަށްފަހު ކަމަށްވެސް ވަކީލުން ބުނެއެވެ.\nއުމުރުން 15 އަހަރުގެ ކުޑަ އަންހެން ކުއްޖަކު ޖިންސީ ބޭނުމަށް އެކި މީހުންނާ ހަވާލުކޮށް އެ ކުއްޖާގެ ކިބައިން ނާޖާއިޒު ފައިދާ ނަގަމުން ދިޔަ މައްސަލަ ލަންކާ ފުލުހުން ތަހްގީގު ކުރަމުން ދަނީ ބޮޑު ސަމާލުކަމެއް ދީގެންނެވެ. މިމައްސަލާގައި ފުލުހުން ވަނީ މިހާތަނަށް 40 މީހަކު ހައްޔަރުކޮށްފައިވެއެވެ.\nމިމައްސަލާގައި އަޝްމަލީ ހައްޔަރު ކުރީ ކުއްޖާއާ ޖިންސީ ގުޅުން ހިންގަން ދިޔަ ކަސްޓަަމަރެއް ކަމަށް ތުހުމަތު ކުރެވިގެން ކަމަށެވެ. އަދި އޭނާ އަކީ އެ ނެޓްވޯކަށް އެހީތެރިވި މީހެއް ކަމަށް ވެސް ފުލުހުން ވަނީ ތުހުމަތުކޮށްފައެވެ.\nމުޙައްމަދު އަޝްމަލީ ސްރީލަންކާ


Fathaafai thavaaf kuri meehaage vaahaka - The Press\nSunday, August 18, 2019 31 °C broken cloudsLast Updated 22 minutes ago\nފަތާފައި ތަވާފް ކުރި މީހާގެ ވާހަކަ\nނިމާ ހަސަން 11 May 2019, 09:24\nއަލީ އަލް-އަވާދީ ފަތާފައި ގެފުޅު ވަށާ ތަވާފް ކުރަނީ / ފޮޓޯ: އަލް އަރަބިޔާ\nމިއީ މީގެ 78 އަހަރު ކުރީގެ ވާހަކައެކެވެ. މައްކާ އަކީ ފެންބޮޑުވުމުގެ ހާދިސާތައް މަދުން ހިނގާ ތަނަކަށް ވީ ނަމަވެސް ފަތާފައި ތަވާފް ކުރެވޭ ވަރަށް މައްކާގައި ފެންބޮޑުވެފައި ވަނީ އެންމެ ދެ ފަހަރެވެ. ފުރަތަމަ ހާދިސާ ހިނގި ކަމަށް ބުނެވެނީ ރަސޫލާގެ ޒަމާނުގައެވެ. ދެވަނަ ހާދިސާ ހިނގީ މީގެ 78 އަހަރު ކުރިން (1941) އެވެ.\n1941 ގައި ހިނގި ފެންބޮޑުވުމުގެ ހާދިސާގައި ބަހްރެއިންގެ އަލީ އަލް-އަވާދީ ނަމަކަށް ކިޔާ މީހަކު ފަތާފައި ތަވާފް ކުރަނިކޮށް ނަގާފައިވާ ފޮޓޯ އެއް ވަނީ އާންމު ވެފައެވެ. މި ހާދިސާގައި ގެފުޅުގެ ވަށައިގެން ދޮޅު މީޓަރަށް ފެންގަނޑު އުފުލުނު ކަމަށް ރިޕޯޓް ތަކުން ބުނެއެވެ. އަދި ގެފުޅު ވަށައިގެން ތަވާފް ކުރުމުގެ ސަބަބުން މީހުންގެ ސަމާލުކަމަށް އައި އަލީ އަލް-އަވާދީ ވަނީ މީގެ ހަތަރު އަހަރު ކުރިން ނިޔާވެފައެވެ. އޭނާ ނިޔާވި އިރު އުމުރަކީ 86 އަހަރެވެ.\nއަލީ އަލް-އަވާދީ / ފޮޓޯ: އަލް އަރަބިޔާ\nއަލް-އަވާދީ ފަތާފައި ގެފުޅު ވަށާ ތަވާފް ކުރި އިރު، އޭނާ އަކީ މައްކާގައި ކިޔަވަން ގޮސް އުޅުނު އުމުރުން 12 އަހަރުގެ ކުއްޖެކެވެ. އަލް-އަވާދީ މި ކަމާއި ގުޅިގެން ބޭރުގެ މީޑިއާ އަކަށް ދިން އިންޓަވިއު އެއްގައި ބުނީ، އެ ހަފްތާ އަކީ ހުއްޓާ ނުލާ ބޯކޮށް މައްކާއަށް ވާރޭވެހުނު ހަފްތާއެއް ކަމަށެވެ. އަދި އޭނާ ގެފުޅަށް ޒިޔާރަތް ކުރީ ހުއްޓާނުލާ ބޯކޮށް ވެހުނު ވާރޭގެ ސަބަބުން ވަމުންދާ ގޮތް ބަލައި ލުމުގެ ޝައުގުގައި، އޭނާގެ މުދައްރިސަކާއި، ބޭބެއެއް އަދި ދެ ރަހުމަތްތެރިންނާ އެކުގައި ކަމަށް އޭނާ ބުނެއެވެ. އޭނާ ބުނީ ފެތުމަށް ހުންނަ ޝައުގެއްގެ ސަބަބުން ފަތާފައި ތަވާފު ކުރަން ބޭނުންވި ކަމަށާއި އޭނާގެ މުދައްރިސާއި ބޭބެ އަދި ރަހްމަތްތެރިން ވެސް އޭނާއާ އެކު ފަތަން ފެށި ކަމަށެވެ. ނަމަވެސް، ތަންކޮޅަކަށް ފަތާލުމަށް ފަހު އެމީހުން ވަރުބަލިވެގެން ގެފުޅުގެ ދޮރުކޮޅުގެ އޮޅި މަތީގައި އީށީނީއެވެ. އަލް-އަވާދީ ފަތާފައި ތަވާފް ކުރަނިކޮށް ނަގާފައިވާ ފޮޓޯގައި އޭނާގެ ރަހްމަތްތެރިން ގެފުޅުގެ ދޮރުކޮޅުގެ އޮޅި މަތީގައި އިށީނދެގެން ތިބި މަންޒަރު ފެނެއެވެ.\nގެފުޅު ވަށައިގެން ފަތާފައި ތަވާފު ކުރި ފުރަތަމަ މީހާ އަކީ އަލް-އަވާދީ އެއް ނޫނެވެ. ފުރަތަމަ ގެފުޅު ވަށައިގެން ތަވާފް ކުރީ ރަސޫލާގެ ސަހާބީ އެއް ކަމުގައިވާ އަބްދު ﷲ އަލް-ޒުބައިރެވެ. އަދި މީގެ އިތުރުން ފަތާފައި ގެފުޅު ވަށައި ތަވާފް ކުރި މީހުންގެ ތެރޭގައި ބަދްރް އަލް-ދިން ބިން ހިމެނެއެވެ.